
A+N DRI-O0S 


1. Kultūros ir kultūringo žmogaus samprata. 


Kultūros esmei ir laipsniams suprasti pasi- 
naudosime palyginimu, vartojamu kitur, bet tin- 
kamu ir šiuo atveju. Jei Afrikos džiunglėse 
koks negras netikėtai rastų lapą su gaidomis iš 
Beethoveno sonatos, jam tai atrodytų išmar- 
gintas dalykas, panašus į beržo tošį. Jei negras 
gyventų tarp europiečių, jis žinotų, kad tai po- 
pierius. Jei atradėjas būtų baltasis žmogus, jis 
žinotų, kad tai gaidos. Jei jis būtų muzikas, 
tai jam paaiškėtų, kad tai Beethoveno sonata, 
slepianti savyje gilų išgyvenimą. 

Šis skirtingas vieno ir to paties daikto su- 
pratimas atskleidžia įvairius kultūros laipsnius: 
žemiausiame kultūros laipsnyje matoma tik daik- 
to fizinė dalis. Daiktas čia yra ne kas kita, 
kaip tik tas įspūdis, kurį suvokia mūsų juslės. 
Augštesniame kultūros laipsnyje tas pats daik- 
tas mums atsiskleidžia pilnas dvasinio turinio 
ir gilios prasmės. Pagal tai, augštos kultūros 
žmogus bus toks, kuris nepasitenkina tik daikto 
išorinės išvaizdos jusliniu suvokimu, bet skver- 
biasi į jo gelmes, jieško jo giliausių priežasčių 
ir tolimiausių pasėkų. Tuo tarpu žemos kultū- 
ros žmogus vadovaujasi tik išoriniais įspūdžiais, 
laikosi jų plotmėje ir mąsto ir sprendžia pagal 
juos. Tik augšta kultūra įgalina mus atskleisti 
daiktuose daugiau, negu akis mato ir rankos 
paliečia, įgalina mus suvokti dvasines vertybes, 
išreikštas medžiaginiais simboliais. Bet ką reiš- 

kia kultūros augštumas ir žemumas, paaiškės 
mums tik tada, kai įsigilinsime į pačią kultū- 
ros sąvoką, jos esmę. 

Plačiausia ir griežčiausia prasme kultūra yra 
gamtos priešingybė: ji yra gamtos perkeitimas 
ir patobulinimas. Ji yra visa tai, ką žmogus 
yra sukūręs, kad padarytų savo gyvenimą leng- 
vesnį, turtingesnį ir tobulesnį. Kultūra tad ap- 
ima ne tik medžiagines gėrybes, kurias žmogus 
yra sukūręs arba bent surinkęs, kaip miestai, 
namai, fabrikai bei mašinos, bet svarbiausia— 
dvasines vertybes, kuriomis žmogus yra perkei- 
tęs medžiaginius dalykus, pats save ir savo 
santykius su Dievu, kitais žmonėmis bei gamta: 
religija, moralė, filosofija, menas, mokslas. 


Kad kultūra būtų galima, turi būti žmonių, 
kurie perkeičia daiktus, įdeda į juos dvasinį turi- 
nį. Minėtieji pavyzdžiai rodo, kad dvasines ver- 
tybes į medžiaginius daiktus pajėgia įdėti ypač 
menininkai. Tai yra muzikai, kurie padaro, kad 
išmargintas popierius nėra tik popierius, bet su- 
prantančiam yra nuostabių dvasinių pasaulių 
atskleidėjas. Tai yra dailininkas, kuris pasiekia, 
kad dažai yra daugiau negu įvairių spalvų mi- 
šinys, kad jie yra pasaulio grožio ir gelmių 
išreiškėjai. - 

Bet jei iš meno ryškiausiai matyti, kaip 
žmogus padaro pasaulį turtingesnį ir tobulesnį, 
įnešdamas jame naujų gilumos dimensijų, bū- 
tent prasmės pilną dvasinį turinį, kuris apsi- 

reiškia mintimis ir jausmais, tai vis dėlto me- 
nas nėra nei vienintelė nei svarbiausioji kultū- 
ros apraiška. Kultūra nei prasideda nei baigia- 
si menu. Kultūra yra visur ten, kur žmogus pa- 
kyla augščiau juslinio suvokimo, kur jis sudva- 
sina, perkeičia pasaulį ir daiktus. Visi daiktai, 
kurie žmogaus dėka turi kokią nors reikšmę ar 
prasmę ir tuo yra dvasinio gyvenimo išraiška— 
yra kultūros kūriniai ir turi kultūrinę vertę. 


Bet kokie daiktai turi prasmę, kokie atsklei- 
džia dvasinį pasaulį? Tikrumoje visi, kurie žmo- 
gaus apipavidalinti, nes visur, kur žmogus yra 
įdėjęs savo darbo ir triūso, jis yra įdėjęs ir kai 
ką iš savo dvasios bei sielos. Todėl labai įdomu 
vaikščioti po senus Europos miestus, stebėti jų 
siauras, būdingai kreivas gatves, kurias visada 
apsprendė tam tikros žmogiškos sąlygos, stebė- 
ti rūmų architektūrą ir ornamentiką, kuri kiek- 
viena savo smulkmena išreiškia kokią nors min- 
tį ar tikslą, žodžiu, ką nors prasmingo. Ir jau 
vien tuo, kad kai kurie daiktai yra buvę tylūs 
žmogiškųjų įvykių liudininkai, jie tampa reikš- 
mingi ir prasmingi, surišti su tam tikrais dva- 
sios turiniais, simbolizuoja juos. Jei mus džiugi- 
na ir žavi mūsų tautiškieji rūbai, tai ypač dėl 
to, kad mes žinome, kokiose sąlygose jie atsira- 
do, su kokia meile ir rūpestingumu jie dary- 
dinti, kokiomis aplinkybėmis jie dėvėti, ir tuo 
jie tampa kažkuo daugiau, negu tik skoningai su- 
derintų spalvų audiniai, pilni gilesnės pras- 
mės, kuri praturtina mūsų vidų. 

Tuo būdu mums atsiskleidžia toji svarbioji 
kultūros žymė, kad kultūra yra visada surišta 
su istorija: ji susiformuoja laiko tėkmėje. Kul- 
tūra yra ne kas kita, kaip tie pėdsakai, kuriuos 
žmogus, iškildamas laike, dalyvaudamas jo tėk- 
mėje ir pasinerdamas joje, palieka po savęs kaip 
tam tikrus perkeitimus ne tik medžiagiškajame 
pasaulyje, bet ir kitų Žmonių dvasioje, kaip 
priedą jame, kaip kažką naujo ir būtent tiek, 
kiek jis yra buvęs dvasinė būtybė—būtybė su 
mintimis, jausmais bei sumanymais. Nuolatos 
pasisavindama šį palikimą, žmonija dvasiniu 
atžvilgiu tobulėja, kultūra kyla. Jei atskiri žmo- 
nės būtų priversti visada patys pradėti viską 
iš pradžios, tai jie visuomet liktų primityvioje 
padėtyje. Jei jie pakyla viršum šio primityvumo, 
tai todėl, kad pirma gyvenusios kartos yra pri- 
pildžiusios pasaulį nematoma realybe, būtent 
tuo, ką jos savo gyvenime yra mąsčiusios, sie- 
kusios ir kūrusios—o visa tai ir sudaro kultūrą. 

 Suprantant kultūrą šia prasme, iškyla klau- 
simas, ką galima vadinti kultūringu žmogumi? 
Iš pradžios gali atrodyti, kad kultūringu turi- 
me vadinti kiekvieną žmogų, kuris dalyvauja 
kultūros vertybių kūrime ir jų išlaikyme. Ta- 
čiau šia samprata mes nukryptume nuo tos 


98 


prasmės, kuri skiriama šiam žodžiui. Ne kiek- 
vieną ūkininką, darbininką, net ir inžinierių, 
mokslininką ir menininką, kurie kuria vertybes 
savo srityse, mes jau todėl vien vadiname kul- 
tūringu. Kultūringu mes vadinsime žmogų, ku- 
ris ne tik keičia pasaulį šalia savęs ar ugdo 
kokias ypatingas dvasios galias savyje, bet tokį, 
kurio pirmykštė prigimtis yra jau perkeista tam 
tikra kryptimi, žmogų, kuris turi tam tikrą iš- 
vidinį nusistatymą ar palinkimą pačių kultūros 
vertybių atžvilgiu. Kultūringas yra žmogus, ku- 
ris sugeba suprasti ir gerbti tikrąsias kultūros 
vertybes ir dirbti ir gyventi pagal šią sampratą. 
Nekultūringas bus, priešingai, žmogus, kuris ne- 
supranta ir negerbia kultūros vertybių, kuris 
nemato jokios prasmės nei švaros ar tvarkos 
palaikyme, kuo mažiausiai domisi mokslu, me- 
nu, dorove ar religija. Augščiausią laipsnį ne- 
kultūringumas pasiekia tada, kai tikros kultū- 
ros vertybės ne tik nesuprantamos ir negerbia- 
mos, bet nekenčiamos ir naikinamos,—arba pa- 
čios šios vertybės arba jų sukūrimo ir išlaiky- 
mo reikalavimai. Tai yra tikras kultūros nuo- 
smūkis. Atsižvelgiant į visa tai, augštos kultū- 
ros žmogumi vadinsime tokį, kuris giliai su- 
pranta tiek pačios kūltūros vertybes, tiek jų 
išlaikymo reikalavimus bei sąlygas. Bet ką čia 
reiškia supratimas ir augštumas? 


Jei kalbėsime visų pirma tik apie supratimą, 
tai jis reiškia apskritai sugebėjimą pripažinti 
ir gerbti kultūros vertybes, t.y. sugebėjimą per- 
gyventi su jų pažinimu surištas emocijas arba 
atitinkamus protinio pažinimo turinius. Tuo vien 
tačiau klausimas neišsprendžiamas. Jei, norint 
kultūringu būti, užtektų tik šios rūšies verty- 
bių pažinimo, tai nekultūringų žmonių visai ne- 
būtų, nes tam tikras kultūros vertybes, pvz., 
peilį, kirvį, pažįsta ir vertina ir primityviau- 
sias žmogus. Mūsų laikais kultūringas bus tik 
toks žmogus, kuris sugebės vertinti ne tik me- 
džiagines gėrybes, kurios vadinamos ir civiliza- 
cijos gėrybėmis, bet sugebės suprasti ir pasisa- 
vinti dvasines arba idealines vertybes: moralę, 
meną, mokslą, religiją. Pagal šią sampratą 
dvasinėms kultūros vertybėms skiriama didelė 
reikšmė ir pirmenybė prieš medžiagines gėry- 
bes. Ir taip yra ne tik dabar, bet buvo ir žiloje 
senovėje, nes jau tada poetus, išminčius ir 
dvasiškius ypatingai gerbė, laikė juos dievams 
artimais žmonėmis. 


Visos naujesniųjų ir senųjų laikų auklėji- 
mo sistemos yra atremtos į šias augštąsias 
kultūros vertybes ir jų pirmenybę prieš medžia- 
gines ir turi tikslą suteikti jaunosioms kartoms 
tikrą šio vertybių pasaulio supratimą. Žodis iš- 
auklėtas todėl visada prilygdavo žodžiui kultū- 
ringas, nes žodžiai auklėjimas ir kultūra savo 

pagrindinėmis prasmėmis reiškia tą patį: tobu- 
linti. Pagarba dvasinėms vertybėms remiasi 
ypač tuo, kad jos perkeičia žmogų, patobuli- 
na ji, ir kas ypač svarbu, padaro jį visuomeniš- 
kesni, veriingesnį kaip pilietį. Todėl romaniš- 
kosios tautcs vietoje žodžio “kultūringas"" varto- 
jo žodį “civilizuotas", nuo lotynų žodžio civis— 
pilietis. Iš čia tat aišku, kad mūsų laikais kultū- 
ringu žmogumi vadiname tokį, kuris supranta ne 
tik medžiaginio gyvenimo pagerinimo reikšmę, 
bet kuris sugeba suprasti ir pasisavinti pačias 
augščiausias dvasines vertybes. 

Čia turime pastebėti, kad šių augščiausių 
kultūros vertybių supratime galima rasti labai 
daug įvairių laipsnių. Savo nesudėtingiausia iš- 
raiška nei viena iš augščiausių kultūros verty- 
bių sistemų nebus visai svetima jokiam žmogui. 
Net primityviausias laukinis turi savo religinių 
vertybių, kurių laikosi su tvirčiausiu įsitikin- 
mu laikosi griežtai ir savo dorovės dėsnių. Turi 

ir tzm tikrų mokslinių žinių, o meno sri.yje d:ž- 
nai pasiekia didelio tobulumo. Jei mes vis dėl- 
to kiekvieną laukinį nelaikome kultūringu, bet 
visai priešingai, laukinio pavadinimą laikome 
kultūringumo priešingybe, iš to seka, kad kul- 
tūros s2zmpratoje reikšmingas dar koks nors ypa- 
tingas dalykas. Šį ypatingąjį dalyką nesunku su- 
rasti; jis yra ne kas kita, kaip nusistatymas 
tiesiog mūsų dienų dvasinės kultūros atžvilgiu. 
Neužtenka, kad koks nors žmogus turi kokias 
nors dvasinių vertybių sąvokas; mūsų dienų vi- 
suomenėje kultūringų vadinsime tik tokį žmo- 
gų, kuris sugeba suprasti, pasisavinti ir įvertin- 
ti mūsų dienų laimėjimus šioje srityje. Kultt- 
ros kokybė tat nėra absoliuti, bet priklauso nuo 
vietos ir laiko. Ir tai suprantama, nes kultūra 
apima kintamus dalykus. Kultūra retai stovi 
vietoje, ji arba smunka arba, kaip mūsų lai- 
kais daugelis mano, kyla, tobulėja. Tai, žinoma, 
nereiškia, kad joje nebūtų pastovių ir nekintamų 

elementų, ir jie yra patys svarbiausieji, nes i 
juos yra atremtos pagrindinės žmogaus gyveni- 
mo vertybės, kurių reikšmę žmonės jau senai 
yra suvokę: etinių, estetinių ir net mokslinių 
vertybių srityje mes nesame nužengę daug to- 
liau už senovės graikus, nes iš jų net dabar dar 
mokomės. Jei kokiu nors stebuklingų būdu pas 
mus atsirastų Platonas, tai jis nusikalstų mūsų 
papročių ar mandagumo taisyklėms, bet, ne- 
žiūrint to, liktų kaip ir savo metu vienas iš 
kultūros viršūnių, jos elitu, ir tai mus nestebin- 
tų, nes jis turėjo tikslą vertinti žmogaus gyve- 
nimą ir jo apraiškas pagal amžinas ir nekinta- 
mas idėjas. 

Bet kaip ten bebūtų, nėra abejonės, kad 
kultūros vertybių supratime ir pasisavinime ga- 
limi įvairūs laipsniai. Geriausiai kokią nors kul- 
tūros vertybių sritį supranta tos srities specia- 
listai: mokslines vertybes geriausiai pajėgia su- 
vokti mokslininkai, menines—menininkai. Pa- 
našiai atsitinka su visomis kultūros sritimis. 
Bet ar daugiau ar mažiau tobulas kokios nors 
vienos vertybių srities pažinimas jau sudarytų 
augštą kultūrą? Ne, tobulas kokios nors 
vienos ar net kelių kultūros sričių pažinimas ir 
pasisavinimas pats savyje dar nesudaro to, ką 
mes vadiname augšta kultūra. Kas nors gali bū- 
ti didelis specialistas numizmatikoje ar archeo- 
logijoje, būti net žymus matematikas ar kal- 
bininkas, o gal ir žymus visų šių sričių žinovas, 
bet gali atsitikti, kad mes jo nelaikome augštos 
kultūros žmogumi. Mes jaučiame, kad augšta 
kultūra yra priešingybė siaurai specialybei ko- 
kioje nors srityje ar net srityse, kad ji reika- 
lauja platesnio ir gilesnio žvilgio, reikalauja vi- 
sų sričių sintezės ir suderinimo. 


2. Augštos kultūros pagrindinės žymės. 


Pagrindinės augštos kultūros žymės trum- 
pai galima šiaip apibrėžti: kokio nors Žmogaus 
kultūra tada bus augšta, kai jis sugebės vertin- 
ti ne tik vieną ar kitą arba net kelias dvasines 
kultūros vertybes, bet kai jis įžvelgsir supras 
vertybių ryšį visų pirma vienoje jų sistemoje, 
po to, pačių vertybių sistemų tarpusavio są- 
ryšį, pagaliau visų augštųjų kultūros vertybių 
kūrimo ir išsilaikymo reikalavimus bei sąlygas, 
ypač augštųjų dvasios vertybių sąryšį su vita- 
linėmis—gyvenimo ir gyvybės vertybėmis, ir 
pagaliau, kad jis ne tik supras šiuos dalykus, bet 
juos tobulai pasisavins ir sutvarkys visą savo 
gyvenimą pagal vertybių harmonijos reikalavi- 
mus. 

Apžvelgiant šiuos augštos kultūros reikala- 
vimus bei žymes ir į juos gilinantis, išryškėjo 
daug įvairių atžvilgių, kurie sudaro įvairius kul- 
tūros augštumo laipsnius. 

Pirmiausia kiekvienoje specialioje vertybių 
sistemoje (moksle, mene, religijoje) augštos 
kultūros žmogus bus tas, kuris žinos visų 
augštųjų vertybių laimėjimų pagrindus iT Tel- 
kalavimus šioje sistemoje. Žemos kultūros 
bus tas, kuris jų nežinos. Prie žemos kultūros 
tat priklauso vadinamasis paskutinių kokios 
nors mokslo srities išvadų pasisavinimasis pa- 
gal konspektus ir brošiūras, atmetant origi- 
nalų pagrindinių veikalų studijavimą ir todėl 
nieko nežinant apie išvadų pagrindimus, apie 
sunkenybes, kurias reikėjo nugalėti, apie apri- 
bojimus, kuriems jos pakliautos. Todėl augštosio- 
se mokyklose prieš sisteminį kokio nors da- 
lyko dėstymą pirmą apžvelgiamas istorinis 
šio dalyko išsivystymas. Profanai šio apžvelgi- 
mo reikalo nesupranta ir protestuoja prieš jį, 
bet jis yra būtinas gilesniam dalyko supratimui. 
Toks istorinis apžvelgimas pirmiausia jau dėl 
to būtinas, kad apskritai suprastume, kokią pro- 
blemą atitinka tam tikras išsprendimas (teori- 
ja, dėsniai ir hipotezė), ir kad ši problema vi- 
sai natūraliai ir būtinai išaugusi iš tiriamojo 
objekto prigimties ir esmės. Jei dažnai būtų to- 
kiu būdu įsigilinama į kokį dalyką, rečiau būtų 
girdimas skundimasis dėl nesuprantamų ir nuo 
gyvenimo nutolusių abstrakcijų, į kurias dažnai 
patenka mokslai, nes šie skundai dažniausiai 
kyla iš to, kai nemato ir nesupranta, kad dau- 
gelyje atsitikimų minėtosios apraiškos visai ati- 
tinka tam tikras problemas, kurios laikui bė- 
gant natūraliai yra išaugusios iš savo objekto. 
Antra, giliau imant kokią nors problemą ir ne- 
pasitenkinant bendromis schemomis, bet sten- 
giantis panagrinėti ir smulkesnius šios proble- 
mos išsišakojimus ir sąryšius, paaiškėtų ir ko- 
kios nors teorijos normaliosios ribos, už kurių 
ji jau nepritaikoma. Taip, pvz., jei visuotinio 
determinizmo šalininkai būtų ištyrę, iš kokių da- 
linai skirtingų objektų sumaišymo šis mokslas 
yra išsivystęs, jie netaikytų jo visai tikrovei 
bet tik kai kurioms jos sritims. Panašiai atsitik- 
tų su visomis vienašališkomis teorijomis. 


Pagaliau, žinojimo pagilinimas, tiriant jo 
šaknis praeityje, galėtų labai pakelti kultūros 
lygį tuo būdu, kad apsaugotų nuo aklo susiža- 
vėjimo moderniomis teorijomis ar mokslais, nes 
iš jo paaiškėtų, kad beveik visos naujovės vienu 
ar kitu panašiu būdu buvo žinomos jau ir se- 
niau, ir tiek, kiek jos buvusios perdaug išgarsin- 
tos ir vienašališkos, jau senovėje buvo suprasti 
jų trūkumai ir tamsiosios pusės, dėl kurių jos 
ilgainiui buvo atmestos, kad vėliau atgimtų 
kitu būdu, kai šie trūkumai užmiršti. Ryškiai tai 
matyti Platono ir Kanto filosofijos palyginime. 
Platonas moko, kad žmogus turi tam tikras igim- 
tas sąvokas, tarp kurių jis mini vienumo, es- 


mės, lygybės, nelygybės, gėrio, grožio ir kitas 
sąvokas. Jis tvirtina, kad be šios rūšies sąvokų 
joks pažinimas yra negalimas, kad pažinimą su- 
daro šios sąvokos, 0 pačios sąvokos nesudaro- 
mos iš patyrimo, bet protui yra įgimtos. Šia 
savo pažinimo teorija Platonas darosi labai ar- 
timas Kanto teorijai apie proto kategorijas, ku- 
rios apsprendžia mūsų pažinimą. Kai kurie Kan- 
to aiškintojai šiandien tvirtina, kad Kantas nė- 
ra nei žingsnio toliau pažengęs už Platoną, bet 
yra tik smulkmeniškai schematizavęs jo moks- 
lą. Panašių dalykų būtų galima rasti ir kitų 
mokslų šakose. Šiuo atžvilgiu galima tik apgai- 
lestauti, kad mūsų laikais atmetamas klasinis 
švietimas, kuris savo metu yra įrodęs, kad gali 
mums suteikti nepakeičiamą kultūros pagilini- 
mą, ypač tuo, kad parodo visos kultūros pa- 
grindus klasiškoje senovėje, padeda mums ge- 
riau suprasti kultūros atsiradimo ir išlaikymo 
reikalavimus ir kiekvienos kultūros srities na- 
tūraliąsias ribas. 


Antras svarbus veiksnys, kuris apsprendžia 
kultūros augštumą, sudarydamas šia kryptimi 
tarsi antrą laipsnį, yra sąryšio žinojimas ne tik 
vienoje specialioje šakoje, bet kiekvienos spe- 
cialios vertybių sistemos sąryšio su kitomis ver- 
tybių sistemomis. Augštos kultūros žmogus turi 
žinoti, kokiame sąryšy yra vienos rūšies kultū- 
ros vertybės su kitos rūšies vertybėmis, ar vie- 
nos jų nesiremia kitomis taip, kad pasikeitimai 
vienos rūšies vertybių srityje tuoj atsiliepia ki- 
toje srityje, ar yra tam tikra pusiausvyra verty- 
bių išsivystimo srityje, ypatingai gerai veikianti 
atitinkamos žmonių bendruomenės gyvenimą, ir 
dar toks jų susigrupavimas, kuris darosi labai 
kenksmingas. 


Iš tiesų nėra abejonės, kad tarp įvairių 
vertybių sistemų galimi susikirtimai, konfliktai. 
Sritis, kur tokie konfliktai ryškiai iškyla ir daž- 
nai diskutuojami, yra santykiai tarp meno ir 
dorovės—tarp estetinių ir etinių vertybių, bent 
tarp to, ką gyvenimo praktikoje tokiomis vadina. 
Taip pat dažni yra atsitikimai, kur koniliktai 
susidaro tarp teisių ir doros dėsnių, tarp religi- 
jos ir mokslo, visai nekalbant apie visokios rū- 
šies šių dvasinių vertybių kontliktus su vitali- 
nėmis ir medžiaginėmis vertybėmis. Galima tvir- 
tinti, kad visos vadinamosios kultūros krizės 
yra me kas kita, kaip šiokie vertybių sistemų 
konfliktai arba jų pasėkos. Iš tikrųjų kultū- 
ros kilimą ar smukimą dažnai apsprendžia įvai- 
rių vertybių sistemų savitarpinis saikingas ar 
nesaikingas išsivystymas ir toji vieta, kuri šioms 
vertybėms skiriama gyvenime. Dažnai yra pa- 
stebėta, kad tauta kyla, jei pirmo'e vietoje sta- 
tomos dorinės ir bendruomeninės vertybės, prie- 
šingai, ji smunka, kai pirmą vietą užima malo- 


numus teikiančios vertybės. Kiekvienu atveju 
nera abėjonės, kad kiekviena vertybių sistema 
turi didelės reikšmės ir įtakos visoms kitoms, 
todėl vienas iš svarbiausių tautos ar bendruo- 
menės vadovų uždavinių turi būti rūpestingai 
šią savitarpio įtaką sekti ir ją taip tvarkyti, 
kad neiškiltų neigiami reiškiniai ir trukdymai, 
kenkiantys ar griaunantys tautos gyvenimą. 


Sąryšy su konfliktų galimybe tarp įvairių 
vertybių sistemų, kaip trečiasis svarbus veiks- 
nys, kuris sudaro kultūros augštumą, iškyla ver- 
tybių hierarchijos žinojimas, t.y. žinojimas, kaip 
jos susitvarko tarp savęs augštumo ir žemu- 
mo atžvilgiu ir kurioms pasirinkimo atžvilgiu 
teikiama pirmenybė. Nėra abejonės, kad verty- 
bių hierarchijos tvarkos nustatymas yra labai 
sunkus uždavinys, kurio išsprendimas visuoti- 
niu, visiems priimtinu būdu beveik neįmano- 
mas. Nustatyti absoliučiai vertybių hierarchijos 
tvarkai būtų reikalingas koks nors absoliutus 
kriterijus, koks nors absoliutus matas, kurio 
pagalba būtų galima nustatyti visų vertybiu ab- 
soliučią ir reliatyvią reikšmę. Bet iš kur imti 
tokį matą? Šiam uždaviniui atlikti reikėtų įsi- 
skverbti į visų daiktų gelmes, reikėtų žinoti vi- 
so pasaulio, viso kosmo ir jame esančio gyveni- 
mo absoliučią prasmę ir reikšmę, t.y. reikėtų 
žinojimo, kuris prilygtų Dievo žinojimui. Būtų 
sunku įrodyti, kad kas nors tokį matą yra radęs. 
Bet jei toks matas ir būtų surastas, konkrečiose 
sąlygose vis dėlto jo nebus galima visur pavar- 
toti, o gal ir niekad. Pagal jį būtų galima ver- 
tybės tvarkyti tik absoliučiai idealiose, bent ab- 
soliučiai normaliose sąlygose. Bet ar pasauly iš 
viso egzistuoja šiokios sąlygos? Galima gal su- 
tikti, kad į tokias sąlygas artėja didelės, stiprios 
tautos ir valstybės su pilnai sutvarkytomis iš- 
vidinėmis ir išorinėmis įtampomis gilios taikos 
metu, kai jų tvarkos neardo nei išvidiniai nei 
išoriniai veiksniai. Bet visai kitaip būna, kai 
kokia tauta ar valstybė patenka į išvidinių ir 
išorinių priešų grėsmę, ypač jei tauta ar valsty- 
bė maža, o priešai gausūs ir galingi. 

Iš tiesų yra galimi du skirtingi vertybių 
hierarchijos nustatymai pagal du skirtingus at- 
žvilgius. Pirmasis atžvilgis yra vertybių gryno- 
sios kokybės atžvilgis. Vertybių augštį hierar- 
chijoje čia nustato intuityvinis jų pažinimas. be 
kurio iš viso nebūtų galima kalbėti apie verty- 
bes. Pagal visuotinį pripažinimą iš seniausių am- 
žių pagal šį atžvilgį augštesnėmis vertybėmis, 
kurioms teikiama pirmenybė, pripažįstamos dva- 
sinės arba idealinės vertybės: religija, moralė, 
menas, mokslas, bet vitalinės vertybės, kurios 
įgalina gyventi ir tarnauti gyvenimui, paten- 
ka į antrą vietą. Pagal šį atžvilgį gera knyga 
vertesnė už kepalą duonos, Boilo-Marijoto du- 

jų spaudimo dėsnis vertesnis už garo mašiną, Ca- 
ruso giedama serenada—vertesnė už valstybės 
himną, tautos giedamą. 

Bet yra dar ir kitas atžvilgis—egzistencinis, 
gyvybės išlaikymo atžvilgis. Pagal šį atžvilgį 
vitalinės vertybės, kurios išreiškia ir palaiko gy- 
vybę, stovi pirmoje vietoje, dvasinės vertybės— 
paskutinėje. Dvasinės vertybės yra augštesnės, 
bet ne tokios būtinos šiuo atžvilgiu, vitalinės— 
žemesnės, bet būtinesnės. Iš tikro, vitalinės ver- 
tybės yra dvasinių vertybių būtina sąlyga, 
reikalavimas: pirma reikia gyventi ir tik po to 
galima kurti ir dvasines vertybes, kaip tai jau 
seniai klasišku būdu nusako romėnų patarlė: pri- 
mum vivere, deinde philosophari—pirma gyven- 
ti, po to filosofuoti. Nors ši tiesa yra stačiai 
banali, tačiau nežiūrint to, ji retai kada išmąs- 
toma iki galo, iki visų savo pasėkų, o dar re- 
čiau vykdoma gyvenime. Kad kasdieninė duona 
absoliučiai reikalinga gyventi, tai aišku kiekvie- 
nam, net ir paprasčiausiam darbininkui, o gal 
ypač jam. Kad uždirbti kasdieninei duonai turi 
būti fabrikas, tai daugumas irgi supranta, bet 
ne visi. Bet kad fabrikas galėtų veikti, tarp ki- 
to, reikalingi inžinieriai, kurie daro išradimus, 
mašinas ir tvarko fabriką, ir kad jie būtų inži- 
nieriai, turi būti atitinkamos mokyklos, turi bū- 
ti mokslas, bibliotekos ir laboratorijos. Apie tai 
jau retas kuris pagalvoja. Bet apie tai, kad savo 
tolimesnėse pasėkose ir paprasčiausios kulturi- 
nės vertybės kaip su būtina sąlyga rišasi su 
mūsų dienų kultūros išlikimu, o pati kultūra 
taip pat butinai rišasi su labai sudėtingai orga- 
nizuotos tautos gyvenimo, kaip šios kultūros ne- 
šėjo, išlaikymu, apie tai galvoja be galo mažai 
žmonių. Bet apie tai turėtų galvoti ir žinoti 
daugelis, visi, nes tegu kokią tik norime kultū- 
ros problemą mes apsvarstytume ir bent kokią 
kultūros vertybių susiformavimą tyrinėtume, vi- 
suomet prieisime prie išvados, kad paskutinė 
instancija ir reikalavimas, nuo kurios priklauso 
šios vertybės egzistencija, yra tautos gyvybė ir 
kad yra negalimas joks kultūros išlaikymas ir 
jos kilimas, jei nyksta tauta, smunka jos egzis- 
tencija. Ignoruoti šį kultūros priklausomumą nuo 
tam tikrų vitalinių tautos jėgų, nepajėgti ir ne- 
norėti pagal griežtą logiką daryti iš to atitin- 
kamas išvadas, būtų nedovanotinas minties 
paviršutiniškumas ir liūdniausias kultūrinis nuo- 
smūkis. Visiems turi būti aišku, kad visa, ką 
darome ir statome, kad visa kultūra, kurią mes 
kuriame, nieko nereiškia, tampa beprasmė, jei 
tuo pat metu be jokių rūpesčių, padėties visai 
nesuprantant, leidžiama nykti ir žlugti tautai, 

vienintelei kultūros vertybių išlaikytojai ir į- 
kvėpėjai. 

Bet neužtenka šias tiesas tik pripažinti, rei- 
kia sugebėti gyventi ir dirbti pagal jas. Tuo 
mes prieiname prie ketvirto reikalavimo, kuris 
apibūdina ir užbaigia kultūros augštumo sam- 
pratą. Iš tiesų, kokio nors žmogaus kultūros, jo 
primityvios prigimties perkeitimo pagal kultū- 
ros idealą negalima laikyti augšta ir toubula, jei 
ji liečia tik dalį jo prigimties, jo protą, o visa 
kita lieka nepaliesta. Todėl augštos kultūros sam- 
prata apima ne tik teoretinį vertybių, jų tarpu- 
savio sąryšių ir hierarchinių laipsnių žinojimą, 
bet ir pajėgumą išreikšti savo žinojimą darbais 
ir įvykdyti jį gyvenime. Tai daugelis nenorės 
pripažinti. Mūsų dienomis yra nusistojusi beveik 
kaip dogma, kad žinojimas yra vienas dalykas, 
o pagal šį žinojimą veikimas ar gyvenimas— 
visai kitas. Ši pažiūra yra taip visuotinai priim- 
ta, jog mūsų dienų žmogus stebisi Sokrato tei- 
gimu, kad dorybė yra žinojimas. Bet tikrumo- 
je tai yra tik mūsų amžiaus išsigimimas, mo- 
derniojo žmogaus išvidinis suskilimas ir suiri- 
mas, kas verčia tuo stebėtis. Kiek mūsų dienų 
vertybių ir jų hierarchijos pažinimas remiasi 
tik protu, laikosi tik galvoje, jis tikra prasme 
yra seklus pažinimas, nes vertybių negalima pa- 
žinti vien proto galiomis, bet jų pažinimas rei- 
kalauja įsijausti, įsigyventi ir tikrumoje įsimy- 
leti į jas. Todėl tikrame pažinime negali būti 
konflikto tarp proto ir širdies, nes tikras—gilus 
pažinimas galimas tik tada, kai visas žmogus 
palinksta į pažinimo objektą, kai visos dvasios 
galios atsiskleidžia jam, kai žmogus pažįsta visa 
savo dvasia. Giliai viduje pergyventas, visomis 
mūsų dvasios galiomis pasisavintas ir į mūsų 
dvasios gelmes įsiskverbęs pažinimas virsta 
mūsų dalimi, ir negali būti daugiau kalbos apie 
tai, kad dorybės žinojimas yra vienas dalykas, o 
jos vykdymas visai kitas! Augštos kultūros at- 
veju žinojimas nebus kažkas paviršutiniško, lie- 
čiąs tik mūsų protą, bet bus perskverbęs visą 
mūsų būtį ir apsireikš darbais. 


Visa sutraukiant, galima sakyti, kad augš- 
tos kultūros žmogus bus tas, kuris sugeba su- 
prasti ir įvertinti tiek kultūros, tiek gamtos ver- 
tybes, kuris sugeba jose tikrai nustatyti hierar- 
chinę tvarką ir pagaliau kuris šias vertybes 
pasisavina ne tik protu, bet kartu pergyvena jas 
kaip išvidinius reikalavimus bei normas ir tuo 
būdu yra vieningas savo mintimis, jausmais ir 
norais. 


(b. d) 


ESTŲ POETĖ MARIE UNDER 


MALL JURMA 


Nors tarptautiniame literatūros gyvenime 
pirmu smuiku groti įpratę didžiųjų kraštų va- 
šytojai, bet žymių autorių turi iv smulkesnės 
tautos, tik jie plačiajam pasaulyje mažiau ži- 
nomi, išskyrus vieną kitą kraštą, kaip Skandina- 
vų autorius. Estų rašytoja Marie Undev laikoma 
ne tik žymiausia savo šalies lyrike, bet ir euvo- 
pinio masto poete. Čia teikiame specialiai “Ai- 
dams" apie ją parašytą straipsnį. Redakcija 


1917-tieji metai, kada pasirodė pirmas Ma- 
rie Under rinkinys “Sonetai", buvo lygiai reikš- 
mingi ir visai estų tautai. Buvo tai šalies at- 
budimo pavasaris, naujų lūkesčių ir naujo pa- 
sididžiavimo dienos. Poetės kolega Henrik Vis- 
napuu, kuris savo amžių baigė 1951 m. Ameri- 
koje, pomirtiniame savo veikale, atsiminimuo- 
se “Saulė ir upė“, taip kalba apie anuos laikus: 
“Estų tauta žengė į laisvę ir šviesą. Netekti ne- 
buvo ko, — priešingai, laimėti galėjai viską“. 

Po karo Estijai gavus nepriklausomybę, su- 
bangavo šalyje ir literatūros gyvenimas. Frie- 
debert Tuglas, kuris buvo vienas iš šulų anks- 
tesnio literatūros sąjūdžio, žinomo Jaunosios Es- 
tijos vardu, 1917 m. pavasarį grįžo iš svetur. 
Neilgai laukus jisai, drauge su poetais Marie Un- 
der, Artur Adson (vėliau jos vyru), Henrik Vis- 
napuu ir beletristu August Gaillit, įsteigė lite- 
ratūros sambūrį—Siuru. Marie Under buvo iš- 
rinkta jo pirmininke. 

Siuru — tai estų tautosakos mėlynoji paukš- 
tė. Apie ją kalbą estų tautos epas “Kalevipoeg"'. 
Siuru tapo nerimo ir bėgimo į laimę simboliu, 
skelbiančiu naujos, veržlios poetinės gadynės iš- 
aušimą. Daugumas Siuru narių jau dalyvavo 
Jaunosios Estijos leidiniuose, tad naujos grupes 
pasirodymas buvo brandus. Jaunosios Estijos są- 
jūdis, kuriam vadovavo Gustav Suits, į estų poe- 
ziją įnešė meditacijų ir filosofavimo gaidą. Jo 
baisas buvo santūrus. Siuru grupė — priešingai 
— buvo linkusi į gyvenimo eksperimentus. Jų 
balsas buvo tvirtas, kaip pažymi profesorius 
Ants Oras savo apybraižoje apie Marie Under. 
Literatūra pasidavė natūraliems impulsams. Bu- 
vo jaučiamas maištas prieš formalizmą, ilgėji- 
masis aistraus, net sensualaus Bohemos gyve- 
nimo. “Ekstazės pagauti, jausmai suklumpa"", 
dainavo Marie Under. | ) 

1917 m. pasirodė du Siuru grupės veikalai: 
Visnapuu “Amores" ir Under “Sonetai". Juose 
pučia nauji vėjai, atvirai dainuojami erotiniai 


jausmai ir smagumas. Abiems rinkiniams būdin- 
gas stiprus individualizmss, fantazija ir formos 
kultas. Tose knygose jauti jėgą ir kibirkštį — 
ir brutaliai atviras išpažintis, kuriose pabrėžia- 
mas individas ir jo inst'nkt:i. O tos poezijos 
forma — permatomo tyrumo. 

Jaunąją Estiją veikė Vakarų Europos sim- 
bolizmas, ir šios grupės autoriai buvo linkę į 
estetinių vertybių jieškojimą. Siuru sąjūdis bu- 
vo paveiktas vokiečių ekspresionizmo ir buvo 
atviras jausminei karo bei revoliucijos isterijai. 
Jaunojoj Estijoje dominavo Gustav Suits, o Siu- 
ru — Marie Under, šiandien europinio masto 
poetė. Kaip tiesioginis Jaunosios Estijos įpėdi- 
nis, Siuru paveldėjo moderninės estų kalbos 10- 
bį ir tam tikra prasme — pagarbą formai. O 
laisvės aušra šiuose poetuose pažadino išdykėliš- 
ką gyvenimo norą, pasidavimą impulsams, ven- 
gimą galvoti apie rytojaus dieną. Tokios savy- 
bės atsispindi ir Marie Under “Sonetuose". Bū- 
dingos ano meto nuotaikos itin ryškios tokiuo- 
se sonetuose kaip "Ekstazė" ir “Kada alyvos 
žydi“, kuriuose beveik kiekvienoje eilutėje pa- 
brėžiamas gyvenimo džiaugsmas, nepaisant jo- 
kių varžtų, kuriuos uždeda moraliniai principai. 

Siuru pavasario poezija buvo sensuali ir 
drąsi, pasidavusi momento įspūdžiams. Under 
“Sonetai" kaip tik ir buvo panašių nuotaikų 
staigus  prasiveržimas, meilės ir džiaugsmo 
liaupsė. 

Čia gali kilti klausimas: kaip ji jau savo 
pirmu rinkiniu galėjo užimti vadovaujančią vie- 
tą naujame sąjūdyje? 

Norėdami tai suprasti, bent trumpai žvilg- 
telkime į jos gyvenimo kelią. 


Marie Under gimė 1883 m. kovo 27 d. Ta- 
line. Jos tėvai buvo iš Kasario Saaremos sa- 
loj, — ta vieta dažnai atsišaukia jos poezijoje. 
Mokėsi vokiškoje mergaičių mokykloje Taline. 
Vos trylikos metų būdama, pradėjo rašyti lyri- 
ką vokiškai. Tačiau, prieš išeinant jos pirmai 
knygai 1917 m., ji estų laikraščiuose buvo pa- 
sirodžiusi tik su keliais savo eilėraščiais, pri- 
sidengdama Mutti slapyvardžiu. Taigi, ilgiau 
negu kuris kitas poetas ji leido savo talentui 
bręsti. Kai išėjo “Sonetų" rinkinys, autorei bu- 
vo jau trisdešimt ketveri metai. Knyga buvo 
tikra sensacija. Bet Marie Under tolesnėje sa- 
vo kūryboje padarė tokią pažangą, kad kai 

šiandien žiūrime į “Sonetus", jie mums neatro- 
do kokia išimtis, nepaisant jų sensualinės drą- 
sos ir lyrinio gaivumo. Tad dabar gal tik ke- 
letą eilėraščių iš “Sonetų" tektų priskirti prie 
pačių gerųjų jos lyrikos pavyzdžių. Vis dėlto 
1917 m. tai buvo lyg kokis atradimas. 
Poetės optimizmas itin atsispindi tuose “So- 
netų" eilėraščiuose, kur autorė išdainuoja savo 
meilę. Ji dainuoja apie meilę jauną, apie aist- 
ras ir malonumus, apie taip staiga pražystan- 
čius Estijos pavasarius, apie šiaurės trumpų 
vasarų lobius, apie rudens derlių. Ji negaili 
žuvusios meilės ir dėl jos ašarų nelieja, kaip 
tai matyti iš “Vasaros atsiminimų". Čia autorė 
pasakojasi, kaip ji, auštant dienai, laukė savo 
mylimojo, kaip paskui juodu ėjo per rugių lau- 
kus, “parudusius pjūčiai“, o paskui prisipa- 
žįsta: 
Aš pajutau, lyg pirmą kartą būčiau gimus. 
Kas buvo manyje seniau, atrodė mirę, 
O viskas gavo naują galią. 
Kai pažvelgiau į aguonas, liepsnelėm 
plastančias, 
Mana širdis tau sužėrėjo kaip aukos ugnis, 
Savy nešiausi didžią liepsną. 


Greta meilės, “Sonetuose" randame gam- 
tos vizijų, giliai pajaustų ir išgyventų. Būda- 
ma miestietė, Marie Under mėgo jūrą ir kaimą, 
ypač vasaros metu. Ji mylėte myli gėles, — ir 
tai matyti ne tik iš jos ankstesnių rinkinių, 
bet ir vėlesnėje jos lyrikoje. 

Kaip “Sonetuose", taip ir dviejuose sekan- 
čiuose Siuru laikotarpio rinkiniuose Under dai- 
nuoja apie meilę ir gamtą. Tai “Pirmieji žie- 
dai" (1918) ir “Mėlyna burė“ (1920). Dauge- 
lyje šių eilėraščių gražiai atsispindi poetės be- 
sikaitaliojančios nuotaikos, kaip sonetuose “Pa- 
vasaris" ir “Vėlai vakarą". O tos nuotaikos la- 
bai įvairios: čia dvelkia melancholija, čia vėl 
krykštauja džiaugsmas, vienur skamba kilnūs 
tonai, kitur — grasi tikrovė. Yra posmų, kurie 
skendėja svajonėse, bet yra ir tokių, kurie 
šiurpu nukrato. Poetę įkvepia ilgos žiemos su 
savo sniegais ir ledais, trumpos vasaros su žy- 
dinčiais laukais ir šviesiomis naktimis, auksi- 
nis ruduo ir skaidrus pavasaris. Audra jai 
tampa nerimo simboliu. Savo eleginėms nuo- 
taikoms nusakyti ji pasigauna pustonių vieto- 
je ryškių spalvų. Anapus sniegų, audrų, lietaus 
ir vėjų nugairinto peizažo dažnai niūkso niūrios 
tragedijos jausmas. Štai vienas pavyzdys—-eilė- 
raštis “Rudenio audra“ iš rinkinio “Pirmieji 
žiedai'': 

Klausykis, kaip garsiaburnė vėtra klykia 

ir siaučia, 

Sūkuriais skriedama per miškus ir 

trimituodama augštai medžių viršūnėse, 

Marie Under jaunuose metuose 


Paukščius šakose nusiaubdama baime, 
Blokšdama kadugyną ir apdraskytus 
nuvytusius krūmus. 


Nugalėtojo širdimi jinai su triumfu 
veržiasi tolyn, 
juoku ir žvangindama 

pentinais, 

Trempdama medžių kelmus ir purtydama 
nugriuvusių eglių viršūnes, 
Karaliūnė su geležine ranka, juodo rudenio 
audra. 


Kvatodama piktu 


Daugelyje šių eilėraščių nuostabiu tikslu- 
mu ir beveik gniuždančia galia atsispindi žmo- 
gaus kova prieš gamtos elementus. Tai poetei 
teikia progos įnešti įvairių naujovių, ypač met- 
ro ir ritmo prasme. Ji suranda ir naujo sub- 
tilumo pačiame žodyje, nugali atsiradusias for- 
mos problemas. Tikrai stiprus jos balsas mei- 
lės lyrikoje. Vis dėlto tarp “Sonetų" ir “Mėly- 
nos burės" negalima dar pastebėti kokio nors 


lūžio, kuris ateis vėliau — su “Kraujo sriau- 
tu" 1921 metais ir “Paveldėjimu" 1923 metais. 

Nuo dabar Under poezijoje socialinė tema 
nustelbia asmeninę lyriką. Vietoje romantiškų 
nuotaikų atsiranda realistinės. Jos poezijos min- 
tis ir emocijos dar pagilėja. “Kraujo sriaute“ 
ir “Paveldėjime" stipria gaida nuskamba jos 
protesto balsas prieš karą, prieš visuomeninį 
skurdą ir skriaudas. Jos stilius darosi patetiš- 
kas:/0Vsšakiniai =— kapoti, ypač kai ji prabyla 
apie karo siaubą. 

Siuru dienos tebuvo viena pakopa literatū- 
riniame Under kelyje. Tolesnį žingsnį atžymi 
dvi jai būdingos knygos: “Balsas iš šešėlių" 
(1927) ir intryguojančio pavadinimo '“'Džiaugs- 
mai malonią dieną“ (1928). Pirmame veikale 
ji melancholiška ir raganiška. Kaip sako dr. A. 
Oras, Marie Under gali beveik neurasteniškuų 
jautrumu pavaizduoti savo dvasios vizijas, ku- 
rios užkeri tarsi kokiais burtais ir nukrato šiur- 
pu, lyg kokio vaiduoklio pasirodymas. “Balso iš 
šešėlių" temos yra aiškiai realistinės, tačiau ga- 
lutinis įspūdis palieka kažką universalaus ir 
primena gamtos elementus. Kai poetė rašo 
apie tokius dalykus, kaip dirbtuvė, Senos upė, 
vaikas didmiesčio varguomenės kvartale, ji tai 
piešia platesniame fone, drauge nepertempdama 
stygos. Ir tie vaizdai, apie kuriuos Marie Under 
kalba, darosi kažkaip prasmingi, nes poetė moka 
tvirtu mostu iš jų išgauti pačią esmę. Jos vaiz- 
duotė ir emocijos spontaniškai susilieja į dar- 
nius posmus. 

“Balso iš šešėlių“ nauja dvasia gerai de- 
rinasi su simboliška knygos antrašte. Poetės 
neurasteniškos vizijos, kurių priežasties jieško- 
ti, turbūt, reikia jos ligoje, iš slogių košmariš- 
kų paveikslų atsiskleidžia su savo originaliu 
veidu. Šioms niūrioms nuotaikoms būdingas ei- 
lėraštis rinkinyje yra “Numirėlio mėnulis": 

Ar nėra vietelės, kur sielvartą 

Galėtum paslėpti, kur rastum paguodos 

Tarp aimanų? 


Įtempki klausą! 

Gusis po gūsio 

Blaškosi vėjai, 

O jųjų pirštai — ilgi, nudžiuvę — 

Muziką trenkia iš kaulų. 

Tačiau knygoje nuskamba ir viltingesnių 
balsų. Vienoje vietoje ii sako: 

Kai aš vystu, kažkas ramina mane, — 

Tavo delnai. 


Marie Under čia kalba apie savo vyrą. 1924 
m. ji ištekėjo už poeto ir dramaturgo Arturo 
Adsono. Dabar juodu gyvena Švedijoje. j 
Kai “Kraujo sriaute“ ir “Paveldėjime 


poetės mintys ir jausmai sukasi apie sociali- 
nes temas, apie “žmogaus nežmoniškumą žmo- 
gui“, “Balse iš šešėlių" ir “Džiaugsme malonią 
dieną" ji vėl daugiau pasineria į savo asmeni- 
nius išgyvenimus. Jos lyriką praturtina ir at- 
garsiai tokių vokiečių poetų, kaip Rilke, George 
ir Werfelis. Nuo dabar ios menas darosi kla- 
siškai santūrus, gražiai išlaikytas tarp subjek- 
tyvinio ir objektyvinio pasaulio, tarp aiškumo 
ir subtilių niuansų. Viename savo eilėraštyje 
ji nusiskundžia: “Aš neturiu jokios ramybės"... 
Vis dėlto jos išvidinius konfliktus išsprendžia 
religinė filosofija, kuri mirtį priima kaip žmo- 
gaus paveldėjimą, o susiraminimo randa gyve- 
nimo anapus nujautime. Tai tartum viduram- 
žinio meno ir literatūros tema. 

Susitaikinimo su gyvenimu nuotaikos vy- 
rauja “Džiaugsme malonią dieną“. Čia Marie 
Under poezijoje ryški optimistinė gaida. Šio 
rinkinio eilėraščiai, kaip ir “Sonetų", mums at- 
skleidžia laimingesnį poetės dvasios paveikslą. 
Dabar jos lyrikoje regime pavasarį, jūrą,sau- 
lę, vaikus. Pilnumo dėliai reikia pasakyti, kad 
skaidresnių prošvaisčių yra ir jos “Paveldėji- 
me“. “Džiaugsmas išrovė skausmo šaknis“, dai- 
nuoja ji ten vienoje vietoje. O grįžtant prie 
“Džiaugsmo malonią dieną“, būtų dar galima 
suminėti, kad viena tos knygos dalis skirta 
paukščiams. Šie jos eilėraščiai yra vieni iš 
jautriausių, švelniausių ir gražiausių, kokių tik 
begalima rasti estų kalba. Čia atsispindi auto- 
rės džiaugsmai ir liūdesiai. Gamta jai dabar 
nėra vien puošnus fonas jausmams išreikšti: 
šiuose jos posmuose pastebimas gilus ryšys su 
Dievu, visata ir gamta. Tarpais pasitaiko rea- 
listinių vaizdų. Netrūksta ir humoro bei gro- 
teskiškų blykstelėjimų, — ir šis bruožas yra 
yra gan būdingas vėlesniems Under rsštams. 
Kai kur jos lyrika skamba lyg kokia pasaka. 

Estų tautosakoje gausu įvairių padavimų 
apie tyrulius, ežerus ir jūrą. Gausu ten pasa- 
kojimų apie burtininkus, užkeiktus lobius ir ne- 
laimingas meiles. Visa tai sužavėjo poetės vaiz- 
duotę, o taip pat ir senovinės estų kronikos 
ir bibliniai pasakojimai. Tokios yra versmės jos 
legendoms ir baladėms, kurių rinkinys vadinasi 
“Laimės sambrėškiai“ (1929 m.). Jos poezija 
čia yra ritminga ir pasižymi kažin kokiu ro- 
miu grožiu ir nostalgija. Semdamasis medžia- 
gos iš estų tautosakos, Aino Kallas kūrė savo 
beletristiką ir dramas. Marie Under šia prasme 
ji papildo lyrikos žanre. Viena iš įspūdingiau- 
sių jos baladžių yra “Porkunio dama": 

Dvaro sodų ežere šviesa 

Dar blyksi tarp nendrių tankių, 

O žioruojanti širdis ten dieną naktį 

Tarp lelijų beplūduoja. 

"Ta žaltvykslė — tai Porkunio dama. 
Josios siela kali vandenyje. 

Jos suknia ir batai guli tyliai, 

Bet nėr poilsio barono dukrai. 


Kam jdi lemta vandenų kape gulėti, 
Kai kiti sau žemėj turi kapą? 
O todėl, kad savo galvą auksplaukę, 
Puošė meilės vainiku aštriu. 


Toliau baladėje pasakojama Porkunio da- 
mos meilė ir tragiškas jos galas, kai iš karo 
grįžęs brolis, keršydamas už įžeistą garbę, nu- 
žudo seserį ir įmeta ją į Porkunio ežerą. 


“Po atviru dangum“ rinkinys, kuris pasi- 
rodė 1930 m., primena “Džiaugsmą malonią die- 
ną“", ypač tuose eilėraščiuose, kur kalbama apie 
gamtą. Šalia to šioje knygoje esama ir tokių vie- 
tų, kur padvelkia mirtis ir haliucinacijos, iš- 
tryškusios galingais vaizdais. Mirties motyvas 
nesvetimas ir ankstesniems Marie Under kūri- 
niams, — ten kur ji dainuoja apie savo moti- 
nos salą, Kasario kapines ir protėvius. Bet vė- 
lesnėje Marie Under poezijoje mirties tonai ai- 
di vis dažniau. Brandi poetės mintis mirtį pri- 
ima kaip gamtos reiškinį, perėjimą į kitą, dar 
nepatirtą būtį. Didesnėje šių eilėraščių dalyje 
jaučiamas jos nerimas ar pastanga tarti paguo- 
dos žodį kitiems. Šia prasme nė vienas estų 
rašytojas negali jai prilygti. 


1935 metais pasirodė naujas Marie Under 
rinkinys — “Akmuo nuo širdies“. Šioje knygo- 
je jaučiamas poetės intelektualinis polinkis, ku- 
ris juo labiau sustiprėjo jos kūryboj po to, 
kai jos tėvynę užėmė svetimieji. “Akmenyje 
nuo širdies“ autorė pasiekė pastovią, galutinę 
iškillnumo vertę, kurioje į vieną individualią 
patirtį susilieja galingi išgyvenimai, simboliai 
ir meditacija. Jos stilius čia daugiau linksta į 
subtilumą ir niuansus, o ne į paprastumą. Kai 
skaitai lapas po lapo jos žodžius, jauti nepapras- 
tą jėgą, kurios versmė yra ne tiek techninis 
jos eilių tobulumas, kiek filosofinė jos rimtis, 
susimąstymas. Šis veikalas, su savo kontemplia- 
cijomis ir išpažinimais, geriau negu kuri kita 
iš jos ankstyvesnių knygų pavaizduoja poetės 
žvilgsnį į gyvenimą. “Akmuo nuo širdies“ lai- 
komas geriausiu lyrikos rinkiniu Estijos nepri- 
klausomo gyvenimo metais, ir yra vienintelis 
poezijos kūrinys, laimėjęs šalies prezidento li- 
teratūrinę premiją. Jeigu “Akmenyje" mums 
reikėtų parinkti labiausiai išsiskiriantį, giliau- 
siai išmąstytą eilėraštį, sustotume ties “Tėvų 
Biblija". Šiame kūrinyje, kaip ir “Kasario ka- 
pinėse“, jos protėviai yra gyvi ne vien tik at- 
siminimuose, bet ir dabartinėje valandoje. Jie 
stovi tiesiai poetės akivaizdoje. Iš “Tėvų Bibli- 

jos" regime trykštant autorės gilią religinę 
mintį ir jos prisirišimą prie amžinųjų vertybių. 
“Per šią knygą, — dainuoja Marie Under, 
= aš pasiekiau pastarąsias užvertas duris". 
Paskui ji taip kalba: 
Tikėjimas tokis tvirtas savo ženklais, 
Maitinamas mirusių kartų, 
Srūva lyg šaltinis: keliuosi aš tyra. 


1936 metais pasirodė jos lyrikos antologi- 
ja “Ir žodis tapo kūnu". Įžangą parašė prof. 
A. Oras, laikomas geriausiu Under poezijos 
vertintojų. Į pačią antologiją įeina eilėraščiai, 
paimti iš dešimties anksčiau paskelbtų jos rin- 
kinių. 

Trečią Under kūrybos laikotarpį sudaro 
daugiausia kontempliatyvi poezija. Po septyne- 
rių metų pertraukos išėjo jos rinkinys “Su siel- 
vartinga burna“. Tai pats metafiziškiausias iš 
visų jos veikalų. Kalbėdama apie savo pačios 
gėlą, ji su giliu įsijautimu palietė ir savo tau- 
tos sielvartingą dalią. Nuskamba jos tautiečių 
neišsipildžiusios svajonės, nuogąstavimai dėl 
ateities, atsišviečia fizinės ir dvasinės kančios 
nuo 1939 metų, kada estų savanoriai per užša- 
lusią Suomijos įlanką Žygiavo padėti suomiams 
ksre prieš rusus, ligi 1941 metų, kada daugel 
estų šeimų buvo išardytos, o jų nariai depor- 
tuoti į Sovietų Sąjungos tolimus plotus. Dide- 
lis žmogaus kentėjimų atjautimas teikia šiems 
eilėraščiams ypatingos jėgos, o jų forma ir tu- 
rinys susilieja į vieną menišką įspūdį. Nuotai- 
ka čia intymi ir įtempta. Vietomis pasigirsta 
vyriškas, sunkus ritmas, kaip “Kelionėje nak- 
čia" ir “Grįžime namo", kur jaučiamas sunkus 
kareivių žygiavimas. “Grįžimas namo" yra vie- 
nas iš tragiškiausių poetės eilėraščių — vienas 
iš lyriškiausių jos šedevrų, skirtas šimtui Suo- 
mijos karo nuvargusių kareivių, kurie krito į 
amžiną miegą sniego uždengti. Kitame eilėraš- 
tyje, “Kalėdų sveikinime 1941 metais“, poetė 
dangaus erdvėse stato iš žvaigždžių tiltą į tuos, 
kurie tais metais buvo deportuoti. Asmeninis 
jos sielvartas augščiausią viršūnę pasiekia “Ge- 
dėjimo valandoje“, ilgame eilėraštyje apie jos 
brangios motinos mirtį. 

1944 metais Marie Under su savo vyru 
Adsonu buvo priversta palikti Estiją ir apsigy- 
veno Stokholme. Metais vėliau čia pasirodė 
antra jos antologija, “Žodžių tiltas“, kurioje 
randame ir naujų jos eilėraščių. 

4 “Nostalgijoje" 1920 metais poetė dainavo: 
„Namų meilė kyla iš ilgesių, kuriuose susilie- 
ja ir skausmas ir kartelis". Nūn ji svajonė- 
se lanko savo namus ir savo tėvynę. Iš tokių 
savo sapnų ji kuria autentišką poeziją, savo 
posmus pindama iš paveikslų ir atsiminimų, kų- 

rie, lyg kokios prieblandų liepsnos, žėruoja 
jos dvasioje. “Žodžių tilte" randame ir patrio- 
tinės lyrikos, kai ji savo tautiečiams, atsidū- 
rusiems tremtyje, prabyla: 


Nūn mes stovėkime, nulenkę nuogas galvas, 
Atmindami, kas yra palikę, ir kas mirė. 

Visa tai, ko mes netekome, ir mirties 
skiriančioji siena — 

Visa tai suteiks mums galios. Šventas 
gedulas mus jungia. 
Atminę tėviškės skriaudas, būsim drąsūs 
savo ištvermėj: 

Kaip mūras ginkim ją, jauni ir seniai. 
Šios žemės meilė eina iš širdies į širdį — 

Iš žemės, kurioj palaidota mūs gentis, 
kurioj mūs duona auga. 
Mums išplėšta daug, bet mes išsaugojom 
Mūsų pasididžiavimą ir įniršimą — stovė- 
kime, pakėlę galvas. 
“Kibirkštys pelenuose", dvylikta poetės ei- 
lių knyga, buvo išspausdinta 1954 metais To- 
ronte. Tai svarus ir gražus kūrinys, į kurį 
sudėti keleto metų darbo vaisiai. Marie Under 
dabar gyvena netolimos praeities atsiminimais 
ir savo šalies prisikėlimo viltimi. Meniniu pa- 
žiūriu ji pasilieka savo augšiumoje, o šiaip, pa- 
tyrusi tiek sielvartų, savo žodyje ji yra jau 


paprastesnė, atsisakiusi rafinuotų niuansų ir 
intelektualinio polinkio eilių. 
1958 m. “Vaba Eesti" leidėjai Švedijoje 


paskelbė trečią Marie Under antologiją, kuriai 
originalią įžangą parašė poetas Aleksis Rannit. 
“Vaba Eesti“, minint Marie Under septynias- 
dešimt penkerių metų sukaktį, išleido ir pilną 
jos poezijos rinkinį. 


Tokis tai šios didelės esių poetės meninis 
kraitis. Tektų pridurti, kad dvi jos lyrikos kny- 
gos išverstos į rusų kalbą, po vieną — į suomių 
ir esperanto. Jos rinkinį į vokiečių kalbą iš- 
vertė poetas Hermann Stock, jos žentas, o įžan- 
gos žodį parašė Aleksis Rannit. Tai santrauka 
paskaitos apie Marie Under tarptautiniame Pen 
klubo suvažiavime Venecijoje 1949 metais. Vir- 
šelį šiai vokiečių kalba knygai padarė V. K. 
Jonynas. Jos lyrikos yra pasirodę ir švedų, 
vengrų, prancūzų, anglų, lietuvių ir kitomis 
kalbomis. 

Marie Under yra tikrai kruopšti vertėja. 
Iš dramaturgų ji vertė Šilerį, Grillparzerį, 
Maeterlincką (po tris dramas kiekvieno), Ib- 
seną, Hasencleverį, Hofmannsthalį ir kitus. Ver- 
tė įvairius lyrikus — Baudelaire'o eilėraščius 
prozoje, Lermontovo rinktinę, Rimbaud “Girtą 
laivą", Goethės lyriką. Išvertė ir naujesnės vo- 

kiečių lyrikos rinktinę, į kurią įeina tokie poe- 
tai kaip Rilke, George, Hofmannsthalis, Trak- 
lis, Werfelis ir kiti. Pernai estų žurnale “Ma- 
na", leidžiamame Švedijoje, Marie Under paskel- 
bė pluoštą savo vertimų iš H. Radausko lyri- 
kos, čia talkinama estų profesoriaus Ivasko, 
kuris parašė ir straipsnį apie mūsų poetą. Ke- 
letą lietuvių poezijos dalykų buvo ji išvertusi 
anksčiau. 

Pagaliau tenka suminėti eilę Marie Under 
apybraižų literatūros ir meno klausimais. 

Metus bendrą žvilgsnį į Marie Under kū- 
rybą, reikia pripažinti jai vieną iš stambiau- 
sių vietų estų literatūroje. Jos poeziją augštai 
vertina ir Vakarų Europos kritikai, ypač vokie- 
čiai, statydami ją šalia įžymiausių dabartinės 
Europos lyrikų. Nurodomas jos poezijos turinio 
ir formos įvairumas. Ypač stipri ji žodžių parin- 
kime, vaizduotės lakume ir grožio pajautime. 
Daugelyje jos posmų jaučiamas švelnumas, bet 
autorei pažįstama ir juodoji gyvenimo pusė. 
Jos poezijoje jausmas susilieja su intelektu ir 
vaizduote. Šiame technikos amžiuje, kada dau- 
gelis poetų drovisi kalbėti apie širdį, Marie 
Under yra širdies lyrikė. Širdis jai nuo pat 
pirmųjų jos lyrikos žingsnių buvo neišsemia- 
ma jautrios meilės versmė, — ar tai būtų ero- 
tinė, ar motinos, ar savo krašto meilė. 

Pradėjusi kaip veržli ekspresionistė, ji iš 
pradžių dainavo gyvenimo džiaugsmą. Palaips- 
niui ji išaugo į nepaprastų simbolinių gelmių 
ir jėgos poetę. Savo sielvartą ir pasipiktinimą 
suliejusi su savo tautos gėla, ji tapo Estijos 
tautine lyrike. Didesnę savo gyvenimo dalį 
kentėdama nemigą, ji betgi sukūrė vienus iš 
saulėčiausių eilėraščių — apie gamtą, paukš- 
šius, gyvulius . Reikia pripažinti, kad da- 
bar jos kūriniuose skamba liūdesio gaida, ta- 
čiau ji niekados nenugrimzta į neviltį. Pesimiz- 

mą ir nevilti ji nugali filosofine kontem- 
pliacija. 
Poetas Aleksis Rannit savo apybraižoje 


trečiojoje Marie Under antologijoje sako, kad 
ji yra ne vien pirmoji estų literatūros dama, 
ne tik didžiausia estų poetė, kaip kartais mes 
klaidingai išsireiškiame, bet ir iš viso didžiau- 
sias vardas tarp visų Estijos poetų. Marie Un- 
der Estijai atstovauja daug ryškiau, negu kas 
nors kitas. Rannit jos poeziją lygina su gotine 
katedra, besiveržiančia į žvaigždes, Mes su juo 
sutinkame: Marie Under iš tikrųjų savo kūry- 


"boje yra pasiekusi žvaigždžių augštybes. Jos 


lyrika, tokia muzikali ir tokia gaivalinga, bū- 
dama ir tautinė ir visuotinė, savo grožiu nie- 
kados nesiliaus žavėjusi savo krašto žmonių 
dvasią ir skambėjusi jų sieloje. 


PRAVOSLAVŲ BAZNYČIA SOVIETŲ SAJUNCOJE 


DR2V MAR 


Nėra abejonės, kad pravoslavų Bažnyčia 
Sovietų Sąjungoje, po gana aštraus persekioji- 
mų periodo šiandien naudojasi palyginti gana 
išimtinė padėtimi. Tai sudaro įspūdžio, kad ru- 
siškasis komunizmas šios Bažnyčios atžvilgiu 
yra pakeitęs savo taktiką, suteikdamas jai dau- 
giau laisvės. Tačiau šitokia padėtis yra ne kas 
kita, kaip komunizmo taktikos tam tikras ma- 
nevras: nepajėgus sunaikinti religijos, prieita 
prie jos pajungimo komunistinei santvarkai. 
Šiandien pravoslavų Bažnyčia yra visiškai pa- 
jungta partijai ir įkinkyta į komunizmo sieki- 
mų įgyvendinimą, ypačiai išplečiant komuniz- 
mo įtaką naujai pavergtuose kraštuose. Per 
pravoslavų Bažnyčią  rusiškasis komunizmas 
daug lengviau išplėtė savo imperializmą tuo- 
se kraštuose, kurių gyventojų tam tikra dalis 
kaip tik buvo pravoslavai. 

Kokioje padėtyje šiandien yra pravoslavų 
Bažnyčia Sovietų Sąjungoje ir kiek ji pasitar- 
nauja partijai, nors ir bandydama išsilaikyti 
tradicinėse formose, bus šio straipsnio uždavi- 
nys. 

Trečioji Roma 

Kijevo valstybė priėmė krikštą X a., kada 
graikų misininkai šv. Kirilas ir šv. Metodijus 
skelbė Evangeliją slavų kraštuose ir kada 988 
m. kunigaikštis Vladimiras apsikrikštijo ir įve- 
dė rytų apeigų krikščionybę visoje savo valsty- 
bėje. Senoji Rusija tuo būdu pateko Konstantino- 
polio patriarcho valdžion ir 1054 (Kerularijaus 
schizma) drauge su Bizantijos Bažnyčia atsisky- 
rė nuo Romos. 

Kijevo Bažnyčia dar kurį laiką spyrėsi 
prieš Konstantinopolį, kol jai vadovavo metro- 
politai ukrainiečiai. Bet kai Konstantinopolio 
patriarchas pradėjo skirti metropolitais graikus, 
Kijevo Bažnyčia liko visiškai pajungta Kon- 
stantinopoliui. Kijevas svyravo tarp Romos ir 
Konstantinopolio, bet šiam pastarajam pavyko 
išlaikyti Kijevą savo įtakoje. 

Kijevo kunigaikštystė 1240 buvo nusiaub- 
ta ir okupuota mongolų. Politinis, ekonominis 
ir kultūrinis gyvenimas tada susikoncentravo 
"šiaurės rytuose — Rostono-Suzdalio kunigaikš- 
tystėje, o vakaruose — Haličo - Valuinės žemė- 
se. Kijevo metropolitas kurį laiką gyveno Vla- 
dimire prie Kliazmos, o nuo 1325 Maskvoje, 
kurios galybė ir įtaka rusų žemėse vis kilo ir 


stiprėjo. Dar 1147 m. (tais metais Maskvos var- 
das pirmą kartą pasirodo istorijoje) Maskva 
buvo tik mažas kaimelis, paskendęs miškuos. 

Augančios Maskvos bažnytinė galva vis dar 
nešiojo Kijevo metropolito vardą (ji išlaikė 
iki XV a.) ir būdavo skiriamas Konstantino- 
polio patriarcho. 1448 m. rusų vyskupai išrin- 
ko metropolitą Joną, kuris pasivadino jau Mask- 
vos metropolitu, negavęs Konstantinopolio pat- 
riarcho paskyrimo. Tai yra svarbus įvykis rusų 
Bažnyčios istorijoje: nuo šios datos, nors su 
Konstantinopoliu ryšiai visiškai nenutrūko, bet 
priklausomybė nuo Konstantinopolio liko vien 
teorijoje. 

Kai 1453 m. Konstantinopolis pakliuvo į 
turkų rankas, patriarchas visiškai nebeteko rea- 
lios valdžios. Nuo to laiko tautinis rusų išdi- 
dumas įrodinėjo, kad dabar tik Maskva yra tei- 
sėta Bizantijos vietos ir svorio paveldėtoja. Šis 
įsitikinimas dar labiau sustiprėjo, kai 1472 m. 
Maskvos did. kunigaikštis Jonas III vedė pasku- 
tinio Bizantijos imperatoriaus Paleologo duk- 
terėčią Zoję. Pskovo vienuolis Filotejas XV a. 
gale paskelbė tezę, kurią Rusija priėmė savo 
šūkiu per sekančius šimtmečius: “Dvi Romos 
krito. Maskva yra trečioji Roma. Ketvirtosios 
jau nebus“. 

Maskva dabar jau siekė ne religinės nepri- 
klausomybės, o tik visiškos lygybės su Rytų 
patriarchatais ir reikalavo Rusijos Bažnyčios 
galvai patriarcho titulo. Kadangi pinigai daug 
sveria palenkti žmonių širdis ir protus, jie ir 
čia suvaidino žymią rolę: Konstantinopolio pa- 
triarchas Jeronimas II, kuris buvo atvykęs į 
Maskvą jieškoti paramos ir rinkti aukų, bajo- | 
rų spaudžiamas ir dovanomis bei pažadais su- 
viliotas, davė savo sutikimą, kad Maskvoje bū- 
tų įsteigtas patriarchatas ir pirmuoju Rusijos 
patriarchu 1589 m. paskyrė Maskvos metropo- 
litą Jobą. Tuo būdu Maskvos Bažnyčia tapo 
autokefalinė — nepriklausoma. 

XVII a. Maskva yra centras viso religinio 
Rusijos gyvenimo. Rusų patriarcho galia yra ly- 
gi caro galiai. Bet patriarcho Nikono laikais 
(1652 - 1666) atsiradusi sentikių schizma su- 
silpnino Rusijos Bažnyčios galią ir patriarcho 
valdžią. 

Pradžioje XVIII a. rusų pravoslavų Bažny- 
čios istorijoje prasideda naujas periodas. Kai 
1700 m. mirė patriarchas Hadrijonas, caras 

Petras Didysis neleido rinkti naujo ir paskyrė 
patriarcho vietininką. Po 20 metų caras Petras 
ėmėsi reformuoti rusų Bažnyčią. Jis 1721 m. 
paskelbė Reglement Ecclesiastigue, suredaguotą 
Teofano Prokopovičiaus, ir tų pat metų sausio 
25 d. ukazu vietoje patriarchato įsteigė Dvasi- 
nių Reikalų Kolegiją, kuri kiek vėliau pava- 
dinta Švenčiausiuoju Sinodu. Šiuo patvarkymu 
caras Petras pajungė pravoslavų Bažnyčią pa- 
saulinei valdžiai. Dabar jau caras tvarkys Baž- 
nyčią lygiai, kaip ir kitas valstybines įstaigas. 
Bažnyčia bus tik vienas ratelis didžiulėje val- 
džios mašinoje. Sinodo nariai skiriami caro, 0 
jo pirmininkas (oberprokuroras) yra pasaulie- 
tis su veto teise. 

Tokia rusų Bažnyčios 
1917 m. revoliucijos. 


padėtis išliko iki 


Persekiojimo periodas 


Nuvertus carą, pravoslavų Bažnyčia pasi- 
juto laisva nuo valdžios varžtų, ir 1917 m. su- 
sirinkęs sinodas (posėdžiavo nuo 1917 rugsėjo 
15 iki 1918 spalio mėn.), kuriame dalyvavo 
275 dvasiškiai ir 289 pasauliečiai, padarė reikš- 
mingų nutarimų ir išrinko patriarchu Tichoną, 
kuris mokėjo tvirta ranka valdyti pravoslavų 
Bažnyčią audringais laikais. Iš reikšmingesnių 
sinodo nutarimų pažymėtini šie: Rusų pravo- 
slavų Bažnyčioje augščiausia lagislatyvinė, ad- 
ministracinė ir juridinė valdžia priklauso teri- 
toriniam susirinkimui (soborui), šaukiamam 
periodiškai nustatytu laiku ir susidedančiam iš 
vyskupų, dvasiškių ir pasauliečių. Atstatomas 
patriarchatas ir Bažnyčios administracija pave- 
dama patriarchui. Patriarchas yra vyskupų tar- 
pe pirmasis, kiti vyskupai yra jam lygūs. Pa- 
triarchas drauge su bažnytinės administracijos 
organais atsakingas prieš soborą. 

Netrukus valdžią pagrobė bolševikai, kurie 
tuoj atskyrė Bažnyčią nuo valstybės ir mokyk- 
lą nuo Bažnyčios, nusavino bažnyčių turtus 
(1919 m.) dvasiškius paskelbė ne darbo žmo- 
nėmis (be maisto kortelių), o jų vaikus be tei- 
sės mokytis. Sekė vienuolynų panaikinimas, 
dvasiškių teismai, šaudymai, deportacijos. Pa- 
triarchas energingai reagavo ir ekskomunikavo 
visus, “kurie piktnaudoja savo valdžią krikš- 
čionybės ir Bažnyčios persekiojimui“. Savo raš- 
te (1918.1.19) sakė: “Atsipeikėkite savo dva- 
sioje, jūs pamišėliai, nustokite žudę. Tai, ką jūs 
darote, nėra vien žiaurumo aktai: tai yra še- 
tono darbas, už kurį jūs nusipelnote amžiną 
pragarą anapus ir amžiną būsimųjų kartų pra- 
keikimą čia ant žemės. Autoritetu, kurį mums 
Dievas suteikė, mes jums draudžiame artintis 
prie šv. Sakramentų, nes jus iškeikiame, jei 
jūs dar nešiojate krikščionies vardą, tik savo 

atsipeikėjimu galėsite priklausyti prie pravo- 
slavų Bažnyčios". 

Kreipdamasis į tikinčiuosius, patriarchas 
ragina “nesueiti į jokį kontaktą, koks jis be- 
būtų, su panašiomis žmonių giminės atmato- 
mis“. Pagaliau tikinčiuosius ragina "sukilti ir 
imtis ginti savo šv. Motiną Bažnyčią, kuri šian- 
dien yra niekinama ir kenčia priespaudą 
Pasipriešinkite jiems savo tikėjimo jėga, ga- 
lingu visų tautų šauksmu, šauksmu, kuris su- 
draustų šiuos pamišėlius ir jiems parodytų, kad 
jie neturi teisės vadintis liaudies gerovės čem- 
pijonais, kūrėjais naujo gyvenimo, atsakančio 
liaudies troškimams, nes jie veikia prieš liau- 
dies sąžinę". 

Šis patriarcho raštas buvo paskelbtas vos 
kelias dienas prieš sovietų dekretą, išleistą 
1918.1.23, apie sąžinės laisvę ir atskyrimą Baž- 
nyčios nuo valstybės. Komunistai iš karto pa- 
triarcho nelietė: vyko naminis karas ir momen- 
tas tam buvo nepatogus. 1920.II.18 valdžia pa- 
skelbė, kad vyskupų aktai yra neteisėti; palik- 
tos tik parapijos, bet ir jos lieka valdžios ran- 
kose, nes parapinės bendruomenės ir klebonai 
turi būti registruoti. 

A. I. Vedenskiui vadovaujani, 1922 m. pra- 
džioje išaugo patriarcho "Tichono puolimas. 
Jis 1922 m. rudenį buvo areštuotas. Vedenskis 
su grupe kunigų, daugiausia nusistačiusių prieš 
vyskupus vienuolius, “Izvestijose'' 1922.V.14 
paskelbė manifestą, kuriame apkaltino bažnyti- 
nę vyresnybę kontrarevoliucija ir reikalavo su- 
šaukti sinodą. Naujos linijos dvasininkų atsto- 
vai lankė Tichoną kalėjime ir reikalavo, kad 
jis atsistatydintų, ką tas griežtai atsisakė pa- 
daryti ir paskyrė savo vietininku Jaroslavo 
vyskupą Agatangelą, įsakydamas jį lankiusiems 
kunigams paimti sinodo aktus ir juos perduoti 
Agatangelui. Gavę į rankas sinodo aktus, tie 
kunigai paskelbė, kad patriarchas jiems yra 
perdavęs savo teises ir valdžią. Taip atsirado 
“Gyvoji Bažnyčia" (senoji paskelbta mirusia). 
Valdžia ją tuoj pripažino ir paskelbė vieninte- 
le teisėta Rusijos pravoslavų Bažnyčia. Ši 1922. 
VIII. sušaukė sinodą, kuriame dalyvavo 354 de- 
legatai, bet jų tarpe tik 3 vyskupai. Tuo tar- 
pu 36 vyskupai buvo iš pareigų atstatyti, o 24 
patys "laisvai" nuo jų atsisakė. Neoficialiais 
duomenimis, 1917 m. laikotarpy komunistai 
nužudė 80 vyskupų ir 1200 kunigų. * 


Patriarchas, kad ir kalėjime laikomas, eks- 
komunikavo naujos Bažnyčios vadovus bei jų 
šalininkus. Tada, valdžios remiama, “Gyvoji 
Bažnyčia“ 1923.IV.29 sušaukė naują sinodą, ku- 
riame Tichonas buvo deponuotas, degraduotas. 
Tame pat sinode buvo nutarta įvesti kai kurių 
reformų Bažnyčios disciplinoje: leista vysku- 


pams vesti žmonas, kunigams leistos antrosios 
vedybos ir kit. 

Tuoj po sinodo Tichonas buvo teisiamas. 
Palaužtas kalėjime, teismo metu (1923.VI.16) 
jis pasiuntė vyr. SSSR tribunolui raštą, ku- 
riame pripažino komunistų režimą ir pareiškė 
daugiau nebūsiąs priešingas valdžiai: “... Bū- 
damas išauklėtas monarchistinėje santvarkoje 
ir, prieš mano areštą, buvęs antisovietinių as- 
menų įtakoje, aš iš tikrųjų buvau priešingas 
iš atžvilgio į sovietų valdžią, ir šis priešišku- 
mas kartais, peržengiant pasyvų laikymąsi, pa- 
sireiškė tokiais veiksmais, kaip atsišaukimas 
Brastos taikos proga 1918 m., iškeikimas val- 
džios tais pat metais, protestas prieš dekretą, 
nusavinantį bažnyčių brangenybes 1922 m. Vi- 
sas mano antisovietinis veikimas, išskyrus kai 
kuriuos mažus netikslumus, yra išdėstytas tri- 
bunolo kaltinamajame akte. Pripažindamas, kad 
tribunolo sprendimas yra pagrįstas ir paremtas 
baudžiamojo kodekso nuostatais, paminėtais kal- 
tinamajame akte apie antisovietinę veiklą, aš 
apgailiu savo klaidas prieš įstatytą valdžią ir 
prašau augščiausiąjį tribunolą pakeisti mano 
bausmę, t. y. paleisti mane iš arešto. Po to aš 
pareiškiu augšč. tribunolui, kad nuo dabar dau- 
iau nesu sovietinės valdžios priešu. Aš galu- 
tinai ir aiškiai atsiriboju nuo kontrrevoliucijos 
užsienyje, kaip lygiai nuo kontrrevoliucijos 
Baltosios Armijos monarchistų viduje“. 

Po tokio pareiškimo Tichonas buvo paleis- 
tas į laisvę. Jis 1923.VI.28 “Izvestijose", pakar- 
todamas tas pačias mintis, paskelbė atsišauki- 
mą į episkopatą, dvasiškiją ir tikinčiuosius, o 
1923.VII.1 paskelbė naują atsišaukimą, kuria- 
me pareiškė, kad jo Bažnyčia nesolidarizuoja 
su veikla tų vyskupų, kurie emigracijoje varo 
smarkią propagandą už svetimųjų intervenciją, 
siekiant nuversti sovietinę valdžią Rusijoje. 


Atgavęs laisvę, Tichonas ėmėsi likviduoti 
“Gyvąją Bažnyčią". Jis ją paskelbė schizmati- 
ne. Toji bandė susijungti su patriarchaline, bet 
pati suskilusi į kelias šakas, neturėdama toliau 
valdžios paramos, baigė savo gyvenimą aple 
1930 m. Įdomu pastebėti tai, kad Konstantino- 
polio patriarchas buvo pasiskubinęs pripažinti 
“Gyvąją Bažnyčią“. Konstantinopolis dar kartą 
bandė atgauti savo įtaką Maskvoje. 

Kalbant apie “Gyvosios Bažnyčios" atsira- 
dimą, reikia paminėti, kad ją iššaukė pravosla- 
vų dvasiškijos suskilimas tada, kai komunistai 
atėjo į valdžią. Vieni jų norėjo įtraukti Baž- 
nyčią į politinę kovą ir užimti valdžios atžvil- 
giu priešingą liniją. Kiti, priešingi Tichonui, 
valdžos remiami, norėjo palenkti Bažnyčios 
mokslą ir jos santvarką naujajai tvarkai. Šie 
sukūrė “Gyvąją Bažnyčią“. Bet tarp reforma- 


torių netruko pasireikšti gilūs priešingumai, ir 
atsirado disidentų grupės: “Bažnytinis Atgimi- 
mas" (1922 m.), “Senosios apaštalikiškos Baž- 
nyčios bendruomenių Federacija“, “Religinio at- 
sinaujinimo Bažnyčia“. 1923 m. susikūrė “Sino- 
dalinė Bažnyčia", kuri išsilaikė iki 1944 m. 

Tichonas mirė 1925.IV.7. Jo paskutiniai 
žodžiai buvę: “Dabar aš užmigsiu giliai ir pa- 
stoviu miegu. Naktis bus ilga, tamsi, tamsi. . J? 
Po jo mirties valdžia neleido rinkti naujo pa- 
triarcho, bet Tichonas prieš mirtį savo testa- 
mente paskyrė tris pavaduotojus. Pirmiesiems 
dviem atsisakius, pavaduotojo pareigos teko 
vyskupui Petrui. Šis tuojau pasmerkė “Gyvą- 
ją Bažnyčią“. Sovietų valdžia, bandydama su- 
reguliuoti pravoslavų Bažnyčios padėtį, pasiū- 
lė Petrui pasirašyti tam tikras sąlygas. Jos buvo 
tokios: Jis paskelbs nustatyto turinio pareiški- 
mus, išskirs iš vadovaujančių vietų vyskupus, 
priešingus režimui, kitaip tariant, išmes juos 
iš dvasiškių luomo, pasmerks vyskupus, esan- 
čius užsienyje, kurie atsisakys pasiduoti dva- 
sinei vyresnybei, esančiai Rusijoje, palaikys 
kontaktą su valdžios organais. Kai Petras šių 
sąlygų nepriėmė, jis 1925.XII.10 buvo areštuo- 
tas. Iš anksto numatydamas savo likimą, jis 
vėl paskyrė tris pavaduotojus, kurių pirmasis 
Nižnyj Novgorodo vyskupas Sergijus tapo Pet- 
ro įpėdiniu. Jis tuoj susilaukė opozicijos iš vy- 
riausios bažnytinės tarybos, kurią valdžia rėmė 
prieš Sergijų. Bet ir Sergijus 1926 buvo areš- 
tuotas, o paleistas sekančiais metais, prašant 
darbininkų delegacijai. Pabuvęs kalėjime ir pa- 
tyręs jo režimo, Sergijus 1927.V.20 buvo val- 
džios pripažintas po to, kai pasižadėjo bendra- 
darbiauti su valdžia. Viename viešame pareiš- 
kime jis sako: “Mes norime likti krikščionys 
pravoslavai ir drauge pripažinti Sovietų Sąjun- 
gą mūsų tėvyne. Jos džiaugsmai ir laimėjimai 
yra ir mūsų džiaugsmai ir laimėjimai, jos nesėk- 
mės yra ir mūsų nesėkmės. Kiekvienas pasikėsi- 
nimas prieš Sovietų Sąjungą yra smūgis ir 
mums.?? 

Einant prie bendradarbiavimo, Sergijus pa- 
sirašė su valdžia sutartį. Ji buvo labai nau- 
dinga ir palanki valdžiai, kuriai suteikta tei- 
sė kištis į Bažnyčios reikalus. O iš to Bažnyčiai 
buvo tik tiek naudos, kad ji buvo toleruojama, 
nekeičiant valdžiai savo pagrindinio nusistaty- 
mo religijos atžvilgiu apskritai. 

Sergijus, pagal sutartį su valdžia, pagrasi- 
no tiems dvasininkams, kurie priešinsis valdžiai, 
išskyrimu iš patriarchato globos, kas reiškė 
atidavimą į baudžiančias valdžios rankas. Kai 
1930 m. pop. Pijus XI ir anglikonų Kanterbu- 
rio arkivyskupas pasisakė prieš religijos per- 
sekiojimą Rusijoje, Sergijus, matyt, valdžios 

verčizmas, pareiškė užsienio spaudos atstovams, 
kad Sovietų Sąjungoje nesą jokio religijos per- 
sekiojimo. Bet jis buvo tiek garbingas ir są- 
žiningas, kad slaptais keliais pranešė Vatika- 
nui, jog jo pareiškimas, nors ir yra au- 
tentiškas, bet išgautas spaudimu. Kai kurie 
vyskupai atsisakė pasiduoti prokomunistinėms 
Sergijaus direktyvoms. Jie buvo Sergijaus de- 
ponuoti, o valdžia juos ištrėmė. Įdomu tai, kad 
valdžia, pripažinusi Sergijų, vistik palaikė jo 
opozicionierius, kurie prikaišiojo patriarcho pa- 
vaduotojui, kad jis savo nuožiūra sudaręs val- 
domąjį sinodą iš netinkamų asmenų. Ir čia ta 
pati makiaveliška politika: divide et impera. 

Tačiau ir apėmę augščiausią pravoslavų Baž- 
nyčios vadovybę į savo įtaką, komunistai ne- 
nustojo persekioti dvasiškijos bei tikinčiųjų. 
Daugybė jų buvo sukišta į kalėjimus, sušau- 
dyta, ištremta tada, kai buvo proteguojama 
“Gyvoji Bažnyčia". 1927 m. prasidėjo Stalino 
įsakyta socialistinė statyba, kurioje Bažnyčiai 
neturėjo likti vietos. Vykdant kolektyvizaciją, 
masiškai buvo uždarinėjamos bažnyčios, kaip 
rezistencijos centrai. Vien 1929 m. buvo užda- 
ryta 1440 bažnyčių. Bet kokia, net ir teisėta, 

kunigo veikla buvo laikoma kontrarevoliucija, 
kunigai palikti už įstatymo ribų ir paskaityti 
buožėmis. 

Kai 1933 m. pradėjo jaustis galimo karo 
šešėliai, antireliginė kova buvo kiek sušvelnin- 
ta ir sulaikyta iki 1937 m., kada gyventojų 
surašinėjimas parodė, jog apie 30 procentų 
miestuose ir apie 60 procentų kaimuose yra 
dar tikintieji. Vėl prasidėjo persekiojimų ban- 
ga, šaudymai, trėmimai. Vyskupai imta kaltin- 
ti šnipinėjimu Vokietijos naudai. Bažnyčios ap- 
dėtos tokiais mokesčiais, kad neišsigalėjusios 
jų sumokėti, daug bažnyčių užsidarė. Bet 1939 
m. staiga persekiojimas liovėsi. Pakvipo para- 
ku, ir komunistams buvo reikalingas palankus 
tikinčiųjų patriotinis nusistatymas. 

Įvairiais etapais vykdytas persekiojimas 
smarkiai apardė pravoslavų Bažnyčią: 1917 m. 
bažnyčių Rusijoje buvo 54.174, o 1941 m. tik 
4.255. Parapijų arba religinių bendruomenių 1937 
m. dar buvo 30.000, o 1939 m. tik 20.000. Vys- 
kupų 1917 m. buvo 130, o 1941 m. tik 28. Ku- 
nigų 1917 m. buvo 50.960, o 1941 m. tik 5,665. 


Maskvoje 1914 m. bažnyčių buvo 400, o 1941 
mika T, 


Naujos politikos periodas 


Paskutinė kovos su religija fazė—visiškas 
pravoslavų Bažnyčios paėmimas į valdžios ran- 
kas prasidėjo 1939 m., kada iš augšto buvo įsa- 
kyta sustoti kovojus su religijos jėga. Tada bu- 
vo uždaryta Bedievių Sąjunga, sustabdytas “Bez- 
božnikas“. 1942 m. Sergijus pripažintas Mask- 
vos metropolitu. 

Karo su Vokietija pradžioje Sergijus pareiš- 
kė lojalumą valdžiai ir paskelbė atsišaukimą į 
visus pravoslavus tikinčiuosius, kviesdamas iki 
vienam stoti prieš agresorių. Jis rašė: “Baž- 
nyčia niekad neišdavė savo žemiškosios tėvynės, 
nė pasinaudojo jos nelaimėmis. Pravoslavų Baž- 
nyčia laimina visus pravoslavus, kurie gina šven- 
tas mūsų tėvynės sienas". Jo atsišaukimas bai- 
giamas žodžiais: “Tesuteikia Dievas mums per- 
galę!" Karo metu patriotinė pravoslavų Bažny- 
čios veikla pasireiškė tuo, kad dvasiškija su- 
rinko 300,000 rublių, už kuriuos  “Dimitryj- 
Donskoj" pulkas buvo aprūpintas tankais. 

1943.IX.4 įvyko istorinis Sergijaus, Aleksio 
ir Mikalojaus vizitas pas Staliną. Tai buvo pra- 
voslavų Bažnyčios ir valstybės susitaikinimo 
ženklas. Ta proga Stalinas leido sušaukti sinodą 
ir išrinkti patriarchą. Juo tų pat metų IX.12 bu- 
vo išrinktas metropolitas Sergijus. Betgi sino- 
de (gal dėl to, kad buvo sušauktas labai pa- 
skubomis) dalyvavo tik 19 vyskupų. Kai Ser- 
gijus 1944.V.15 mirė, turėdamas 77 metus am- 
žiaus, buvo sušauktas naujas sinodas. Į jį buvo 
pakviesti patriarchai Aleksandrijos, Antiochijos, 
Gruzijos ir atstovai patriarchų: Konstantinopo- 
lio, Jeruzalės, Serbijos, Rumunijos. Tai buvo tar- 
si pravoslavų Bažnyčios visuotinė santaryba. Ta- 
sai sinodas 1945.II.4 visais balsais (akliamaci- 
ja) patriarchu išrinko Leningrado metropolitą 
Aleksį. Naujasis patriarchas galėjo paskirti nau- 
jus vyskupus, atgaivinti senas ir steigti naujas 
vyskupijas, kurių 1946 m. buvo tiek, kiek Ru- 
sijoje yra sričių (oblasti) viso 73. Buvo ati- 
darytos bažnyčios, suorganizuotos parapijos. 
1948 m. veikė jau 22,000 bažnyčių ir 69 vyrų 
ir moterų vienuolynai. Patriarchas Maskvoje ga- 
vo buv. vokiečių ambasados rūmus, turi nuo- 
savą spaustuvę, kurioje spausdinamas vienin- 
telis visoje Sovietų Sąjungoje religinis laikraš- 
tis “Maskvos Patriarchato Žinios". 1945 m. jau 
buvo 10 seminarijų ir Leningrade dvasinė aka- 
demija. Vėliau seminarijų skaičius pertvarky- 
tas (kiek sumažintas), ir šiandien jos yra Mask- 
voje, Leningrade, Saratove, Stavropolyje, Kije- 
ve, Odesoje, Lucke ir Minske. Akademijos Mask- 
voje ir Leningrade. Palyginimui galima pažy- 
mėti, kad 1917 m. buvo viso 58 seminarijos su 
19.381 klieriku ir 4 akademijos su 1000 stu- 
dentų. Dabar Leningrado ir Maskvos akademijo- 


se yra apie 400 studentų, seminarijose 70-200 
klierikų kiekvienoje. Akademijų studentai yra 
laisvi nuo karinės prievolės, bet klierikai turi 
ją atlikti prieš šventimus. 

Pagal patriarchato paskelbtus duomenis, 
Rusijoje dabar yra 69 vyrų ir moterų vienuo- 
lynai. Vienuolių esą apie 5,000. Prieš revoliuci- 
ją Rusijoje buvo 55 vyrų vienuolynai su 11.845 
vienuoliais ir 9,485 novicijų. Moterų vienuoly- 
nų buvo 475 su 17,283 vienuolėmis ir 56,616 no- 
vicijų. Šiandien vienuoliai gyvena iš maldininkų 
aukų. Garsiausi atidaryti vienuolynai yra Kije- 
vo Lavra, Ukrainos Pačajevo ir Zagorsko prie 
Maskvos. Sovietų spauda skundžiasi, kad jie la- 
bai lankomi “smalsuolių". Tasai smalsumas pa- 
traukiąs net komjaunuolius. 


Vienuoliai užsima darbu pagal patriarcho 
patvirtintą regulą. Sovietų įstatymai leidžia vie- 
nuolynams turėti žemės, gyvulių, organizuoti ir 
vesti amatų dirbtuves. Vienuolės gamina litur- 
ginius drabužius, siuva, audžia, mezga, siuvinė- 
ja. Raudonosios armijos karinės vėliavos daž- 
niausiai yra gamintos vienuolių seserų rankomis. 

Neturėdami didesnių išlaidų, tikinčiųjų au- 
komis gausiai remiami, dvasiškiai gerai yra 
aprūpinti algomis. Pravoslavų Bažnyčia suren- 
ka tiek aukų, kad gali gerai aprūpinti savo tar- 
nus: patriarchas ima 50,000 rub. mėnesiui, met- 
ropolitai po 30,000 rub. mėnesiui, arkivyskupai 
po 20,000 rub. mėnesiui, vyskupai po 12,000 rub. 
mėnesiui, kunigai po 4-5,000 rub. mėnesiui. Krikš- 
tai, šliūbai, laidojimai yra aptaksuoti ir duo- 
da dar papildomas pajamas. Daugelis dvasiškių 
turi automobilius, vilas—panašiai, kaip augšti 
valdžios ar partijos pareigūnai bei stambių fab- 
rikų direktoriai. 

Patriarchato žiniomis, šiandien pravoslavų 
Bažnyčiai Rusijoje priklauso apie 35,000,000 as- 
menų (1914 m. — 98,500,000). 

Tarp Sovietų Sąjungos valdžia pamažu su- 
darė sau visiškai lojalią ir klusnią hierarchiją. 
Kai Stalinas šventė 70 metų amžiaus sukaktį, 
tai patriarchas Aleksis sveikinamoje kalboje pa- 
sakė: “Jis yra visų pasaulio tautų pripažintas 
vadas, ne tik sovietinių tautų, bet ir visų darbą 
mylinčių tautų. Jis yra pirmasis tarp tų, kurie 
saugoja ir gina taiką tarp tautų, taiką viso pa- 
saulio. Viešpats tesuteikia jam ilgą gyvenimą, 
sveikatos ir laimės, bestovint prie mūsų krašto 
vairo.“ 

Nuo 1943 m. yra įsteigta “Pravoslavų Baž- 
nyčios reikalams Taryba“ prie SSSR liaudies 
Komisarų Tarybos, veikianti iki dabar. Ji paruo- 
šia įstatymų projektus ir nutarimus, liečiančius 
pravoslavų Bažnyčią, prižiūri, kad jie būtų 
vykdomi ir taikomi gyvenime, sprendžia skun- 
dus ir klausimus, iškeltus bažnytinės valdžios 


113 


bei įvairių bažnytinių institucijų. Kiekviena sri- 
tis (oblast) turi tos Tarybos delegatus, kurie 
tvarko tos srities religinių bendruomenių reika- 
lus. Tarybos pirmininku yra M.G. Karpov, bu- 
vęs slaptosios policijos augštas pareigūnas, spe- 
cialistas pravoslavų teologijos ir apeigų klausi- 
mais, turis didelę praktiką antireliginėje veik- 
loje. 


Kas laimėjo? 


Reikia pripažinti, kad pravoslavų Bažnyčia, 
nors ir žiauriai persekiojama, vistik parodė di- 
delio gajumo ir pasiaukojimo dvasios. Kai bu- 
vo griežtai uždraustas religijos mckymas (net 
privačiai) daugiau negu 3 asmenims, veikė tūks- 
tančiai mažų grupelių, kurias slapta mokė ku- 
nigai arba sąmoningesni pasauliečiai. Rusijoje 
dar 1928 m. Sergijus buvo išdirbęs smulkų slap- 
to jaunimo religinimo darbo planą. Buvo įsteig- 
ta slapta jaunų krikščionių organizacija. Jos na- 
riai, dažnai partijoj patikimi pareigūnai, ypač 
kaimuose, skaitydavo ir aiškindavo kaimiečiams 
Evangeliją. 

Nuo 1934 m. Rusijoje atsirado daugybė ke- 
liaujančių, besislapsiančių kunigų, kurie, eida- 
mi iš vietos į vietą, teikdavo religinius patar- 
navimus. 1937 m. valdžia ėmė juos gaudyti ir 
grūsti į kalėjimus. Persekiojimo metais buvo 
daugybė neregistruotų, slaptų parapijų, vado- 
vaujamų slaptų kunigų, dirbančių kolchozuose, 
įstaigose. Buvo net slaptų vienuolynų, kurių 
nariai dirbdavo, įsimaišę į kitų tarpą. Pvz. Niž- 
nyj Novgorode slapto vienuolyno viršininkas bu- 
vo augštas sovietų pareigūnas. Iki 1938 m. Mask- 
voje veikė slapia teologijos akademija. Odesoje 
vienas garsus gydytojas chirurgas buvo slaptas 
vyskupas. Buvo stengiamasi, kad nenutrūktų 
hierarchija, todėl kiekvienas vyskupas buvo 
slapta išventinęs sau įpėdinį, kuris, perėmęs pa- 
reigas, tuoj šventindavo sau būsimą įpėdinį. Ti- 
kintieji slaptus dvasininkus labai gerbdavo ir 
visokiais būdais . jiems padėdavo, nors už tai 
grėsė Sibiras. Žodžiu, persekiojimo laikas grū- 
dino tikinčiojo ruso dvasią, išugdė eiles pasi- 
šventėlių, pasiryžusių už savo įsitikinimus ati- 
duoti net gyvybę. 

Tuo tarpu pravoslavų Bažnyčia atsidūrusi 
valdžios kontrolėj, nebeteko atsparumo, aukos 
dvasios. Dvasiškija, kuri, kaip “Figaro? Mask- 
vos korespondentas M. Nicolas Chatelain rašė, 
šiandien šalia Maskvos požeminio traukinio 
ir operos pats didžiausias Rusijos liuksusas, 
nebetenka liaudies pagarbos ir pasitikėjimo. 
Turtingesni dvasiškiai žmonių yra pajuokiami 
ir vadinami “čebatuotais" (dėl to, kad nešioja 
puikius ilgaaulius batus, kas liaudyje yra rete- 
nybė). Jei pamaldos ir lankomos, tai šiaip kuni- 
gas mažai turi ryšių su žmonėmis, o jo įtaka 

yra menka. Komunistai to ir siekia, kad atsky- 
rus liaudį nuo dvasiškijos ir jos įtakos, kad 
tuo būdu būtų lengviau toji liaudis nureliginti. 
Iš kitos pusės, sudarydama sąlygas, kad dvasiš- 
kija gerai gyventų, valdžia turi dar vieną argu- 
mentą savo propagandai: žiūrėkite, kokie kuni- 
gai yra buržujai, liaudies prakaito siurbėlės. .. 

Tokiu pravoslavų Bažnyčios atžvilgiu tak- 
tikos pakeitimu komunizmas laimėjo štai ką: 

1. Paėmė pravoslavų Bažnyčią visiškon sa- 
vo kontrolėn ir padarė ją savo politikos įrankiu. 

2. Paėmė į savo rankas dvasiškijos paruo- 
šimą. Jaunieji kunigai yra jei jau ne komuniz- 
mo eksponentai, tai tikriausia komunizmui lo- 
jalūs ir režimui nepavojingi. 

3. Savo išauklėta dvasiškija atbaidė dalį 
tikinčiųjų nuo Bažnyčios ir religinių apeigų. 
Pasitaiko nemaža tokių kunigų, kurie ką tik 
baigę seminarijas su triukšmu meta kunigys- 
tę ir dedasi komunistais aktyvistais 

4. Panaudojo pravoslavų Bažnyčią kovai su 
katalikybe. Tokio Romos puolimo, kokį išvystė 
Maskvos patriarchas, beveik nėra buvę istorijo- 
je. 

5. Pajungė Maskvai pravoslavus ne tik 
satelitų kraštuose, bet ir kitur, kur šiaip Mask- 
vos itaka nesiekia. Pvz. vyskupas Mikalojus 
1945 m. palenkė patriarcho valdžiai Prancūzijos 
pravoslavų vyskupus Eulogijų ir Serafiną; Le- 
ningrado metropolitas Grigalius 1945 m. laimė- 
jo Suomijos pravoslavų vyskupą Germaną; 1945 
Amerikos pravoslavų vyskupai Clevelande pri- 
pažino Maskvos patriarcho dvasinę (ne admi- 
nistracinę) viršenybę ir valdžią. Gruzijos, Sub- 
karpatijos, Vengrijos, Rumunijos, Bulgarijos, 
Čekoslovakijos, Rytų Vokietijos, Jugoslavijos, 
Tolimųjų Rytų, Mandžiurijos pravoslavai buvo 
įjungti į patriarcho valdžią, kuris kai kuriems 
kraštams pasiuntė savo vietininkus—egzarchus, 
atstatęs nuo valdžios vietos vyskupus. Pana- 
šiai yra pajungti Maskvai ir Lietuvos, Latvijos 
bei Estijos pravoslavai. 

6. Padėjo komunistams likviduoti unitus 
Galicijoje, kai valdžia prievarta juos pavertė 
pravoslavais, suėmė vyskupus unitus, kurių vie- 
ton Maskvos patriarchas tuojau paskyrė savo 
patikėtinius pravoslovų vyskupus. 

7. Pasitarnavo rusų imperialistiniams sie- 
kimams, pirmoje vietoje sujungiant visus slavus 
po Maskvos patriarcho skeptrų, tuo būdu pa- 
naudojant pravoslavų Bažnyčią ekspansinei po- 
litikai. 

Reikia pabrėžti, kad ir tokioje koegzisten- 
cijoje antireliginė propaganda Rusijoje prieš 


„pravoslavų Bažnyčią nesustojo. Nors ir režimo 


tarnyboje, pravoslavų Bažnyčia administraciniu 
atžvilgiu susitvarkė. Religinių bendruomenių 


——— 


(parapijų) gausumas, religinių apeigų (kurios 
vienos yra tik ir leistos) iškilmingumas, dva- 
siškijos ir vienuolių pagausėjimas komunistų 
partijai kelia rūpesčio. Ir todėl paskutiniu lai- 
ku antireliginė propaganda sustiprinta. Tiesa, 
ji nera tokia intensyvi, kaip prieš Katalikų 
Bažnyčią, nėra nė dvasiškijos persekiojimo, nes 
nėra iš jos pusės rezistencijos. Kunigai už veik- 
l4 komunizmo naudai yra netgi apdovanojami 
ordinais ir medaliais. Pats patriarchas 1946 m. 
gavo Raudonosios Vėliavos ordiną už “išimti- 
nius nuopelnus, organizuojant patriotinę veiklą 
didžiojo laisvės karo metu“, kuriuo pasipuošęs, 
iškilmių metu pasirodo Raudonosios Aikštės tri- 
būnoje drauge su augščiausiais valdžios parei- 
gūnais. Antireliginė propaganda prieš pravos- 


Adolfas Valeška 
Kielikas šv. Kryžiaus lietuvių 
bažnyčiai čikagoje 


laviją daugiau muša į atskirą žmogų, stengian- 
tis jį "moksliškai" apšviesti ir išlaisvinti iš “re- 
liginių prietarų“. Tam įsteigtas specialus laik- 
raštis “Mokslas ir Religija", pamažu atgaivina- 
ma bedievių sąjunga, mokyklose įvedamas be- 
dievybės kursas. Be abejonės, ši propaganda šį 
tą laimės, nes nėra jau antidoto, kuris pajėg- 
tų spirtis kad ir tylia, slapta rezistencija, kaip 
buvo aiškaus persekiojimo ir santykių tarp 
Bažnyčios ir valstybės nebuvimo metu. Šiandien 
Sovietų Sąjungoje yra toksai paradoksas: Baž- 
nyčia atskirta nuo valstybes, bet drauge surišta 
su valstybe jos tarnybai. Tai yra pavojingiau- 
sias kovos etapas. Kaip jis bus nugalėtas, sun- 
ku pasakyti. Būtų netiesa tvirtinti, kad ir pra- 
voslavų dvasiškijos tarpe nera tokių, kurie ne- 


115 


matytų šio pavojaus ir nedarytų pastangų, kaip 
jo išsisaugoti. Bet rezistencija jau yra sunkesnė, 
kada susitarimu su valdžia rankos yra surištos, 
lūpos užčiauptos, o už bet kokią rezistenciją gre- 
sia ne tik valdžios, bet ir patriarcho bausmės. 


Pravoslavų Bažnyčios vadai 


Baigiant dar kelis žodžius apie pravoslavų 
Bažnyčios vadovaujančius asmenis. Jų tarpe iš- 
kyla ypačiai dvi reikšmingos asmenybės: pa- 
triarchas Aleksis ir metropolitas Mikalojus. 


Patriarchas Aleksis, išrinktas 1945 m., anks- 
čiau yra buvęs Tichvino vyskupu su rezidenci- 
ja Naugarde. Paskui buvo Petrapilio vyskupi- 
jos pagelbininkas (čia būdamas konsekravo 
metropolitą Mikalojų) ir Naugardo arkivys- 
kupas. 


Gimęs 1877 m., kunigu įšventintas 1903 m., 
savo bažnytinę karjerą pradėjo kaip Pskovo se- 
minarijos inspektorius; paskui buvo Tūlos semi- 
narijos rektorium ir tose pat pareigose dirbo 
Naugarde. 


Kilęs iš Maskvos didikų šeimos, gavo puikų 
išsilavinimą ir išmoko prancūzų, anglų ir vokie- 
čių kalbų, bei gražaus elgesio taisyklių garsia- 
me Nikolajevskio liciejuje, kurį lankė išimti- 
nai tik aristokratų ir stambios buržuazijos vai- 
kai. Teisių mokslus baigė Maskvos universi- 
tete. Kai Rusijoje buvo nuverstas caras, 
Aleksis (tada jau 4 metai kaip vyskupas) tuoj. 
parodė lygaus lojalumo tiek 1917 metų sausio 
“buržujų"' revoliucijai, tiek ir spalinei bolševi- 
kų revoliucijai. Jis yra vienas iš autorių tos 
1927 m. deklaracijos, kuria metropolitas Ser- 
gijus "sureguliavo" Bažnyčios ir valdžios san- 
tykius. Antrojo pasaulinio karo pradžioje Alek- 
sis Leningrade suorganizavo plačią patriotinę 
kampaniją, siekint palaikyti gyventojų moralę 
ir surinkti kuo daugiau aukų raudonajai armi- 
jai. Už tai valdžia jį 1946 m. apdovanojo ordinu. 


Patriarchas Aleksis yra stipri asmenybė: 
energingas, autoritaras, moka pasirinkti savo 


kelią ir eina tiesiai į pasirinktą tikslą. Nuosek- 


lus savo veiksmuose, pasižymi nepaprastu veik- 
lumu. Labai daug reikalauja iš savo valdinių 
ir bendradarbių. 


Savo ganytojiškuose laiškuose dvasiškijai 


Aleksis akcentuoja kunigų moralinio skaistumo * 


ir nesavanaudiškumo reikalą; jis čia pasirodo, 
kaip griežtas Bažnyčios nuostatų sargas. Reika- 
lauja, kad religiniai pastatai būtų visada gra- 
žiai užlaikomi, pamaldos atliekamos su visų 
galimu iškilmingumu. Yra priešingas visokioms 
elektros šviesoms ir bendrai stipriam bažnyčių 
apšvietimui. Jis kunigams pataria: “Telieka 

daug šešėlių bažnyčioje: tada tikinčiųjų širdy- 
se viešpataus ramybė ir vidinė šviesa bus daug 
gyvesnė ir aiškesnė. “Tačiau pats nemėgsta 
šešėlių ir mielai paraduoja viešuose pasirody- 
muose šalia režimo tūzų. 


Metropolitas Mikalojus yra intymus patri- 
archo Aleksio draugas dar iš laikų prieš antrąjį 
pasaulinį karą ir yra jo artimiausias bendra- 
darbis. Metropolitas Mikalojus (jo tikrasis var- 
das Dorotiejaus Borisas Jaruševičius). dabar 
(1960) turi 69 metus amžiaus. Jis po patriarcho 
yra pati žymiausioji pravoslavų Bažnyčios as- 
menybe. 


Jis yra labiausiai žinomas dėl savo veik- 
los “Partizanų už taiką“ sąjūdyje. Jis yra nuo- 
latinis sovietų delegacijų narys, kalbąs rusų 
Bažnyčios vardu įvairiuose suvažiavimuose, kon- 
gresuose, kuriuos tasai sąjūdis surengia įvairiuo- 
se kraštuose. 


Mikalojui režimo pavedamos įvairios oficia- 
lios misijos. Jau nuo daug metų jis turėjo lais- 
vą įėjimą į Kremlių ir buvo Stalino patarėjas 
religiniams reikalams; dabar yra labai geruose 
santykiuose su Chruščiovu. 1955 m. patsai Voro- 
šilovas apdovanojo jį Raudonosios Vėliavos or- 
dinu. 


Metropolitas Mikalojus yra puikus kalbė- 
tojas. Kiekviename “Maskvos Patriarchato Ži- 
nių“ numeryje yra įdėta jo kalbų. Tos kalbos 
buvo išspausdintos rusiškai ir 1956 m. pasirodė 
Paryžiuje prancūzų kalba. “Jo kalbų (pamoks- 
lų) charakteringas bruožas, sako Msgr. Du- 
mont straipsnyje, paskirtame paanalizuoti Mi- 
kalojaus kalbas (Istina 1957, nr. 1), yra papras- 
tumas, aiškumas, siekąs realaus gilumo. Jis turi 
ypatingą talentą pateikti tikintiesiems krikščio- 
niško mokslo tiesas ir evangeliškosios moralės 
pareigas aiškiu ir suprantamu būdu.'' 


Važinėdamas po įvairius Europos kraštus, 
mielai kalbasi su žurnalistais, aiškindamas, ko- 
kia religijos laisvė yra Sovietų Sąjungoje. Ta- 
čiau iš tų jo pareiškimų sunku gauti tikresnis 
vaizdas, juoba, kad jie kartais vieni kitiems 
prieštarauja. Pvz. 1948m. Reuterio žinių agentū- 
ros atstovui, paklaususiam, kiek yra tikinčiųjų 
Sovietų Sąjungoje, atsakė: “Mes dabar neveda- 
me tikinčiųjų sąrašų, kaip kitados buvo Rusijoje 
daroma", o sekančiais metais, lankydamasis New 
Yorke, drąsiai pareiškė, kad tikinčiųjų skaičius 
Rusijoje siekia 35 milijonus. Daugelis mano, 
kad patriarchui Aleksiui mirus, jo vietą užims 
ne kas kitas, o tik metropolitas Mikalojus. Ta- 
da ryšiai tarp pravoslavų Bažnyčios ir komu- 
nistinio režimo dar labiau sustiprėtų. Bet ar 
tas išeitų tai pačiai Bažnyčiai į naudą, tai jau 
kitas klausimas. 


I EEEABDLALS S LAT TAS 


DUOK, KAD IšTVERČIAU 


Taip jau yra, kad mes skurdų savo amželį 
taip dažniausiai ir prakrizenam su išprotėjusio 
Ničės peilio džiaugsmu širdy. Savo miegamo 
kambario 
nešvarumą ir purvą mes keliam į saulės šviesą. 
Visa tai darom mes keršto ženklan: 
už savo asmenišką nenusisekusį gyvenimą mes 
keršijam Dievui. 


Mes grupuojamės po vienu dideliu keršto 
lozungu: 

“Štai, Dieve, 

pasižiurėk, kokie mes esam nusigyvene ir 
šlykštus, 

pasižiurėk ir džiaukis!'* 

Nusigyvenus, 

nelieka nieko daugiau, kaip gyventi taip, Tyg 
gyventi 


būtų galima lygiai anapus gero ir blogo. 


Kas gi yra gyvenimas anapus gero ir blogo? 
Tai ne kas kita, kaip žonglieriavimas tuščiais 
žodžiais. Tai vario žiedas 

be širdies ir akutės. 
Tai tas pat, jei sėdėtum ir mėtytum žirnius į 
sieną 
ir klausytum, kaip žirniai barška į tuščia sieną. 


Tų, kurs sakei, kad tik kantrumu mes laimėsime 
savo sielas, 
aš neprašau nei sveikatos, nei ilgo gyvenimo, 
taipgi lygiai aš neprašau anei žemiškos laimės, 
nes visi šie dalykai yra nepastovūs ir jie greitai 
praeina 
(nes jie perdega kaip žolė ir jų vietoje 
atminimo nelieka) 


Aš prašau Tavęs tiktai vieno: duok, kad 

ištverčiau 

tarp abejonių ir nevilties, 

tarp silpnumo ir ašarų. 

Duok, kad stovėčiau kaio didelis deimanto kalnas 

tarp Gaugštų vandenų, idant skrosčiau aršiau 
už peilį 

augšto vandenio bangą. 


LX. JaARN T 


Baisiai seniai nesimatėm: rodos, lyg kalnas 
skersai kelio stovėtų, 

kai aš sėdžiu svetur, tuščiame kambary ir lyjant 
rašau laišką į Lietuvą. 


Ir pasaulis, kuriuo mes kartą bendrai dalijomės, 
man atrodo, lyg išardytas medinis tiltas, 
kai aš šėdžiu svetur ir klausau, kaip Britanijos 
lietus 
nuolat plauna ir griauna sieną už mano lango. 
Jei mokėčiau rašyti taip, kaip poetai rašo, 
parašyčiau tau, Motin, gražų ir šviesų laišką, 
kad senatvėj tavęs vienatvė neužkapotų 


azijatų nagaikomis. 


ii 


I E2SLO-S 


(KNYGA: MIESTELIS, KURIS BUVO MANO) 


NELĖ MAZALAITĖ 


Ne, aš nesijuokiu iš anos keistos istorijos, 
ne, aš nesakau, jog taip negalėjo būti. Kaip 
negali būti? Jeigu tu būtum pažinęs du vyrus, 
iš Vaineikių kaimo! Jie ir buvo beveik tų pačių 
metų ir abu juos vadino melagiais, tačiau vis- 
tiek vienam tikėjo —Gedvilui Leksiui—niekas jo 
ir nevadino rimtu Aleksandro vardu; bet neti- 
kėjo Ronkaičiui, nors ir sakė jam Stanislovai. 


Aš dar esu juos mačius pati — ir jie buvo 
senyvi, kai aš tiktai vaikas buvau. Leksis atrodė 
toks, kaip vėliau galvojau, apie kokius rašomos 
avantiūrų istorijos: vilionė moterims ir patrauk- 
lus pavyzdys jaunuoliams, šauklys į tolumas ir 
gelmes. Jo akys visuomet švytėjo, jos nestovėjo 
vietoje, ir nors mano laikais jos buvo apsem- 
tos raukšlių —bet jos degė kaip ugnies šaltiniai, 
ir žmonės kartais pasakydavo: —Tas tai ir pa- 
siliko velnių priėdęs iki pat smerčio. 

O Ronkaitis buvo toks paprastas, jis ne- 
kėlė jokių minčių nei nerimo, kaip medis vi- 
duryje miško—nė augštesnis, nė sulinkęs, nė su 
perdaug šakų— jo negali pastebėti. Bet kaip galė- 
jai netikėti jam? Aš žinojau, aš tikrai žinojau, 
kad viskas, kas buvo jam įvykę, buvo tikra. 
Aš žinojau. Reikėjo tiktai pasižiūrėti į jo akis: 
jos buvo teisingos—kaip grynas vanduo, kuris 
atmuša būtinai tą, ką mato, ne kitką. Tačiau 
juos abu vadino melagiais, kaip sakiau—ir vie- 
nam tikėjo. 

Kas nebuvo girdėjęs jų istorijų, nors jie 
gyveno kitam kaime ir nebuvo giminė, ar net 
reikalingas žmogus? Aš girdėjau taipgi. Gedvi- 
laitis pradėjo garsėti taip jau prasikalęs iš pus- 
bernių— jis buvo apyslinkis, bet norėjo turėti vis- 
ką geriau negu kiti. Kur galėjai greitai tapti 
turtingu? Tokie bėgo į Ameriką — taip darė ir 
jis; tevai—gaspadoriai—-davė jam pinigo kel'o- 
nei, bet po metų grįžo visai be nieko. 

Taip, žinoma, nebūtų atsitikę, jeigu jis lai- 
ve nebūtų buvęs užpultas labai gudrių nedo- 
rėlių, kurie jį apgirdė aguonomis, — svetimo 
krašto aguonos, šimtą kartų stipresnės negu 
mūsų—jis taip užmigo, kad pabudo ant kranto 
ir ne pats nežino, kas jį buvo išgelbšjęs, nes ji 
juk išmetė į vandenį pačiame vandenyno vidury- 
je, ir Viešpats žino, kiek dienų jis plūduria- 

vo ir kaip išliko. Tiktai tiek jis pajuto, kad 
jis buvo apvilktas kitais, prastais drabužiais, ir 
kiek ten buvo kišenių—visos tuščios. O juk jis 
vežėsi namo dešimtį tūkstančių dolerių! Kaip 
jis taip greitai uždirbo? Niekam iš mūsų Žžmo- 
nių nebuvo pasisekę per metų laiko nė dešimtos 
dalies sukalti. Na, kiti! Ar jis toks durnius, kad 
lįs į kasyklas ar eis akmenų vartyti—reikia tu- 
rėti laimės ir proto: jis buvo sugalvojęs vieną 
tokią mašiną, —jis sakė, jog neturi teisės skelbti 
niekur kitur, kaip Amerikoje, kokia ji ir kam 
tiko, tačiau galit žinoti, kad labai naudinga ma- 
šina, ir jis iš karto gavo savo dešimtį tūkstan- 
čių. Kam jam buvo likti svetur? Žinoma, jis 
galėjo pasirinkti gražiausią miesto paną—kiek 
jam piršo! ir dar tiek ir tiek pinigo suvaryti 
į savo maišą, bet kam? Su tiek, kiek turėjo, jis 
galėjo pirkti polivarką ir būti ponas namie— 
vadinas, jis sėdo į laivą. Bet tenai atsitiko, kas 
jau buvo sakyta, ir jis atsigavo iš aguonų mie- 
go ir bėdinas— gerai, kad dar tas krantas buvo 
Hamburgo mieste, uoste; gerai, kad padorus Vo- 
kietijos žydas jį pavėžino iki rubežiaus—paži- 
no, Matote, jog ne bet kam padeda. 

Nebuvo praėję nė trys mėnesiai nuo Leksio 
išvykimo į Ameriką, kažinkas jį matė Klaipė- 
dos turguje, šeriant būro arklius—šiek tiek ap- 
siklausinėję žmonės sužinojo, jog jis čia prū- 
suose bernauja, ir ne dėl to, kad mėgo dirbti, 
bet bus kur karčiamoje praradęs kelionės pini- 
gus ir pradžioje gėdinosi grįžti namo. Vadinasi 
jo pasakojimams niekas netikėjo ir negalėjo 
tikėti-ir vistiek savyje tikėjo: juk kalba ėjo 
apie pinigus, malonu buvo pamanyti, kad žmo- 
gus imtum ir per savo išmintį staigiai pasida- 
rytum turtingas. 


Kažin kaip būtų buvę toliau, bet namie 
jam vėl įkyrėjo, o tėvas daugiau nebedavė pi- 
nigų, kai sūnus veržėsi grįžti į savo Ameriką, ir 
užtat jis vissi nesispardė, kai jį paėmė į kariuo- 
menę—vis kur nors kitur. Jis parašė į namus 
laiškų iš tolimos Rusijos, ir visas kaimas suei- 
davo klausytis. Žmogau! Kas ten buvo parašy- 
ta! Jis buvo pulke pirmas, karininkai klausė jo 
patarimų, kur tiktai jis kėlė koją, taip ir augo 
įvykiai. Klausėsi kaimynai ir sakė: — "Tai brė- 


žia, šeškas, tai meluoja —ir sau manė: — O kas 
žino, o gal? 

Po penkerių metų jis grįžo, šaunus ir dai- 
lus vyras, ir tuojau visi sužinojo, jog jis galė- 
Jo ir negrįžti: kad buvo išgelbėjęs iš kovos 
lauko caro giminaitį, sena istorija—tiktai gal 
Jie neskaitė laikraščiuose, bet jis pats to labai 
nevertino, taip yra padarę ir kiti kareiviai, 
prieš jį, jis girdėjo. Bet, broleli, jo laimė su 
moterimis buvo tokia, kaip nė vieno kito. Jis 
vos nusikratė kapitono žmona. ir generolo duk- 
terim, bet buvo kiek sunkiau su gruzinų kuni- 
gaikštyte — vos nesubadė kinžalais jos broliai, 
kad jis sesers nevedė. Juk jis negali visų vesti, 
ar ne? Tiesa, yra ten ir tokių vietelių, kur 
gali turėti po kelias pačias, tik jau ar jos akių 
neišsikabinėja viena kitai, tai neaišku. Rimtes- 
nis reikalas buvo su pirklio dukra—jos tėvas 
davė kraičio: aukso kasyklas Sibire—o ten to 
aukso, pūrais seikėja mergina. Gi kitas ir be ko- 
jinių vestų tokią—tiktai ne jis. Kodėl? Ką čia 
pasakosi, gal jis buvo palikęs namie tą, kur jo 
laukia, ką sugaudysi. Visi žinojo, kad niekas 
jo nelaukė, nieko nepaliko, bet visi kartojo jo 
kalbą, lygiai, kaip niekas netikėjo į tas, kurios 
jį gaudė svetur—bet kas žino, o kartais gal? 
Ypač merginos svarstė ir rūpinosi—ir jis atrodė 
vyras, toks jau svarbus, jog stačiai baimė ėmė 
pamanius, kaip būtų jam negrižus į Vaineikius. 


Gal dėl to tiktai jis ir gavo gražiausią pa- 
rapijos mergaitę—vienturtę ūkininko dukrą ir 
nuėjo į žentus— jis galėjo ten gyventi laimingas 
ir tingėdamas, tačiau, kaip jis sakė, jo kraujas 
negalėjo išsitekti siauroje vietoje, jis kartas 
nuo karto turėjo kur nors iškeliauti. Žmonės 
žinojo, jog tai nebuvo toliau kaip Ryga ar Lie- 
poja, arba kur Lietuvos kitame šone—bet kai 
jis vel atsirasdavo namie, reikėjo pasiklausyti, 
kur tik jis nebuvo nukeliavęs, ko nematė, su 
kuo nesusitiko. Melagis, vienu žodžiu—bet kas 
žino ? Ir nenuostabu, kad tokį buvauną žmo- 
gų rinko valdžios pareigūnu, ir dar prašinėjo, 
kad teiktųsi. 

Jis nesiteikė—negalėjai pasakyti, kad jis 
nebuvo gudrus—jis žinojo, kaip veikiai baigtųsi 
jo garbė, kur tikrai reiktų ką nors veikti. Ir 
jis mokėjo parodyti, kad visi tie paskyrimai bū- 
tų permenki jo protui ir sugebėjimams; kam 
jam eiti į tokią vietą, kur užtenka bet ko? 
Pagaliau, tas jo kraujas, kuris ūžė ir nerimo— 
jis negalėjo prisirišti. Melagis, —kalbėjo žmo- 
nės — bet vistiek jis buvo kažkas, kuo nesu- 
mojo būti—-ir nekartą kas nors išsitaria, nors 
tuojau ir susigėsta: —Jeigu Gedvilos Leksis bū- 
tų staršina, jis geriau išmano. — Taip, pasitei- 
sindamas žmogus pasako dar: —Bet kur dėsi 
toki melagį. 


| O, Stanislovo nesų girdėjusi tiesioginiai 
apšaukiant taip: melagis. Tačiau kai kalbėjo 
apie jį kiti, ar jis pasakojo pats, užteko suminė- 
ti jo vardą—ir jutai, kad yra palikta vieta, kur 
kiekvienas aiškiai ir neabejotinai sprendžia, kad 
čia išmislas. Nuo pat anų senų laikų, kai jis 
mažas jomarko metu kažkur nuklydo minioje, 
lr paskui, kai miestelyje beliko tiktai saldainių 
popieriukai, šlitiniuojantys girtieji—žodžiu, nie- 
ko—ir tada tėvai negalėjo pamatyti savo vaiko. 
Jie išvažiavo namo be jo—kas nors gal bus par- 
vežęs iš kaimynų, tačiau — ne. Kitą dieną jie 
iki suotemių jieškojo su žmonėmis ir net su 
policija—ir tiktai kai jau talkininkai ruošėsi iš- 
sivaikščioti, pamatė ateinantį vaiką nuo Lauk- 
žemės pusės, iš miško. Toks pavargęs, nemie- 
gojęs ir alkanas—jis tuojau paprašė duonos, o 
motina geruoju ir tėvas pykdamas teiravosi:— 
“Kur tu buvai?" 

—"Važiavau karietoj,' — pasakė jis, ir jie 
negalėjo suprasti, ar jis tik nesapnuoja ar ne- 
blūdija. Kai jis pavalgė, tai plačiau išaiškino: 
jis su tėvu sukosi toje pusėje, kur arkliais pre- 
kiavo, o tai ir buvo ant Laukžemės kelio. Bet 
žmonės tiek rėkavo ir arklius žvingino, bežio- 
dydami ir bekilnodami jų kojas—jis pavargo ir 
nuėjo keliu toliau. Jis ėjo ir ėjo, buvo labai 
gerai, nes iš abiejų pusių buvo miškas, o kelyje 
smėlys. Tiktai, kad privažiavo karieta, su ketu- 
riais juodais arkliais, o ten sėdėjo ponas, ir bu- 
vo beveik toks pat juodas, kaip arklys—jis pa- 
silenkė nuo sėdenės ir įsikėlė vaiką šalia. Ir visą 
popietę ir visą naktį jie važiavo—iš pradžių ber- 
niukui patiko, bet paskui jau ne, nes naktį ve- 
žimas važiavo labai smarkiai ir niekur ne- 
sustodamas, ir iš arklių snukių dribo putos, o 
taip spindėjo, kad matėsi ir tamsoje. Ir ponas 
visą laiką tylėjo, ir vežėjas taip pat, ir net kai 
vaikas ėmė verkti—jie nesiklausė, ir kai jis 
norėjo išlipti neleido, laikė už kupros. Tiktai 
vieną kartą, vėl bemėginant išsiristi, ponas nu- 
tverė už kaklo ir pataikė už škaplėrių—ponas la- 
bai sucypė, tarsi nudegęs nagus, ir paleido ji taip, 
kad jis iškrito ant žemės. Ir kad suūžė vežimas! 
Jis ir nebematė kur. Jis pradėjo eiti, štai jie ir 
susitiko su žmonėmis ir tėvais. 

Tai šitaip?  Stebėjosi  žmonės— negirdėti 
dalykai. Kad baronas von Rutzen važinėja su 
karieta, nenaujiena—jis gi vokietis ir nusišo- 
vęs, jis ir savo dvare naktimis geria, kad ir nu- 
mirėlis būdamas, ir su ketvertu važinėja—aišku, 
velnius pasikinkęs—bet tik naktimis ir niekuo- 
met jo nematė vaikai, tiktai bobos ir seniai, ir 
nieko jis nevėžino, o jeigu jau būtų ką pasi- 
gavęs— tokiam nešk ant pazvanų. Ir tėvai ir 
svetimi klausė ir perklausė: —Juk nebuvo taip? 
Juk tu tiktai esi girdėjęs ir dabar mums tyčia 

pasakoji, kad tau taip buvo. —Bet jis, žiūrėjo 
visiems į akis, kas tik į jį žiūrėjo, ir paprastai 
sakė: —""Taip buvo." 

—“"Tai paršelis, užsispyręs, ir jau tokiame 
amžiuje dideliems į akis juokiasi/'—tarė vie- 
nas, bet visi jau buvo nuvargę ir nusibodo jiems 
ginčytis su tokiu žiogu—pagaliau, juk tai ne- 
buvo nieko svarbaus, jie išsivaikščiojo, vaiką 
nusivežė namo—-ir viskas. Ir užmiršo. 


Iki kito atsitikimo. Jis jau buvo pusber- 
nis, jau dirbo visus darbus pas savo tėvus, 
vidutiniame ūkelyje—ir vasarvidyje, rugiapjū- 
tėj, pokaičio metu, jis nusivedė pagirdyti ark- 
lius, čia pat prie sodybos kūdroje. Nuvedė ir 
nuvedė. Jau ir numigo talkininkai, jau' sukilo 
ir taisėsi eiti į laukus, o Stanislovas su ark- 
liais kur? Sakytum nuskendo, jeigu ežeras, bet 
čia tokia bala, ir tuojau už jaujos—kur jis? 
Tėvas išėjo žvalgtis į vieną pusę, brolis į mies- 
telio šoną —nė balso, nė pasagėlių. 


Pavakariais parjojo—ir jis ir arkliai pra- 
kaituoti, ir toks jau jis nubalęs ir pro saulės nu- 
degimą. Ar jį smegenų uždegimas trenkė ir 
karščio apsėstas be sąmonės lakstė, ant vieno 
arklio nugaros ir kitą šalia tempdamas?—pyko 
visi. Kas atsitiko? 


Štai kas: kai jis girdė arklius, vanduo jau 
buvo gerokai apsmukęs, nes kaitros ilgai tę- 
sesi—jis prijojo į patį kūdros vidurį, o tenai 
kyšojo rentinio rąstų galai—kažkokiais neatme- 
namais laikais, kažkodėl, kažkas čia buvo išsi- 
kasę šulinį. Bėrasis kaip tiktai iš ten siurbė van- 
denį, bet taip tingėdamas, košė po lašą per su- 
spaustus nasrus—ir paragindamas, vaikinas pra- 
dėjo švilpauti— juk žinia, kad jiems tai patin- 
ka. Patiko ir bėriui—jis plačiau, atrodo, prisi- 
traukė vandens—ir staiga, kad pašoko, Stanislo- 
vas vos nenukrito per sprandą, ir kad ėmė žir- 
gas muistyti snukį vandenyje! Kaipgi ne: už 
tų gyvulio nasrų laikėsi dvi gauruotos rankos, 
ir kai arklys kėlė galvą augštyn, ir tie nagai 
drauge kilo, o paskui išlindo ir ragai, aptriušę ir 
prisivėlę dumblo, ir visa marmūzė pasirodė. Ko- 
kia! Ir taip atkakliai laikėsi už bėrio, jog arklys 
netrukus ištraukė visą, kaip stovi, velnaitį, šla- 
pią, nusišėrusiu kailiu, o uodega, kaip vos gi- 
musio žiurkučio. 

Žinoma, ar gali žmogus ką nors kita da- 
ryti, kaip baisiausiai persigąsti? O nakabis iš- 
vertė akis, prilindusias buožingalvių, laiko 
gauruotais nagais už brizgilo, ir lipa augštyn, ir 
sako: 


—“Gerai, kad prikėlei, buvau užmigęs, ko- 
kias penkiasdešimt metų —kai sušvilpei, tai 
stačiai ausin. Ko nori?“ 

Vaikas nenorėjo nieko, tiktai nusikratyti 
nelabuoju, tačiau jis buvo taip apimtas baimės, 
jog užmiršo net pakelti ranką kryžiaus ženklui 
—-bet jis dar galėjo veikti jėga: jis su brizgilo 
galu tvojo per šonus prakeiktam daiktui, ir ark- 
lys, kaip suprasdamas, šokinėjo ir kratėsi, jis 
būtų galėjęs nupurtyti nuo savęs ir erkę, tiktai 
jau ne velnaitį. Tuomet ir arklius apėmė tokia 
pat baimė, kaip ir vaikiną, jie pasileido per 
užjaują į ganyklas, į mišką, ir lėkė per pačius 
tankumynus, per šakas—uodas nebūtų išsilaikęs 
nenubrauktas, bet velniūkštis tupėjo nė nepa- 
krypęs, ir laiks nuo laiko sušnypšdavo: —“Ko 
nori? Ko švilpei?" -—Ir kažinkur jau jie buvo 
nusibloškę, už Šiltinės, už Akmenos upės, kai 
staiga Stanislovas sušuko, kiek tik turėdamas 
balso: —“ Eik į peklą." 

Ir kad jūs matytumėt: čia pat kipšas nu- 
smuko nuo bėrio sprando, ir kad susijuokė jis 
bjauriai, ir prasivėrė žemė, po pat arklio kojo- 
mis, tokia juoda skylė, kaip degutas, ir ties ten 
krito žemyngalviui—braškėdamas, lyg jo ra- 
gai kliuvinėjo už akmenų ar kelmų. Ir taip giliai 
jis krito, kad kokią pusę valandos. jie stovėjo, 
žmogus ir arkliai, visi sustingę ir virpančiomis 
ausimis, ir klausėsi. Paskui žnekterėjo dugne, 
žemės viduryje—ir čia paviršius užsitraukė vėl, 
tiktai toje vietoje žolė buvo parudavusi, staiga, 
lyg apsvilo nuo karščio. Tada jie pasuko į na- 
mus, pavargę, apsibrozdinę į šakas, nuplukę. 
Tai tiek. o 

Tai tiek? Savieji ir talkininkai piktinosi, 
juokėsi, durnium vadino, o Stanislovas žiūrėjo 
tiesiai į tėvą, motiną ir kiekvieną, ir sakė:— 
“Kam klausėte, jei netikite.' 

Jis niekuomet nepasakojo neklaustas, bet 
jeigu teiravosi, jis kalbėjo, kaip ir kas, jis ne- 
mokėjo slėpti, nors ir žinojo, kad geriau būtų 
nutylėjus. O tie, kur klausinėjo, žinodami, jog 
patys netiki, vistiek klausė—žmonės mėgsta pa- 
sijuokti, ar ne. Ir juk tai ne kas dieną dėjosi— 
praeidavo metų metai, kol vėl kas nors pasitai- 
kydavo Stanislovui. Jis nejieškojo prajovų, bet 
nustojo ir bijoti-—-vistiek, kad kartais senka- 
piuose, prie buvusio kryžiaus įdubimo užkalbin- 
davo jį dūšelė, maldos prašydama, ar šiaip ko- 
kia baidyklė pasinaudodavo proga pasirodyti 
apšauktose vietose jam, kaip tiktai jam. —“Jie 
nedaro nieko pikto"-—sakė jis klausinėjantiems, 
lygiai kaip ir jis niekuo jiems * nenusikalsta. 

Bet vieną kartą jis buvo nuskriaustas: jis 
susirado mergaitę ir jau taisėsi vestuvėms. Kaip 
sakyta, jis buvo paprastas, bet padorus, ir jam 
ir ūkelis atiteko, kaip vyresniam sūnui, ir be 
savo tų regėjimų jis nieku blogu negarsėjo-— 
mergina su noru ėjo už jo, o jam buvo labai ji 
patikus. 


Bet jau dvejiems užsakams išėjus, viskas 
sugriuvo. Kodėl? Vieną vėlybą vakarą jam pri- 
siėjo grįžti per pievas, per jas plaukė upė, ne- 
didelė, bet srauni, ir per ją buvo lieptas, o prie 
jo Stanislovas sutiko skalbėją. Palaidais plau- 
kais ir baltu drabužiu, o drobė, kurią velėjo, 
buvo plona, ir kultuvė kaip iš žvaigždės padary- 
ta, taip spindėjo, taip spindėjo. Vistiek reikėjo 
pasakyti labas vakaras praeinant, nes taip arti 
ji stovėjo prie liepto, jog užkliuvo jo alkūnę. — 
"Labas vakaras,' — tarė skalbėja, ir kad jau 
saldus buvo jos balsas! —“Ko taip skubi namo?" 
—Jis nebegalėjo beskubėti, jie atsisėdo šali- 
mais ant liepto, ir jis nejuto, kaip plaukė nak- 
tis. Kaip pajusti? Skalbėja kalbėjo, o jam atro- 
dė, kad jis geria vyno, kokio nė nebuvo ra- 
gavęs, tik girdėjo, kad dainose minimas— taip 
jam buvo saldu. Ko jis taip skuba namo, ko jis 
taip skuba pasirinkti mergą? Ar ji graži labai? 
—Skalbėja atsisuko veidu į jį; iš arti, ir jis re- 
gėjo, kad tokios, kaip šita, jis ir nebuvo regėjęs. 
Ar jo išrinktoji tokia gera darbininkė? — Tegu 
jis pasižiūri, kokias drobes skalbėja velėia, va. 
Nėra plonesnio lino, ir ji pati susiverpė, pati 
išaudė. Ko ji nemoka? Ar jis gerai pažįsta tą, 
su kuria užsakai eina? Ar ji gera, ar nepasens 


nelaiku, susirūpinusi vištomis, ir kad karvės 
užtrūksta, ir kad reikia naktimis prie vaiko 
keltis? —“Imk mane, —" sako skalbėja,—“aš 


niekuomet nepavargstu, aš nesenstu, ir visuo- 
met dainuoju, ar skalbiu, ar lingę linguoju, ar 
rugius rišu. Ar ji, mokės taip bučiuoti, kaip 
aš. — Bet jis nesidavė bučiuojamas, ne — tiek 
jis dar galėjo atsilaikyti, kad širdis ir troško, 
jis žinojo, kas dedasi, kai laumė suvilioja žmo- 
gų— jis pašoko ir nubėgo lieptu. Ir kitoj upės 
pusėj jis regėjo, kaip ji atsipjovė miglos gaba- 
lą, kaip drobės, ir ėmė ją skalbti, ir kultuvė 
skambėjo, ir skalbėja dainavo. Ir jis bėgte at- 
bėgo namo. 

Ko jam reikčio pasisakyti, kas buvo prie 
liepto? Tačiau jis pasisakė, ir dar kam—-tai, su 
kuria užsakai ėjo. Bet ji norėjo žinoti, kodėl jis 
susigalvojęs, kas jam galvą rūpesčiais užgulė, 
ar alus gerai nerūgsta, ar dar iš jos tėvo nori 
išsiderėti kokią kiaulę, kas? —“Laumė mane 
beveik sugundė, * pasakė jis, nes nemokėjo nu- 
tylėti, ir mergina klausė toliau, ir jis pasakojo. 

Jeigu jis būtų nors išsijuokęs iš to, jeigu 
būtų užtvirtinęs, kad nors laumė buvo gra- 
žiausia, jo mergaitė dar gražesnė—ne, jis pasa- 
kojo, jog jam buvo sunku pabėgti, ir kad jis 
ir dabar atsimena balsą ir plaukus. — Mergi- 
na netekėjo už jo — tokio glušo ir pusgalvio, 
xisi juokėsi iš jo, aišku, o ją gyrė. Ji net labai 
greit gavo kitą vyrą, o jis niekuomet nebemėgi- 
no vesti. Jis net nežinojo, ar kita būtų ėjus. Ir 


laumės jis nebematė daugiau. Bet niekuomet 
jos neužmiršo. Žmonės tai žinojo—juk taip links- 
ma pasijuokti, ar ne. Jie kartas nuo karto pa- 
siklausdavo, kaip ta jo skalbėja nuo liepto—ir 
jis sakė, kad ji graži ir kitos tokios nėra, Jis 
nemokėjo slėpti savęs nė kiek, nė kiek. 

Taip jis sulaukė vyresnių dienų, senatvės, 
vienas brolis atėjo atgal į ūkį, o Stanislovas 
dirbo, kaip bernas. Jam nedaug ko reikėjo—tik- 
tai būti ten kur gimęs, dirbti, regėti saulę te- 
kant, justi žemę, pasimelsti Viešpaties dieno- 
mis, parūkyti pypkę. Tiesa, pypkė. Jau sakiau, 
kad regėjau jį, savo mažose dienose, apsenusi— 
ir tai mano laikais įvyko taip, kad vėlų ir tam- 
sų rudens vakarą Stanislovas grįžo namo. Pur- 
vynas gulėjo kelyje, sunkiai mynė batai, buvo 
tuščia ir nyku, nes jo pypkė išgeso ir, pasitaikė 
taip, kad jis buvo pritrūkęs degtukų. Vargas 
tokią valandą rūkoriui, bet juk nieko nepada- 
rysi—jeigu dieną, jeigu saulė, tai su laikrodžio 
stiklu išgautum ugnį, o ką naktį? Ir jis tiktai 
žengė. Ir staiga šalimais truputį pasirodė švie- 
sos — kažkas keliavo su žibintuvu. Jis sustojo 
ir laukė prisiartinant kurį kaimyną, taip pat 
nusivėlavusį iš turgaus, kaip jis pats. Pagaliau 
šviesa priėjo tiek, kad jau kaimynas galėjo gir- 
dėti balsą nešaukiant, ir Stanislovas tarė: — 
“Sveiki gyvi, kas čia toks nakviša?" Neatsilie- 
pė niekas, bet žengė artyn, ir jau ėjo prie jo, 
šalimais, tačiau žmogaus nebuvo, ir jis pamatė, 
jog ir ne žibintas koks, tiktai klaidžiojanti žva- 
kelė. 

Nemėgo žmonės tokių šviesų, ne—bijojo: jų 
nereikėjo užkliūti, nederėjo pralenkti jų, ir nė 
bėgti negalėjai, nes ji vistiek pasivys—negerai 
sutikti. Bet Stanislovas tiktai pagailėjo, kad 
ta vargšė ugnelė tokia nenaudinga, ir pradėjo 
vėl žygiuoti namų pusėn, ir žvakelė plaukė gre- 
timai, rodos, tokiais pat žingsniais, kaip jo, net 
norėjosi kalbėti su ja. Ir oj, kaip jis geidė rū- 
kyti! Pypkė spaudė šoną, tabako maišelis, lyg 
atsigavęs, visą laiką judėjo švarko kišenėje, gerk- 
lė džiūvo—baisu, koks noras. O čia pat dega 
žvakė, kur čia—dega, stačiai prisiploja liežuviu, 
užlinksta, kaip tiktai pakurti pypkę. 

Ir Stanislovas neištvėrė—jis sustojo—jis 
jau manė, kad dabar žvakelė eis tolyn viena, 
ir taip jis ir pasiliks be pagundos. Ne, ji taipgi 
stovėjo, rodos, laukė. Jis pamažėli, vis dar 
abejodamas ir svarstydamas, rišo maišelį, gaiš- 
damas krapštė pypkę—žvakelė stovėjo. Tačiau 
jam vistiek buvo labai nejauku, kai jis pr:tūpė: 
ar netrenks jo kokia bausmė? Jis pukšnojo prie 
žvakelės, traukdamas, ir liepsna linko į patį ta- 
baką, kaip ir reikėjo: pypkė buvo uždegta, iis at- 
sistojo, pradėjo eiti, ir žvakelė gretimai. Buvo 
labai malonu, ir rūkai, ir kelią matai prieš save, 

žEMAITIJA IKI šEšUPĖS IR VIRBALIO 


JONAS MATUSAS 


(Pabaiga) 


IV 
(Veliuona, Vilkija) 


Anot Wigando Marburgiečio kronikos, Ve- 
liuona jau 1363 m. “stipri tvirtovė" (castrum, 
SRP, II, 540). Vokiečiai kryžiuočiai ją „laikinai 
paėmė 1372 m. Gynimui, be kitų, vadovavo 
Surminas ir Goštautas, kurių gimtinė buvo 
Kulva netoli Kauno (ten pat, 711). 

Veliuona vokiečių ir lietuvių kovų sūku- 
ryje išbuvo iki 15-to šitm. pirmosios ketvir- 
ties. Įdomu, jog tokiu būdu žemaičiai praktiš- 
kai susipažino su vokiečių pilių statybos prie- 
monėmis. Vytautas, aplinkybių verčiamas, Že- 
maitiją buvo pavedęs kryžiuočiams. Paskui že- 
maičiai, jo paties raginami, sukilo prieš vokie- 
čius. 1409 m. jie užpuola anų pasistatytą pilį 
prie Dubysos ir, čia radę, “sudegina plytinę“ 
(vorbrantin czygelschune, tenp. III, 300). Tas 
pat 1402 m. atsitiko su Ragaine (tnp. 263). 
Dar daugiau. 1421 m. kryžiuočių atstovas Kon- 
stanco Visuotiname Susirinkime (sprendžiant 
Žemaičių bylą) paliudija, jog statant Dubysos 
pilį (in construccione castri Dobesse) Vytau- 


tas jiems padėjęs “su savo valdiniais ir ama- 
tininkais (cum suis subditis et artificibus, 
Lites ac Res Gestae etc., Posnaniae 1865, III, 
149). 

Pirmutinė Veliuonos bažnyčia bus buvusi 
medinė (1415 - 16). Nes 1416 m. sakoma, kad 
Vytautas “vėl pastatė bažnyčią Veliuonoje (we- 
der buwin eyne kirche scu Welunen tenp. 
376). Iš aplinkybių sprendžiant, šį kartą statyta 
mūrinė. Mat, ji taikyta nepaprastam reikalui. 
1416 m. spalių mėnesį į Veliuoną sukviesta 
suvažiavimas: pats Vytautas, Jogaila, Marien- 
werderio vyskupas, Livonijos magistras, daug 
Bažnyčios dignitorių, Prūsijos riterių ir mies- 
tų atstovai (tnp., 365-4, plg. 376-79). Be to, 
čia jau stovėjo Vytauto 1412 m. naujai pasta- 
tyta pilis (Lites etc., III, 148). 

Tai vienas dalykas. Antras argumentas yra 
iš ano meto Lietuvos statybinės situacijos: mū- 
rinės pilys jau buvo Kriave, Lydoje, Ašmeno- 
je, Kaune, Trakuose, be to, šiuodviejuose mies- 
tuose ir, atrodo, Vilniuje būta mūrinių bažny- 
čių ir šiaip pastatų. Pagaliau, dar vienas maž- 
možis. Anot vysk. Valančiaus, viešus nusidėjė- 


kiek reikia—ką čia pasakoja tie, kurie sakėsi 
buvę lydimi klystžvakių, kad jų šviesa ne švie- 
sa. Jam net pagailo, kad jau nebetoli kaimo, ji 
kažkur pasuko ir nulingavo, kaip žmogus einąs 
su žibintu per naktį. 

Jis to nebūtų pasakojęs, jeigu ne tai, kad 
pypkė dar nebuvo užgesusi ir kitą rytą—kitaip 
sakant, vos tik prisikimšo ją naujai, nė padegti 
nereikėjo, tabakas taip ir pradėjo rusenti, kaip 
pridera. Jis ir sumurmėjo: —“Tai, matai, ko- 
kia ugnis" —ir namiškiai pradėjo klausinėti, o 
jis pasakė, kaip visuomet—žiūrėdamas į akis. 
Šitas nepataisomas išmislinčius! 


Jis nesiliovė iki pat galo prasimanyti—kal- 
bėjo žmonės, žiūrėk, vieną rytą jis pasakė, la- 
bai ramiai nors kiek liūdnas: 

—""Tai jau ir atėjo valanda." 

—"Kokia?" — sako brolienė baimingai: ko 
gero senis dar guža ias vesti, ir vėl bus bėdos 
su ūkiu. 

—“Kaip visiems ateina, paskutinioji." 

— "Tai, jau/'-—tarė brolis, — ar sapnavai 
ką negero?" 

—" Angelas sargas pasirodė, pasiruošk, sako, 
daugiau nebus tau sekmadienių, užteks šito.“ 

—"Įsikalbėk tik, tai ir bus.“ 

—"Neįsikalbu, taip sakė man.,'—Ir žiūrė- 
jo broliui į akis, ir kitiems, kurie neiškentė ne- 
pasijuokti, kad ir rimtais veidais teiravosi apie 
angelą sargą—ne, jis nemokėjo nieko slėpti. 

Ir sekmadienio rytą jis nuėjo išpažinties, 
taip, ir viskas šioje žemėje jo buvo baigta. O 
pirmadienyje, taisydamas stogą, nusprūdo nuo 
kopėčių, ir, neatgavęs sąmonės, netrukus mirė. 
Nėra ko stebėtis, kalbėjo savieji ir svetimi, jei- 
gu žmogus ką prasimano ar įsikalba, tai taip ir 
atsitinka. Visą amžių gi toks buvo, nė vieno 
žodelio rimto. Kas jam galėjo tikėti? 

Aš tikėjau. Ne, ne tam, kuris keliavo po 
tolimus kraštus savo pasakojimais, kuris rado 
ir prarado turtus ir gražuoles— tai tam, kuris 


gyveno ne:tikimus dalykus, tikėjau. Aš ir kiti 
vaikai. 


Veliuonos bažnyčia. Neturint 
dabartinės nuotraukos, čia 
Podbielskio piešinys (iš P. 
Semenov, Živopisnaja Rossi- 
ja, III, 1882). Jojo bažnyčia 
čia triskart padidinta. 


lius “Senowie. .. ties bažniczes duriemis už kak- 
lą prikiergti pri sienas ...' (Žem. Wiskupis- 
te, II, 215). O prie Veliuonos bažnyčios di- 
džiųjų durų iki paskutinių laikų kabojo didžiu- 
lės apskritos grandys. Tai buvo imitacija pa- 
saulinės valdžios anų laikų baudimo priemonių. 
16-me amž. taip darė ir Lietuvos protestantai 
(Monumenta Reform. Polon., Ser. I, sąs. 1, 
1925). Taigi—senumo ženklai. Na, ir ta nepa- 
prastai masyvinė statyba. Žinoma, reiktų dar 
archeologiškai - architektūrinių tyrinėjimų. Bet 
esami. istorijos duomenys kalba už 15-tą 
šimtmetį. Jokiu būdu nevėliau jojo pabaigos 
(palyg. Batiuškov, Bielorusija i Litva, išnaša 
239). Juoba, kad Veliuona iki 15-to šimtm. vi- 
durio buvo didžiojo kunigaikščio svarbiausias 
militarinis - ūkinis centras visoje Žemaitijoje. 
Pati pilis turėjo 3 - 4 priepilius. Kryžiuočių 
sąjungininkas Bavarijos kunigaikštis Henrikas 
prieš 1337 m. netoli Veliuonos pastato Bayer- 
burg, kuris numatytas kaip “sostapilis visos 
Lietuvos žemės“ (castrum capitale tocius ter- 

re Litwanie — veik. Lites ac Res Gestae etc., 
IIi, 144-6). Čia planuojama įsteigti katedrą su 
arkivyskupo - metropolito sostu. 

Veliuona peržengė Nemuną 15-to amžiaus 
pradžioje, taigi anksčiau už Žemaitijos kitus 
dvarus. Pirmutinė minima vietovė yra Vaigu- 
viškiai, kurių vardas bus kilęs nuo per juos 
tekančio Vaiguvos upokšnio. Tas kaimas Su- 
valkijos krante (iš tikrųjų, apie 1 km. nuo Ne- 
muno), aiškiai paliudytas, kaip Veliuonos dva- 
ro dalis 1408 - 1415 m. (dokumentacija yra 
mūsų recenzijoje prof. J. Totoraičio veikalo 
“Suduva Suvalkija“ ir atsakyme į jojo repli- 
ką “Naujosios Romuvos" žurnale 1938 m.). 

G. Valavičius 16-to amžiaus viduryje tą vie- 
tovę vadina “Voikgovo, Veliuonos valsčiaus (se- 
lo ego korolevskoj milosti ... Voikgovo, volos- 
ti Velenskoe, Revizija Pušč, 56-58). Kiek tas 
valsčius 15-me amžiuje buvo prasiskverbęs į 
pietus, kiek dabar žinoma istorijos šaltiniai, 
sunku pasakyti. “Slownik Geograficzny" auto- 
rius tvirtina, esą Šakiai (apie 15 kilometrų 

nuo Veliuonos) buvę gyvenama vieta jau 1352 
m. Mūsų žiniomis, šią vietovę šiaip - taip ga- 
lima implikuoti nebent 1375-tų ir 1387-tų m. 
kryžiuočių žygiuose (SRP, II, 636, 579). 

Vaiguviškiai (380 ha. su 17 pilnų ūkių) 
voriklauso Plokščių valsčiaus ir parapijos. Prie 
»t bažnyčios ir miestelio buvo Plokščių ne- 
mažas dvaras (nuo 18-to amž. buvo valsčiaus 
teismas ir 19-tojo antroje dalyje įkurta pra- 
džios mokykla). Tarp Vaiguvos upelio išsiša- 
kojimo yra piliakalnis (kol neišdalintas dva- 
ras, buvo apaugęs eglėmis). Vietos žmonės Nn: 
neatmenamų laikų jį taip ir vadino. Plokščių 
piliakalnis net senienų amato žmonėms beveik 
nežinomas. Jį mini, rodos, tik vienas Radziu- 
kynas. 


Pati vieta daubuota, krantuota ir šiaip į- 
domi. Vietomis podirvyje pilna molinių puodų 
ir glazūruotų koklių šukių. Ypačiai jų daug 
Vaiguviškių kalvoje tarp vadinamojo Kibirmies- 
čio ir buvusios Latvio ūkio daubos. Kadangi 
kokliai (jų turėtų būti Šakių muziejuje) su 
trijų persmauktų lelijų herbu ir, be to, čia 
seniau iškasta keli vežimai akmenų, atrodo, to- 
je vietoje 17 amž. stovėta didikų Sapiegų su- 
tvirtinto pastato. Jau 16-me amž. ties ta vieta 
už Nemuno jie valdė Panemunės dvarą. 


Plokščių vardą galima įvairiai aiškinti, mat, 
Žemaitijos gilumoje esama tokios vietovės. 
1567 m. žinomas “kaimas Polovkist'' (Litovsk. 
Metrika, 1915, p. 643). Be to, 16-me šimtmety- 
je būta Jurgio Plokščio (Plokštis) Kelpšaičių 
folvarke Šauduvos valsčiaus (Istor. Archyvas, 
436). Bet, sugretinus 16-to amž. tų apylinkių 
faktus, tik ar nebus Plokščiai lietuviškas Per- 
vazninkų (slaviškai reiškia “Keltininkai'') ori- 
ginalas? Juk Raudonė buvo išsitiesus abipus 
Nemuno. Pervazninkų kaimą prie pat Nemuno 
ties Jurbarku jau žinome. Rusiškai rašomi 
“Perevozniki" buvo dar prie Nemuno ties Vil- 
kija (Sprogis). Plokščiai, atrodo, 17-me šitm. 
pakeista į lenkišką Blogoslawienstwo. Mat, tuo- 
met iš Naumiesčio padaryta Wladyslawow. Be- 
je, istoriškai - kalbiškai be galo įdomu, jog 
tuodu svetimvardžiai prigijo tik lenkų ir rusų 
kalbose, kuriose juodu turėjo prasmę. Tuo tar- 
pu vietiniai žmonės per 300 metų težinojo tik 
lietuviškus Plokščius ir lietuvišką Naumiestį. 
Čia pat tiks pastaba, jog per tiek pat laiko 
neišnyko net tie vietovardžiai, kurių originalių 
nešiotojų seniai nebeliko: pvz., Borakas tarp 
Skirsnemunės ir Panemunės - Gelgaudų, kame 
16-me amžiuje būta folvarko Birog arba Bo- 
rog. 

16-me amžiuje Veliuona Suvalkijoje jau 
taip plačiai atsisėdusi, jog užima kokių penkių 

vėlesnių valsčių plotą. Veliuonos valsčius trau- 
kiasi į pietus apie 35 kilometrus, pasiekdamas 
Pilvę su Pilviškiais. Per Siesartį jis prieina iki 
Novos upelio ir, atrodo, apima Šakių apylinkę. 


Tuo metu, be Vaiguviškių, dar paliudyti 
gretimi kaimai: Karkazai (Karkaziška, dirva), 
Jotyškiai (Jatyški, Hatyki), Šilvienai (Šilvia- 
nv), Būdviečiai (Budvietis, Budvete, netoli da- 
bartinių Lukšių) (Sprogis, 33, 127, 353; Opisj 
Dokumentov, III, 7, V, 233-4, 263). 

Priešais Veliuoną tiesia Linija už Nemuno 
paliudyta Žuklijų kaimas (Žuklej) ir Svetuši- 
no  (Svetošin,  Švetošin) dvaras  (Sprogis, 
atitink. raidės, Opisj Dok. IV, 194). Rašoma: 
“Veliuonos valsčiaus". Ten pat dar dvareliai: 
Tvirbūtai, Panykiai, Panemunė, Žemaitlaukis 
(Sprogis). Svetušinas 1593 m. priklausė Bagdo- 
nui Povylaičiui Sapiegai (Opisj, III, 72). Kaip 
Nemuno krantas tirštai apgyventas, matyti kad 
ir iš Kriūkų, kurie ir dabar yra (ar buvo) 
pirmutinė vietovė už Žuklijų arba Pežerėlių. 
Kriūkų kaimas (Kruki) figūruoja, kaip pane- 
munės dvaro dalis Veliuonos valsčiuje. Svetu- 
šino vardas, tur būt, kilęs nuo Pauliaus Sa- 
piegos pamotės Svetochnos, kuri 1517 m. valdė 
Gelgaudiškio dvarą (Lit. Metrika, 1903, p. 
1005 tol.). 

Tradicinės nuomonės užliūliuotam žmogui 
tenka stebėtis, kai 1589 m. Veliuonos “pavie- 
te" randi Pilviškių dvarą (palyg. Sprogis, 231). 
O mums jau pažįstamas Valavičius, revizavęs 
tas apylinkes, pasako dar daugiau: jau 1559 
m. būta net Pilviškių miestelio (iš Darsūniš- 
kio per Kauno girią kelias eina “do novogo 
miestečka až do riečki Pilvy"). Jis lygiai taip 
vadina ir Virbalį, būtent, “miestečko" (Reviz. 
Pušė, 43, plg. 34, 37). 1567 m. Pilviškiai pri- 
klauso valdovo maršalui Mikalojui Pauliaus sū- 
nui Sapiegai (Lit. Metrika, 1915, p. 561). 


Liubavskis savajame dvarų žemėlapyje 
(prie “Oblastnoje Dielenije“) apie 16-to amž. 
pradžią paduoda ir Vilkaviškį Bet jis tekste 
remiasi tik Bonieckio “Poczet Rodow“ ir dar 
"“Starožytna Polska“. Trūkstant šaltinių, čia 
negalima ką galutinai nuspręsti. Bet, atrodo, 
Vilkaviškio vietovė bus gulėjusi Jurbarko vals- 
čiaus ribose. 

Savaime suprantama, Veliuona turi ir gi- 
rią (pušča), kuri atsiremia į Novą. 

Koks gaivalingas buvo veržimasis į Suval- 
kiją, matyti kad ir iš fakto, jog Nemunas, pa- 
sak dokumentų, teka per Svetušiną, Panykius, 
Žemalaukį, Skrebinius. Pastarieji (Skrebiny) 
rašoma esą “abipus Nemuno“ (po obieim ego 
storonam, Sprogis, 206). 

Toliau link Kauno — Seredžius (Serednik, 

Seredj, Serede). Čia 16 amž. buvo dvaras ir 
miestelis. Bet tai įėjo į Vilkijos valsčių (Opisj, 
V, 103, Sprogis, 289). Dėl to ties Seredžium il- 
giau nesustosime, nors toje vietoje 14 - 15 amž. 
stovėjo pilis. i 

Vilkija yra labai sena vieta. Jau 14-me 
amž. jos apylinkėje, palyginti, daug kaimų. 
Kryžiuočių “'Wegeberichtai" mini Babtus (Bap- 
tindorfe) ir dar penketą (SRP, II, 681-2). 15- 
me Vilkiją žino garsusis Dlogušas. Jis rašo 
villa, kas gali reikšti ir dvarą ir kaimą (His- 
toriae Polonicae, X, Przezd. leidime, 23 tol.). 

Čia 16-me šimtmetyje yra valdovinis dva- 
ras su miesteliu (deržava, gospod. dvor, gos- 
pod. mestečko, gospod. gorod, Sprogis, 51-53). 
Kartais kalbama apie miestą su priemiesčiu ar- 
ba naujamiesčiu (plac Novgorod, predmestje). 

Vilkija turi valsčių, kuris terminas kartais 
išreiškiama įvairiais pavadinimais (volostj, po- 
viet, oblastj). Jog tai reiškia tą patį dalyką, 
matyt iš posakio, “pavietas arba valsčius“ 
(ten pat). 


Zapyškio senoji bažnyčia. Prie pat Nemu- 
no, Suvalki'os krante ties Raudondvariu - 
Vilkija. . 


Vilkijos bažnyčia pastatyta 1542 m. (P. 
N. Batiuškov, Bielorussija i Litva, S.- Peter- 
burg 1890, išnaša 263; palyg. Sprogį). Parapija 
bus buvusi dar prieš tai. Ir minėtoji bažny- 
čia, atrodo, buvo ne pati pirmoji. 

Vilkija turi “valdovinę girią, esančią Vil- 
kijos valsčiuje" (Vilkijskaja gospodarskaja puš- 
ča, ležačaja u Vilkijskoj volosti, Sprogis). Kur 
ta “pušča"? — Ji nuo Nemuno dešiniojo kran- 
to traukėsi į kairįjį, t. y. Suvalkiją. Rašoma, 
pav., apie du kaimelius Tarvydaičius, kurie už 
Nemuno ir kaip tik šalia “Vilkijos valdovinės 
girios (Opisj, V, 199, Revizija Pušč, 56-58). 
1588 m. Vilkiją laiko kunigaikštis Aleksandras 
Aleksandraitis Palubinskis (tnp., 270). 

Suvalkijoje ties Vilkija pirmutinis dvaras 
yra Panemunė (taigi jau trečioji nuo Jurbar- 
ko), kuri dabar vadinama Žemaja Panemune. 
Ji lokalizuojama “Nemuno upės lanke (v lu- 
kie jeja), tarp Nemuno ir Nevėžio, tarp upelių 
“Ponališkoju i Bejnariškoju, o kartais šalia 
upelio “Poūsia"“, “Povsi" ar “Poasa" (Sprogis 

prie atitinkamų raidžių; Opisj, V, 163 tolo): 
Pasitaiko pavadinimas “dvarelis", matyt, būta 
nedidelio vieneto. Liudymai sukasi apie 1599 
m. 

Gaižuvos dvaro (Gojžova), atrodo, būta 
dvilypio: viena dalis prie Nevėžio - Lazduo- 
nos, antra — Suvalkijoje. Mat, kalbama apie 
kaimus “"Torvadoviči''" ir “Rimani", kaip esan- 
čius Gaižuvos dvare, bet už Nemuno (Spro- 
sis). Kartais rašoma “Radvilaičiai arba Gaižu- 
va" (tnp., 268). “Abipus Nemuno“ (obapol 
Nemna) yra ir dvaras Doviany - Dovieteviči. 
Nors daugiau ar mažiau panašiai skambančių 
vietovardžių, kaip tie iš 16-to šimtmečio, bu- 
vo 19-tojo viduryje, mes jųjų atitikimo bei 
tikslios lokalizacijos čia netyrinėsime. Per toli 
nuklystume — viena, o tai nereikalinga mū- 
sų pasiimtai temai — antra. 


Dabartinis miniatiūrinis Kretkampis, pasi- 
rodo, 16-me amžiuje buvo svarbi vietovė. Kret- 
kamp - Kretkomp minimas mažiausia 15 kar- 
tų (Sprogis, 147). Kartais, kaip kaimas, o kar- 
tais, kaip dvaras. Aišku, Vilkijos valsčiuje. 

Pagaliau, Zapyškis. Rašoma ir dvaras ir 
miestas (gorod). Vardas taip pat įvairuoja 
(Sopiežiški, Sapožiški, Sapiežiški). Vienu atve- 
ju sakoma: kelias “iš Vilkijos miesto eina į 
Zapyškio miestą“ (z mesta Viljkijskogo do 
mesta Sapožiškogo, pas Sprogį). 


Zapyškio vardas kilęs nuo savininkų Sa- 
piegų. Jų valdomi dvarai lietuvių šnekamojoje 
kalboje išriedėjo per Sapiegiškius į Zapyškį. 
Vienas Sapiega 1495 m. buvo Vilkijos “der- 
žavca“, o 1501 m. laiko ir Veliuoną. Čia 1535 
m. randame Joną Andriejaitį Sapiegą (Liu- 
bavskij, Oblastn. Dielenijel očerk II, skyr. 
VIII). Tos pačios pavardės Jonas Simonaitis 
prie Žygimanto I buvo Brėslaujos laikytojas. 
Mirė prieš 1518 m., tai paveldėjo jo sūnus 
Paulius. Jis pradėjo vadintis “seniūnu (sto- 
rasta). Mat, valdomi plotai buvo kompaktiški 
ir milžiniški: be pačios Brėslaujos, dar Smal- 
vė, Rimšė, Drukšiai, Apsas, Vydžiai ir kiti 
(Oblast. Dielenije, III). 

Atrodo, jog Zapyškio dvarą bus įkūręs 
Jonas Sapiega. Mat, jo valdyta Panemunė - Gel- 
gaudai ir Suvalkijos Gelgaudiškis. Be to, 1559 
m. revizorius Valavičius Suvalkijoje jau randa 
Sapieginius vietovardžius, sakysim, “Sapieginę 
Gelgaudiškio girią“. Apie tą laiką yra ir “Sa- 
pieginis klebonas", vadinasi, tokia parapija. Po 
Jono panemunių dvarus bus valdęs sūnus Pau- 
lius ir paskui šiojo sūnus Bagdonas. 

Istorikus, ypačiai meno istorikus, labiau- 
siai interesuoja Zapyškio mūrinė gotinio sti- 

liaus bažnytėlė prie pat Nemuno ir mūrinių 
rūmų griuvėsių likučiai atokiau kranto papeėdė- 
je. Negali būti kalbos apie 19-to šimtm. sta- 
tybą, mat, tuomet dar paties Zapyškio nebuvo. 
Bažnytėlės gotinis stilius tinka 16-tam amžiui: 
jo suprastintos formos bažnyčių pilna Bavarijos 
provincijoje, atseit, kaimuose. (Būta ir roma- 
ninio stiliaus provincinio suprastinimo: pavyz: 
džiu eina Anglijoje Bradford - on - Avon baž- 
nytėlė, išlikusi iš 1-mo tūkstantmečio po Kra). 
Zapyškinė neturi bokšto — bet ir Kauno ba- 
zilika bebokštė. Tokie dievnamiai Europoje ne- 
naujiena. 13 - 14-me šimtmečiais prie provin- 
cionalinio faktoriaus prisidėjo ir ideologinis. 
Mat, pranciškonai, būdami elgetaujanti vienuo- 
lija (mendicantes), savo bažnyčias neretai sta- 
tydinosi priemiesčiuose ir vengė puošnumo, tai- 
gi net bokštų. (Pastebėsime, jog ir Kauno ba- 
zilika iš pradžių yra priklausiusi pranciškonų 
vienuolijai). 

Zapyškio grubus, sandėliškas gotikas rodo, 
jog tai darbas vietinio meistro (antra vertus, 
gotinių sandėlių pilnas Kauno senamiestis). Ga- 
limas daiktas, jog bažnyčia buvo statyta tų 
pačių meistrų, ką ir dvaro trobesių. 


Jog bažnytėlė ant Nemuno kranto, tai de- 
rinasi į panemunių visų bažnyčių dislokaciją. 
Jos statyta šalia dvarų, kurie, naturaliai išrie- 
dėję iš pilių - tvirtovių, savo centrus turėjo 
ant Nemuno krantų, tai yra, strateginiuose 
punktuose. 


Kad Zapyškio bažnyčia visiškai prie pat 
upės, bus buvę dėl to, jog ji ir jos parapija 
turėjo išsiplėsti iš Vilkijos parapijos, vadinasi, 
iš pradžių, bus buvusi anos filija. Tokiu būdu 
Vilkijos kunigams, atrodo, buvo patogiau ją 
aptarnauti. Tad galima net kalbėti apie Vilki- 
jos koplyčią už Nemuno. 


Yra galima, kad ji pastatyta Zapyškio sa- 
vininko Pauliaus Jonaičio Sapiegos laikais. Šio- 
kį - tokį argumentą sudaro faktas, jog jis 
(1520) Kodno cerkvėje (Bielsko apskr., Sied- 
leco gubernijos) pastatydina antkapį savo tė- 
vui Jonui, Simono sūnui. Ir to dievnamio go- 
tikas esmėje panašus į zapyškinį. (Batiuškov, 
Pamiatniki Stariny v Zapadnych Gubernijach, 
vyp. 7, lapas 105). Visiškai tikra, jog Zapyš- 
kio parapija įkurta prieš 1562 m:, mat, tuomet 
paliudytas “Zapyškio klebonas" (plebanu sope- 
žiškomu, Istor. Archyvas, 152). Dėl to panašes- 
ni į tiesą 1530 metai, kaip bažnyčios pastaty- 
mo data. Atrodo, bažnytinės vyresnybės nuro- 
domi 1578 m. nesiderina į tos parapijos istori- 
ją, nors “Slownik Geograficzny“ (X, 305) lin- 
kęs priimti šiąją datą. 


Virbalio bažnyčia. Skeminis-simbolinis piešinys, 4 kartus 
padidintas, iš Hennebergerio žemč'apio (Landtafeln von 
Preussen, 1576, čia iš Ortelijaus - Mercatorio leidimo 
1596 m.) 


V 
Bendros pastabos 


Pagal tradicinę nuomonę, kuri buvo ir yra 
nepaprastai plačiai paplitusi, Suvalkija bei Sū- 
duva 15 - 16-me amž. buvusi “pušča". Šioji, 
vėl, buvo linkstama indentifikuoti su dykuma. 
Šitokiam samprotavimui atsirasti pagelbėjo vo- 
kiečių moksliški ir nemoksliški autoriai, istori- 
jos rėmuose kalbėdami apie Wildnis. 

Pirmiausia, dabartinėje vokiečių kalboje 
die Wildnis reiškia “neižengiamą girią“ (gal 
geriau tiktų “neišeinama giria“, kaip yra “ne- 
išvažiuojamas kelias“ ir “neišbrendamas purvy- 
nas“?). Dykumai reikšti yra die Wueste. 

Tuo tarpų 14- 16 amžiais, kuomet buvo 
rašomi to dalyko istorijos šaltiniai, Wildnis bus 
reiškusi nei daugiau, nei mažiau, kaip “ giria". 
Mat, šiam reikalui svarbiausiuose kryžiuočių 
“Wegeberichtuose"" (14-to amž. pabaigos ir 15- 
to pradžios), kiek mums žinoma, der Wald 
(bendrinėje vokiečių kalboje giria") visiškai 
nevariojama. 

Tas pats su 15 - 16 amžių Lietuvos do- 
kumentų senovine gudų kalba. “Pušča", skai- 
tant tuos šaltinius, nereiškia “dykumos" (da- 
bartinėje rusų kalboje tam yra “pustynia"'), 0 
paprastą girią. Juk tokis Valavičius, 16-to amž. 
viduryje revizavęs valdovo girias, parašė “Re- 
vizija Pušč“ (nors, pagal bendrinę dab. rusų 
kalbą, turėtų būti “R. Lesov“). Šimtą metų 
vėliau išleista nuostatai Lietuvos miškų ūkiui 
vardu “Ordinacija Pušč", kame kalbama išimti- 
nai apie girias ir jų eksploataciją. Taigi, “puš- 
ča“ (nors kartais pasitaiko ir “les") ano me- 
to kalba reiškė, kas vėliau vadinta "les", at- 


Prūsijos neįžengiamoje girioje 


šernai, 
tarp Įsručio (Insterburg) ir Lietuvos sienos XVI-to amž. 
viduryje. Iš Hennebergerio žemėlapio; 4-kart padidinta. 


stirnos ir lokiai 


seit, “giria" bei “miškas". Pagaliau, Vilniaus 
krašte “pušča" ir šiandien reiškia mišką. 

Ir antras nesusipratimų šaltinis. Reikia vi- 
suomet turėti galvoje, jog Wildnis būta ir Prū- 
sijoje. Aiškiai sakoma “der heren von Prussen 
Wiltnisse“ (SRP, II, 709). Charakteringiau- 
sia vieta yra ši. 1384 m. maršalas Konradas 
Wallenrodas “apjojo Wildnis tvirtoves“ (die 
Wilthusz vmmereit). Kaip tik ten jis inspek- 
tuoja pilis: Insterburg (Įsrutis);  "Tammow, 
Tammowischken (ant Pisos, į rytus nuo Įsru- 
čio); Swaygube; Merwekitten (Norkitten, Nar- 
kyčiai ant Priegliaus, į vakarus nuo Isručio); 
Goye (tarp Ašvinio ir Rėžavo ežerų, į pietus 
nuo Nordenburg); Mordenburg (Nordenburg, į 
šiaurę nuo Unguros); Malteinen Moltehnen, 
Maltainiai, pietvakariuos nuo  Nordenburg); 
Auclitin (Aucoliten, Auclitten ant Alnos, ša- 
lia Wohnsdorf, žiemiuos nuo Friedland, atrodo, 
vėlesni Arklitten); Allenborg (Alna; viskas 
SRP, II, 708 - 709 ir Hennebergerio žemėla- 
pye). Taigi toje Wildnis stovėjo net 9 pilys 
- tvirtovės. Savaime aišku, kiekviena jų turė- 
jo turėti po didesnį ar mažesnį ūkį, atseit, dva- 
rą ar paprastą kaimą. Maždaug po 200 metų 
K. Hennebergeris savo garsiame žemėlapyje 
(1576 - 1595) čia dar paduoda miškus su nu- 
pieštais lokiais, šernais, elniais. 

Pagaliau, trečias nesusipratimas. Lietuvoje 
nebuvo vienos kokios “puščios*? bei girios, o daug 
jų, kaip, pagal natūralią tvarką, visuomet yra. 
Tai jau pasako 16-to amž. minėtų "Revizijos" ir 
17-to “Ordinacijos"? titulai, atseit, “puščos" bei 
girios daugiskaitoje. Suvalkijoje jau minėjome 
Jurbarko, Skirsnemunės, Gelgaudiškio, Velionos, 
Vilkijos, Kauno ir Darsūniškio girias. Girių — 

“puščų"" buvo ir kitur Žemaitijoje. Iš Sprogio 
“Geografinio Žodyno" paduodame keleta: Josvai- 
nių, Pajūrio, Pašaltuonio, Platelių, Pernaravos, 
Airogalos. Jei imti visos Lietuvos visas valstybi- 
nes ir privatines “puščas", tai suskaitytume ke- 
letą šimtų. 

Ir taip, pagal 14 - 16 amžių sąvokas, giria 
— “pušča" reiškė plotą, kame, be medžių girios, 
galėjo būti ne vienas ir ne du tvirtoviniai arba 
ūkiniai centrai, visiškai nekalbant apie paskiras 
sodybas. 

14-to amž. pabaigoje vokiečių kryžiuočių šni- 
pai (leitsagen) ištyrė ir aprašė kelius žygiams į 
Lietuvą, kas pavadinta “Litauische Wegeberich- 
te". Čia yra žinių apie vidurio Suvalkiją nuo Vir- 
balio iki Kauno. Jei tie pranešimai mini vieto- 
vardžius, vadinasi, kraštas buvo daugiau ar ma- 
žiau gyvenamas. Juk poliarinėse srityse nėra vie- 
tinių vardų, kadangi nėra žmonių. Ir taip paduo- 
dama vardai Suvalkijos krašto upių, upelių, eže- 
rų: Šešupė (Suppe), Šeimena (Seymen), Liepo- 
na (Lipe), Rausvė (Rawsa), Lazduona (Lasde, 
Laxde), Kirsna, Širvinta; Meteliai (Methe), 
Seira (Seere), Vižainis (Wezezen), Vištytis (Dwi- 
ssit), Veisejai (Ussey, Wessey). Minima miškas 
“Kempė"' Pilvės aukštupyje. Dar duodama vardai 
4-ių gyvenamų vietų. Dirvą “Molvat"', atrodo, rei- 
kia identifikuoti su Pilviškiais, kadangi atitinka 
aprašomus nuotolius ir keliolinkmę. “Dawdisken"", 
reikia sutikti su Wegeberichtų leidėju Teod. Hir- 
schu, bus iki paskutinių laikų išlikęs Šiaudiniš- 
kių kaimas prie Kybartų. Trečioji vietovė, ra- 
šoma Wisseseden, bus buvusi apie Vilkaviškį. O 
“Vdrie" tai dabartinė Ūdrija (SRP, II. 682-698). 

Minėtame plote, pasak tų pranešimų, buvo 
“senų ir naujų kelių" (kommen di nuge wege 
in di alden, tnp. 683). Vienas kelias arba žy- 
gio linkmė buvo Insterburg - Virbalis - Vilka- 
viškis - Pilviškiai (varijantas per dabartinę Ma- 
rijampolę) - Ūdrija - Alytus - Kaunas. Kitas 
traukė nuo Virbalio, Kalvarijos apylinkėmis, per 
Seirijus ir Merkinę į Vilniaus kraštą. Šiojo ke- 
lio senesnis varijantas bus buvęs Virbalis - Viš- 
tytis. Atrodo, per čia Jogaila ir vėliau jo sūnus 
Kazimieras (šventojo tėvas) iš Lenkijos keliau- 
davo į Lietuvą. Jogaila daug kartų yra medžio- 
jęs Vygrių, Vištyčio, Merkinės apylinkėse. Tai ap- 
rašo Dlugošas (Wingri, Wyskytky, žiūr. Histor. 
Polonicae, IV, 283 tol.) Vištytis jau apie 1560 
m. turi bažnyčią (Batiuškov, Bielorussija i Lit- 
va, 1890, p. 312 - prieraše). 

Kas čia ir pirmuosiuose skyriuose sakyta, 
natūraliai veda į kelių ir linkmių problemą. Yra 
istorijos dėsnis, jog prekybinis - kultūrinis ir mi- 
litarinis varžtai eina tomis pačiomis linkmėmis 
net ir tais pačiais keliais. Suvalkijos - Sūduvos 

šiaurėje nuo amžių tekėjo Nemunas. Šis vandens 
kelias (dešiniuoju krantu ėjo ir sauskelis) nuo 
priešistorinių laikų traukė prekybą bei kultūrą 
per Baltijos jūrą iš Vakarų. “Lietuvos Metrika" 
atvejų atvejais mini “Žemaitijos muitines“. Jų- 
jų viena bus buvusi apie Kretingą - Palangą. O 
Jurbarko muitinė yra įsakmiai minima 1588 m. 
(Komora, Volumina Legum, II, 275). 


Mazginis eksporto - importo punktas buvo 
Kaunas. Literaliai per čia ėjo vokiečių - kryžiuo- 
čių militariniai žygiai. O Suvalkijos pietuose bu- 
vo kitas tokios pat reikšmės kelias. Juojuo bent 
nuo Gedimino laikų (14-to amž. pradžiia) pre- 
kyba iš vidurio Europos per Krokuvą ir Torną 
Mozūrijoje traukė į Lietuvą. O iš čia — į Didįjį 
Naugardą Rusijos šiaurės vakaruose. Tai kaip ant 
delno matyti iš Gedimino garsiųjų laiškų Hanzos 
pirkliams ir amatininkams Vokietijoje. Girdi, 
pirkliai pakeliui į Naugardą visuomet traukda- 
vę per Lietuvą. Negali būti abejonės, jog tai ke- 
lias per Torną ir Suvalkijos pietus. Kadangi dėl 
krikšto santykiai su Prūsija buvo nepaprastai 
įtempti, Gediminas pataria keliauti per Mozūriją 
(žiūr. autoriaus “Kailių ir Odų gamyba ... iki 
16-to amž. pabaigos*“;-“ Aidų", 1959 m., nr. 4). 
Vadinasi, ir jojo kviestieji amatininkai bus vykę 
kaip tik Suvalkijos pietų keliu. Vėliau per čia 
Prūsija vykdė nelemtuosius žygius į Lietuvą. 


Po to suprantamas tokis, palyginti, anksty- 
bas ir nepaprastas Virbalio iškilimas. Juk tas 
punktas buvo ant tradicinio prekybos kelio. Ne- 
pertoliausia veikė Augustavo muitinė, kuri paliu- 
dyta 1585 m. (Sobranije Drevnich Gramot gor. 
Vilni, XCII). 


Vadinasi, Suvalkija buvo veikiama kultūri- 
nės traukos nuo Nemuno šiaurėje ir nuo Šešu- 
pės - Virbalio — pietuose. Aišku, jos apgyven- 
dinimas spinduliavo iš tųdviejų sričių. Prasidėjęs 
15-to šimtm. pradžioje, jis jau prieš 16-tojo vi- 
durį buvo pasiekęs pačią Suvalkijos širdį. Tuo- 
met jau yra Pilviškių miestelis. 


Yra visiškai nepagrįsta Suvalkijos apgyven- 
dinimą be niekur nieko sieti su miško pramonės 
išsinlėtojimu arba vadinamomis “būdomis"'. Šios 
alsiviJo 100 m. vėliau nuo apgyvendinimo pra- 
džios. 1515 m. valdovas Žygimantas išnuomoja 
tokią “būdą" Vilkijos girioje vokiečiui Hanus 
Bielyj (Ganusu Bielomu, Litovskaja Metrika, kn. 
Zapisej, IX, 219). Iš to paties šaltinio sužinome 
(1529 m. instrukcija apie miškų eksplotaciją), 
jog tikslus pavadinimas buvo “būdos arba išpir- 
kimai giriose" (budy ili kupy v puščach). Čia 
pat skaitome: “pelnas iš išpirkimų girioje, ty 
dervos, vančoso (rąstų pjautiniai gabalai), šulų 
(statinėmis), pelenų". 


15-to ir 16-to šimtmečių “būda", pati per sa- 
ve, nereiškia pernelyg prasto pastato, sakytume, 
kažko panašaus į šuns būdą. Mix, tai vokiškas 
žodis (nuo bauen — staiyti nzmus ir Gebaeude 
— Namas), kurį lietuviškai reiktų versti “namas" 
ar "namelis". 15 - 16 šimtmečiais vokiškai buvo 
rašoma “bawde" ir taip buvo vadinamos, pav., 
turgavietėse prie rotušių (angl. City Hall) esan- 
čios amatininkų krautuvės - dirbiuvės. O šios va- 
karų Europoje paprastai būdavo mūrinės. Tokios 
jos isakyta statyti ir Vilniuje. Žygimanto I įsa- 
kymas 1526.II.28: “parduotuves - krautuves, to 
Vilniaus miesto grožio dėliai, reikia steigti ir sta- 
tyti mMūrines (illas (institas) ob decorem civita- 
tis eiusdem Vilnensis muro erigere et construere 
tenebuntur, Sobr. Drevn. Gramot, 27). 

Pats Suvalkijos, arba tiksliau, Suvalkų var- 
das, mums išrodo, bus kilęs iš vokiško soewalk, 
kurį 14 - 15 amžių (ypač Prūsijos) krenikinin- 
kai vartoja karinei užtvarai pažymėti. Livonijos 
eiliuotinės kronikos autorius tam pačiam reika- 
lui turi hagen, hac. Tasai soewalk, turbūt, yra 
suvokietintas lenkiškas zawalek, reiškiąs tą pat 
dalyką. 

Lietuvos istorijos bėgyje Suvalkija adminis- 
traciškai visuomet buvo jungiama su Žemaitija. 
Kai ši, politiniais sumetimais, būdavo pavedama 
Prūsijos kryžiuočių ordinui, drauge eidavo ir Sū- 
duva - Suvalkija. Tokių visos srities perleidimų 
yra buvę keletas: Jogailos — 1382 m., Vytauto 
— 1384-ais, 1389-ais, 1398-ais ir 1404-ais m. Švit- 
rigailos — 1402 m. (palyg. autoriaus “Švicrigai- 
la, Liet. Didysis Kunigaikštis", Kaunas 1938, p. 
7- 20). 1422 m. toji neskaldoma sritis Lietuvai 
grąžinama visiems laikams. Kai 1565 - 66 m. vi- 
sa valstybė padalinta “pavietais", Kauno 'pavie- 
to" pietinė siena apima Balbieriškį, žodis į žodį 
— “iki jo karališkos malonės girios, iki Žemaiti- 
jos sienos“ až po pušču ego korol. milosti, po 


granicu Žomojtskuju, Litovskaja Metrika, Pub- 
ličn. Dela, Peterb. 1914, 885-6). Taip išbūva iki 
1795 m., kuomet Rusija panaikina Lietuvos vals- 
tybę. Tebuvo trumpas interliūdas, kai Prūsijos 
Albrechtas Jurbarko valsčių su Virbaliu valdė 
nuomos teisėmis (1561-67). Tokią būklę paliudi- 
ja 1607 m. konstitucija: o puszezach Žmudzi. .. 
aby wedle dawnego zagraniczonia . . . zostawali 
(Vol. Legum II, 451). 

Ir bažnytiškai Suvalkija visuomet buvo da- 
lis Žemaičių vyskupijos. Vadinasi, iki Lietuvos- 
Lenkijos padalinimo. Virbalio mokykla 18 amž. 
buvo Kražių wydzialovos žinioje. 

Žemaitijos užnemunė per 3-jį valstybės pada- 
linimą teko Prūsijai (1795; iš to laiko Griška- 
būdyje likę vokiškai rašytų metrikų). Tilžės su- 
tartimi ji įjungta į Mapoleono įkurtą Varšuvos 
kunigaikštiją (1807). Vienos kongresui įsteigus 
Lenkijos karalystę, Suvalkija į ją įeina, kaip 
Augustavo karvedija (Wojewodztwo Augustows- 
kie, 1815). Po pirmo Lenkijos sukilimo Rusai iš 
tos srities padaro Augustavo guberniją (1837). 
Per antrąjį sukilimą ši gubernija, Muravjovo 
pasiangomis, paduodama Vilniaus generalguber- 
natoriaus valdžiai (1863). Paskui ta Augustavo 
gubernija padalinama dviem — Suvalkų ir Lom- 
žos (1866). Taip išbuvo iki 1918 m., kuomet at- 
sikūrė nerpiklausoma Lietuva. 

Valstybės žlugimą sekė ir bažnytinės admi- 
nistracijos permainos. Prūsų valdžia, gavusi šią 
sritį, palenkė popiežių, kad isteigtų visiškai nau- 
ją Vygrių vyskupiją (1795). Paskui vyskupo sos- 
tas perkelta į Seinus (1817), o po vienerių me- 
tų ir vardas pakeista į Seinų vyskupiją. Čia yra 
vyskupavęs Antanas Baranauskas, nemirštamas 
“Anykščių Šilelio" autorius. Lietuvos nepriklau- 
somybės laikais, įsteigus Lietuvos bažnytinę pro- 
vinciją, seiniškė pavadinta Vilkaviškio vyskupi- 
ja. 

KĄ ŽEMAITĖ RAšĖ APIE BOLŠEVIKUS 


Bolševikai Lietuvoje Žemaitę (1845 
-1921) savinasi, tarytum ji būtų bu- 
vusi jų šalininkė arba jų darbams 
pritarusi, nuslėpdami tikrąjį jos nu- 
sistatymą. 

Tiesa, Žemaitė buvo mūsų liaudies 
rašytoja, vargstančiųjų žmonių —so- 
džiaus ūkininkų, darbininkų, moks- 
leivių— gyvenimo vaizduotoja. Bet ji 
nebuvo jokia bolševikė ar jų šali- 
ninkė. Priešingai, komunistus ji 
smerkė. Tai matome ir iš jos raši- 
nių bei korespondencijų Amerikos lie- 
tuvių laikraščiuose, kai ji pirmo pa- 
saulio karo bei pokario metu buvo 
Amerikoje ir čia keletą metų pa- 
zyveno. 

žemaitė Amerikoje dalyvavo vad. 
pažangiųjų žmonių visuomeniniame 
gyvenime, jų organizacijose, veikė 
Čikagos lietuvių socialdemokratų 
kuopoje ir daugiausia rašinėjo “Nau- 
jienų" dienraštyje. Čia ir būdavo jai 
progos pasakyti smarkesnį kritikos 
bei pašaipos Žodį bolševikams, nors 
plačiau į teorinius nei socializmo, nei 
komunizmo klausimus ji, rodos, nesi- 
gilino. 

žemaitė priklausė ir vadinamojo 
Lietuvių moterų progresisčių susivie- 
nijimo 9 kuopai Čikagoje. 

Jau prieš 1918 m. pradėjo reikštis 
Amerikos lietuvių socialistinėse orga- 
nizacijose skilimas: iš jų ėmė skirtis 
komunistai bei jų sekėjai. Tad Žemai- 
tei nuo tol teko pasisakyti prieš 
įvairius vadinamuosius kairiasparnius, 
t.y. komunistus ar komunistuojančius, 
taip pat ir su tos kuopos kairiaspar- 
nėmis ginčytis. 

1918 m. Žemaitė dalyvavo kuopos 
delegate tos progresisčių organizaci- 
jos suvažiavime Philadelphijoje. Tų 
metų “Naujienų" Nr. 255 ji su pašai- 
pa mini kalbas ir pasiūlymus kairia- 
sparnių moterų, kurioms ne konk- 
retus darbininkų būvio gerinimas rū- 
pėjęs, bet teoriniai ginčai, kova su 


130 


boševikų kritikuotojais. Buvo papra- 
šyta ir Žemaitė tame kairiasparnių 
dominuojame suvažiavime žodį tarti, 
bet ji atsisakė. Žemaitė rašo: Iššau- 
kė ir mane savo įspūdžius išreikšti, 
atsisakiau: veidmainiauti nenorėjau, 
o tikrą savo nuomonę pasakyti nega- 
lėjau, nes viešai per laikraščius esu 
pripažinta, jog socializmo nepažįstu, 
o klesų kovos neišmanau. Tikra tei- 
sybė. Kivirčų, ginčų, užpuldinėjimų 
—nepažinojau.!' 

1919 m. rudenį buvo Čikagoje su- 
ruoštos socialistų prakalbos kurias 
žemaitė aprašo “Naujienų"" Nr. 217. 
Ji vėl pašiepdama rašo apie kalbą 
bolševikinio iš Clevelando Daubaro, 
kuris sveikinęs čikagiškius įkūrus ko- 
munistų partiją, “kuri viso svieto 
socializmą sugriaus', ir toliau varęs 
prakalbą “tiesiai užsukto kairiųjų 
gramofono, kaip paprastai pas juos 
vartojama: viską peikti, o save gir- 
ti". Korespondencijos gale Žemaitė 
tiesiai sako, jog nėrą ko tų kairia- 
sparnių prakalbų aprašinėti, nes kiek- 
vienas jų “tą pačią šmeižtų ir pra- 
vardžiavimų litaniją pagiedos' 

Tų pat metų “Naujienų'"' Nr. 228 
Žemaitė vėl aprašo “Naujienų  re- 
daktoriaus Pijaus Grigaičio prakal- 
bą Čikagoje. Jis išaiškinęs, kur tei- 
sybė; kas jos išklausęs, nes'duosiąs 
kairiasparniams suklaidinamas, nes 
šie tik šaukią revoliuciją kelti, o 
dabartiniu konkrečiu darbininkų bū- 
vio pagerinimu nesirūpiną.. 

Juo toliau, juo labiau išryškėja 
priešbolševikinis Žemaitės nusistaty- 
mas. Todėl anoje moterų kuopoje, 
kurioj vis aktyviau ima reikštis bol- 
ševikuojančios ar tiesiog bolševikės, 
imama žemaitė smerkti. 1919 m. 
"Naujienų" Nr. 292 aprašomas tos 
kuopos narių susirinkimas, kur kai- 
rasparnės pareiškusios, kad, girdi, 
Žemaitė "trukdo klesinį proletarija- 
to susipratimą"; “Žemaitė eina vienų 


PASAULIS 


keliu su socialburžujais". Mat, Žemai- 
tė amerikinio “Keleivio" laikrašty 
buvo pasmerkusi kairiasparnes, “ku- 
rios tarė pasiduoti po komunistų 
kontrole". 

1920 m. 9 kuopa, kuri vėliau visai 
perėjo bolševikių kontrolėn, jau ta- 
rėsi Žemaitę iš kuopos išmesti. *Nau- 
jienų" Nr. 73 rašoma, jog norėta 
pašalinti Žemaitę už nepalankių tai 
kuopai korespondencijų rašymą 'Nau- 
jienose". Kairiasparnės moterys susi- 
rinkime tiesiai sakiusios, jog Žemai- 
tė esanti “Grigaičio uodega... bol- 
ševikų priešas... darbininkų išdavikė". 

Netrukus Žemaitė gauna iš tos 
kuopos pranešimą, jog ji trims su- 
sirinkimams esanti suspenduojama. 
žemaitė “Naujienų" Nr. 96 rašo, jog, 
nuėjusi į susirinkimą, išgirdusi, kaip 
bobos šaukusios, kad Žemaitė ir Ke- 
mėžienė tai “naujienietės, menševi- 
kės, išdavystėms Naujienų pritaria, 
prieš mus veikia..." Žemaitė šia- 
me susirinkime pareiškusi: “Nenori- 
te manęs, galiu nesilankyti (t.y. į 9 
kuopos susirinkimus), nes tiesą pa- 


sakius, man ir sarmata tokiame 
“progrese"' dalyvauti...". Bobos šau- 
kusios: “Išmesti visas menševikes, 


nė vienos nepalikti". 

Norėdama parodyti platesniajai vi- 
suomenei, kokie vargšų ir darbininkų 
"draugai" yra bolševikai, anais lai- 
kais įsibrovė į Lietuvą, Žemaitė 
"Naujienose" paskelbė nevieną iš Lie- 
tuvos jai rašytą laišką. Pavyzdžiui, 
1919 m. “Naujienų" Nr. 234 jos duktė 
rašo, jog labai biją bolševikų , ir pri- 


duria: “O bolševikai—tie vėl gerada- 
riai: nuo bagotų ima, o biedniems 
duoda. Kad ima, tai visi mato, o 


kad duoda— nieks nemato ir nieks 
negauna. Toki tie svieto lygintojai. 
O paskui visi nieko neturi." 

Kitoj korespondencijoj, įdčtoj 1920 
gruodžio 16 d. “Naujienose", Žemai- 
tė pabrėžia ir bolševikų nesirūpini- 
mą, kad Lietuvoje viešpatautų Lietu- 
viai. Esą Čikagos “progresistės" su- 
ruošusios bazarą, kur kalbėjusios, jog 
vistiek kieno — lenkų ar lietuvių — 
valdžia Lietuvoje, nes darbininkai ne- 
turį tėvynės. 

Netrukus Žemaitė ir visai palieka 
Čikagą ir Ameriką. Ji grįžta į atsi- 

PASAKĖČIOS 


A. Giedrius; PASAKĖčIOS. Išlei- 
do Lietuviškos Knygos Klubas. 175p. 
Kaina 2 dol. 

Pasakėččių istorija lietuvių litera- 
tūroje turi ilgą ir garbingą kelią. 
Pirmas lietuvių grožinės prozos leidi- 
nys kaip tik buvo Jono šulco atlikti 
Ezopo pasakččių vertimai, pasirodę 
1706 m. Paskui šiame žanre randa- 
me Donelaitį, Stanevičių, Daukantą, 
A. Savickį, Arminą, Kudirką, Vana- 
gėlį, Margalį, Dagilėlį ir kitus. Bet ar- 
čiau į mūsų dienas pasakėččia jau ne- 
pajėgė patraukti stambesnių mūsų ra- 
šytojų. Jos perdaug sutapo su vaikų 
literatūra, pedagogine paskirtimi, lyg 
ir paseno. Be to, rašant geras pasa- 
kėčias, reikalingas ypatingas stiliaus 
aiškumas ir tikslumas, minties taik- 
lumas ir vaizdo sutrauktumas. šios 
savybes turi būti perregimo raišku- 
mo, o sykiu ir ypatingo formos 
lankstumo, kuone virtuoziškumo. To- 
dėl tikrų pasakėčių meistrų pasau- 
linė literatūra žino vos keletą. Jiems 
būdingas paprastumas ir sykiu augš- 
ta meninė kultūra. Dėl šių bruožų 
geriausieji pasakėčių autoriai mielai 
skaitomi ir mažų ir didelių. 

A. Giedriaus nuopelnai jau nuo se- 
niau žinomi, kaip lietuviškosios vai- 
kų literatūros puoselėtojo. Išleisda- 
mas šį rinkinį, jis pratęsia seną lie- 
tuvių literatūros tradiciją, siekian- 
čią pustrečio šimto metų. Į šią knygą 
jis sudėjo pasakėčias, kurių anksčiau- 
sios siekia bene 1941 metus. Auto- 
rius laikosi įprastinių rėmų: veikė- 


kūrusią Lietuvą. 1921 m. vasario 19d. 
ta proga Lietuvių Moterų Draugija 
Apšvieta Mildos svetainėje Čikagoje 
jai suruošė atsisveikinimo vakarą, 
Žemaitei buvo įteikta gėlių puokštė 
ir auksinė spilka. 

Tad Žemaitė nebuvo bolševikų 
draugas nei Amerikoje, nei pagaliau 
grįžusi Lietuvon, kur ji netrukus pa- 
simirė. Bolševikai giriasi Žemaitę at- 
skleidę lietuvių liaudžiai. šitas bol- 
ševikinis "atskleidimas" tačiau nu- 
slepia patį svarbiausią dalyką, kad 
žemaitė, būdama valstiečių draugas, 


buvo ir pasiliko bolševikų priešas. 
P. Samogita. 


jai--daugiausia gyvuliai ir paukščiai, 
forma vingri—kaip tradicinių pasa- 
kėčių, pabaigoje— išvada, ne vienu 
atveju gana pesimistinė. Eiliavimas, 
ypač rimuose, neturi įmantrumo, ir 
šen ten galėtų būti įvairesnis. Tame 
pat puslapyje randame surimuota: 
paklausyti, - pamatyti, - daryti,-drą- 
siausia, - arčiausia (68 p.). Mūsų 
galva, pasakėčių rimai kaip tik rei- 
kalauja naujumo ir netikėtumo, nors 
ir išlikdami natūraliausiose, niekuo 
neišsišokančiose ribose. Žinoma, tai 
sunkus menas, kuriame ypač netu- 
retų jaustis, kad rimas poetą ve- 
džioja. 

Nors apskritai pasakėčių turinys 
įvairių tautų literatūroje kartojasi, 
A. Giedrius sugebėjo įžvelgti ir įvai- 
rių lietuviškų elementų. Rinkinio pra- 
džioje yra bemaž patriotinio pobūdžio 
kūrinėlis— “Nemunas ir jo intakai". 
Ir kitur, skaitydamas šios knygos la- 
pus, randi pažįstamus daiktus iš sa- 
vo kiemo ir iš savo namų. Net ir 
lietuviško būdo savybių netrūksta. 
štai, kai “užsidegė Jokūbo Dėdino 
namai", gaisro gesinti raginamas 
Plumpys seniūnui ramiai atsako: 

Gerai, seniūne. Aš dabar 

tepamačiau. 

Eet nebijok, nesusipeiksiu: 

kiaules pašersiu ir ateisiu. 


A. Giedrius savo pasakėčias ne vie- 
nu atveju rašo ilgesnes, negu esame 
pratę šios rūšies eilėraščius matyti. 
Vietomis gaunami tarsi aprašymai, 
o panašiai poezijai tarpais tai reiš- 
kia lyg apkrovimą ir pasunkinimą. 
Ee to, grynai iš praktinės pusės: jau 
sunkiau atmintinai išmokti tokias pa- 
sakččias, kurios eina per kelis pus- 
lapius ir kuriose pasigendama itin 
tiesios linijos, kondensuoto vaizdo ir 
įvykio. Dar būtų galima pastebėti, 
kad šioje knygoje yra šiek tiek ir 
pasikartojimo: sakysime, veikėjuose 
itin dažni— kiaulė, vilkas, lapė. 

“Pasakččiose" tektų išskirti keletą 
dalykėlių, kurie jau lyg netelpa šio 
žanro spielčiuose, o greičiau yra lyg 
kokios sueiliuotos noveliukės ar vaiz- 
deliai, kaip “Dvi bičiulės", kur mies- 
te susitikusios kūmos mala apie savo 
pažįstamus, kol jų dialogą nutraukia 
pasirodę jų vyrai. 


Jei reikėtų pažymėti vieng kurią 
A. Giedriaus pasakččią, kur jo menas 
pasilieka arčiausiai prie tradicinio su- 
pratimo, gal tektų nurodyti dalykėlį, 
kurio vardas— “Miestietis ir paršai", 
ar kurį panašų. Čia suminėta pasa- 
kėčia taip skamba: 


Prie vieno viešo kelio 
užtverti ganėsi būrys paršelių. 
Štai eina kažinkur stambus 
miestietis, 
toks nosį išdidžiai užrietęs. 
Pamatęs paršelius, sustojo 
ir smalsiai žiūri 
į visą kriuksintį tą būrį. 
Pro šalį ėjo kitas, iš pačių artojų. 
“Štai aš žiūriu į maželius 
tuos paršelius", 
prabilo neiškentęs išdidus 
miestietis: 
“Žiūrėk, kokie jie dailūs— kaip 
nulieti! 
O koks jų per baltumas! 
O koks vikrumas! 
Ir laksto, ve, ir šoka, 
ir knisti moka! 
O še ir uodegytės 
jau ima jų raitytis, 
kaip vynmedžių spiralės! 
Tikėk manim, dailesnio daikto 
negautų pamatyti nė karalius!" 
— "Taip, taip, matau," lėtai artojas 
žodį saisto: 
Ir tamsta paršų uodegytėmis 
nesigėrėtum, 
jei jų mMmėselės nenorėtum!" 


A. Giedriaus knygą iliustravo V. 
Simankevičius, kai kuriems dalykams 
nupiešdamas net po keletą paveikslų. 
Jo iliustracijos atliktos puikiai. Ke- 
liais brūkštelėjimais jis moka išgauti 


vaizdą, judesį, situaciją, nuotaiką, 
įvairias humoristines charakteristi- 
kas. Aug. R. 


Skaitytojai rašo 


Siunčiu 10 dol. pašto perlaida už 
1960 metų prenumeratą. “Aidai" per 
dešimtį metų gaivino ir ugdė lie- 
tuviškąją inteligentiją išeivijoje. Ypač 
pastaraisiais metais metais “Aidai" 
buvo stiprūs ir gražūs. “Aidus"' skai- 
tyti man yra didelė dvasinė atgaiva. 
Sveikinu “Aidų Leidėjus ir Redak- 
torius ir linkiu jiems sėkmės bei iš- 
tvermės ir antrajame dešimtmetyje. 


Su pagarba 
; Stasys Rudys 
Turiu pasidžiaugti, kad šiemet 
“Aidai" man buvo įdomesni, negu 


ankščiau. Pageidaučiau daugiau be- 
letristinės grožinės literatūros ir so- 
cialinio pobūdžio straipsnių. 
Sekmės! 
J. Gužaitis 
1960. II. 9 

AUGšTO LYGIO KONCERTAS 


Kovo 6 d. Niujorke Town Hall 
salėje buvo labai augšto lygio kon- 
certas, kurio programą išpildė pia- 
nistas Andrius Kuprevičius ir vadi- 
namas Symphony of the Air orkest- 
ras, diriguojamas Vyt. Marijošiaus. 
Koncertui ruošti sudaryta garbės, rė- 
mėjų ir darbo komitetai. Paskutinia- 
jam jų vadovavo Valerija Tysliavie- 
nė, pakeldama visą koncerto organi- 
zavimo naštą. 

Programa buvo šviežia ir įdomi. 
Jon įėjo J. S. Bacho Suit No. 3 in 
D Major orkestru ir B. Bartoko 
Concerto No. 3 pianui ir orkestrui. 
Antroje dalyje išpildyta J. Gaidelio 
kūrinys Scherzo iš 4 simfonijos or- 
kestrui ir Rachmaninovo Piano Con- 
certo No. 2 (Op. 18) pianui. 

Niujorko kritika, visuomet daug 
reikalaujanti iš pasirodančiųjų gar- 
siose muzikos salėse, mūsiškius lakai 
gerai įvertino. Herald Tribune kovo 
7 d. numeryje apie dirigentą taip 
atsiliepė: 

“Marijošiaus dirigavimas teikė įspū- 
dį autoriteto ir supratimo įvairių sti- 
lių, kurie buvo programoje. Orkest- 
rinė Rachmaninovo koncerto dalis 
buvo ekspresyvi ir simpatinga, nors 
vienoje ar dvejose vietose buvo jau- 
čiamas sunkumas". 

Tas pats dienraštis apie pianistą 
Andrių Kuprevičių rašė: 

“Abiejuose veikaluose Kuprevičius 
parodė savo techninį sumanumą ir 
vientisumą kartu su skoniu ir veika- 
lų supratimu. Jis atvėrė tų veikalų 
nuotaiką ir atmosferą, gerai įpinda- 
mas dinaminius niuansus ir tonų mu- 
zikalumą. Kai kurios mažos detalės 


pirmoje Rachmaninovo dalyje atrodė 
neužtenkamai pabrėžtos, tačiau, bend- 
rai paėmus, jo išpildymas buvo su 
dideliu aiškumu, reikalaujama jėga 
ir incercija". 

New "York Times dienraštis kovo 
7 d. num. Kuprevičių, išpildžiusį Bar- 
toko kūrinį, taip apibūdino: 

“Jis skambino šį įspūdingą veika- 
lą, lyg su dideliu malonumų sutikda- 
mas jo technines ir muzikines kliū- 
tis. šio veikalo išpildymas aiškiai pa- 
rodė, kad Kuprevičiaus pianistiniai 
gabumai yra daugiau negu kasdie- 
niški". 

Apie mūsų kompozitoriaus J. Gai- 
delio kūrinį New York Times taip 
kalbėjo: 

“Naujovė buvo lietuvio Kompozito- 
riaus Juliaus Gaidelio Scherzo iš sim- 
fonijos Nr. 4. šis veikalas JAV išpil- 
domas pirmą kartą. Scherzo pasiro- 
dė esąs labai gyvas veikalas, suma- 
niai pritaikytas orkestrui ir sukėlė 
didelį susidomėjimą išklausyti šią 
simfoniją visoje pilnumoje"'. 

O Herald Tribune kompozitoriui ir 
dirigentui nepagailėjo šių palankių 
žodžių; 

“Gaidelio Scherzo yra konservaty- 
vus, bet ne senoviškas, ir melodijos 
atžvilgiu labai įdomus. Aiškus ritmas 
persunkia visą veikalo eigą ir tuo 
pačiu metu kontrastinės dalys yra 
lyrinės ir labiau išsklaidytos. šis nau- 
jas veikalas Marijošiaus buvo prity- 
rusiai ir įtikinančiai interpretuotas''. 

šiuo koncertu Niujorko išlepintai 
publikai lietuviai tikrai pasirodė pil- 
noje augštumoje. 

IA: 


PRASMINGAS ATSIGAIVINIMAS 


Čikagos lietuviškoji nausėdija nū- 
nai vis labiau pasitenkina meno su- 
rogatais ir liaudiškos kūrybos remi- 
niscencinėmis parafrazėmis. Į iškilnų 
sostą užsirioglinęs primityvas, pigoko 
reklamos riksmo glostomas ir liūliuo- 
jamas, yra pasiruošęs užgniaužti in- 
telekto ir talento dar tebeblesenan- 
čios kūrybos prasiveržimus. Skelbia- 
moje visų pasaulio lietuvių sostinėje 
baigia įsipilietinti mažo užkampio 

miestelio skonis, į naivumą pasinčru- 
siems ir surambėjusiems miestelėnams 
pataikavimo lipšniosios šmėklos, di- 
letantiško = paviršutiniškumo  kėli- 
mas ir “bizniškų" tikslų neslepiamas 
diktatas. Prošvaistėmis dar būna: 
naujoji lietuvių kalba operos premje- 
ra, dailės parodos, bei iš kurios atokes- 
nės vietovės atklydęs saviveiklinis vai- 
dinimas. Nieko nuostabaus, jog ir 
"“dailaus žodžio" Programos sudaro- 


mos iš tautinių šokių pynės, itališkų 
ir kitokių arijų. 

Tokioje nūdienos čikaginio kultū- 
rinio susmukimo atmosferoje sausio 
31 d. studentai santariečiai pradžiūgi- 
no literatūros interpretacijos vakaru. 


Savuosius bei kitų rašytojų kūri- 


nius perteikė Antanas škėma. Jam 
asistavo čikagietė vaidintoja Irena 
Nivinskaitė. 

Interpretuojami autoriai: Vincas 
Krėvė, Alfonsas Nyka-Niliūnas, Hen- 
kas Nagys, Henrikas Radauskas, 


Balys Sruoga ir Antanas škėma. (Žan- 
rai: poezija, romanas, draminių kū- 
rinių monologai ir dialogai). 

šis literatūrinė kūryba atsigaivini- 
mo vakaras kažin ar tiksliai buvo 
garsintas rečitaliu, nors pavadinimas 
gal ir nesudaro reikšmės, tačiau re- 
čitaliuose paprastai vyrauja interpre- 
tatoriai, o šiuo atveju bemaž per vi- 
są programą dominavo autoriai. O iš 
šimto klausytojų veidų nepaslepia- 
mai buvo matyti, kaip tie autoriai 
juos paveikia! Pravartu pridurti: 
trys ketvirtadalius publikos sudarė 
studentiškas jaunimas. 


Po introdukcijos A; škėma skaitė, 
grupėmis padalintą, A. Nykos-Niliū- 
no, H. Nagio ir H. Radausko poe- 
ziją. Skaitymas iš knygų, atmintimi 
nepasikliaunant ir sekant teksto ei- 
lutes, retai esti interpreciniu požiūru 
sėkmingas. Ir šį kartą škėmai, dėl 
turinio akimis laiks nuo laiko gaudy- 
mo, įtikinamiau praskambėjo tik H. 
Radauskas, nors ir persilaužęs per 
"atskleidimo" prizmę. Tačiau visų tri- 
jų poetų kūryba buvo atviromis šir- 
dimis pergyventa, susižavėjimo paly- 
dėta. 

Jei bus taikomas postulatas, jog 
šiame rečitalyje pirminiu laipsniu bus 
matuojami rašytojai, o ne jų kūry- 
bos interpretatoriai, tai Antanas škė- 
ma (gal kiek per ilgoje) ištraukoje 
iš romano “Baltoji drobulė" ateina į 
talką: autorius ne tik vykusiai pats 
save išryškino, bet gal net ir paska- 
tino iš naujo knygą perskaityti. Gy- 
voje žodinėje kūryboje savaime din- 
go ar iškilo jo rašytojo maniera", 
virtusi kažkuo savitesniu ir išsakan- 
čiu. 

Rašytojas (ypač poetas) ir akto- 
rius prieš akis turi vienodą tikslą — 
vaizdą. Jei poetas vaizdus perkelia į 
žodinę kompoziciją, tai aktorius ar 
šiaip rašytojo kūrybos perteikėjas 
tuos vaizdus sustiptina fizinės išraiš- 
kos niuansais, savųjų pajautimų elas- 
tingais akcentais, t.y. kūrinio žodžiais 
"piešimo" individualiu būdu. Kadangi 
A. škėmai nėra svetimas ir akto- 
riaus amatas, tuo labiau susidomėji- 


mą sukelia jo paties rašytinės kūry-- 


bos autoriškas “traktavimas", nes tai 
nėrą eilinis įvykis, kad autorius su- 
gebėtų ne vien ryškiai, o ir subti- 


TRIJŲ JUBILIEJŲ šVIESOJE 


šio "Aidų" numerio leidėjas yra 
Shenandoah (Pennsylvania) lietuvių 
Šv. Jurgio parapijos klebonas kun. 
Juozas A. Karalius, paaukojęs žurna- 
lui 500 dol. Tą auką paskyrė jis tri- 
jų savo gyvenimo sukakčių proga. 
Pernai suėjo 40 metų, kai kun. Juo- 
zas Karalius gavo kunigystės šventi- 
mus; 30 m., kai klebonauja Shenan- 
doah liet. parapijoje ir 25 metai, kai 
įsteigė tenai pradinę mokyklą. Jubi- 
liatas yra vienas iš žymiausių anks- 
tesnės kartos mūsų kunigų Ameriko- 
je, išvaręs platų barą religinėje bei 
kultūrinėje dirvoje. Jo nuoširdus dė- 
mesys “Aidams" rodo, kad ir šian- 
dien jis gyvai sielojasi lietuviškos 
kultūros dalia. Užtai itin malonu čia 
šį garbingą dvasininką arčiau supa- 
žindinti su mūsų žurnalo skaityto- 
jais. 

Kun. Juozas Karalius gimė 1889 m. 
vasaric 4 d. Jeseniaukos kaime, Laz- 
dijų valsčiuje, Seinų apskrityje. Mi- 
rus tėvams, jis 1901 m. jaunutis at- 
vyko pas brolį į Ameriką. Čia visom 
jėgom siekė mokslo. Pirmiausia įsto- 
jo į Marijos Kolegiją Orchard Lake, 
Michigano valstybėje, o iš ten — į 
šv. Karolio kunigų seminariją Over- 
brooke, Filadelfijoje. Ją baigęs, stu- 
dijų pagilinti išvyko į Vašingtono Ka- 
talikų Universitetą, ir ten gavo Ka- 
nonų Teisės bakalaurato laipsnį. Ku- 
nigu įšventintas 1919 m. gruodžio 20 
d. 


Pastoracinė dirva pasirinko Penn- 
sylvanijos valstybę — anglių kasyklų 
sritis, kur labai anksti pradėjo telk- 
tis lietuviai emigrantai. Pabuvęs me- 
tus vikaru šv. Kazimiero parapijoje 
Filadelfijoje, kun. Juozas Karalius 
nukeliamas į Coaldalės miestelį kle- 
bonu. Po to taip pat klebonauti ski- 
riamas į Minersvilę lietuvių šv. Pran- 
ciškaus parapiją. Visose tose vietose 
jis pasižymi pastoraciniu uolumu. Pa- 
minetina, kad Minersvillėje įsteigė 
pradinę mokyklą, parūpindamas jai 
ir vienuolėms seserims gyventi patal- 
pas. Tačiau žymiausią gyvenimo dalį 
Jubiliatas praleido Shenandoah lietu- 
vių šv. Jurgio parapijoje, į kurią bu- 
vo nukeltas klebonu 1929 m. spalio 
30 d. Čia yra jo pagrindinis darbo 
laukas, ne vienu atžvilgiu reikšmin- 
gas visai Amerikos lietuvių istorijai. 

Shenandoah miestelis įsikūrė 1862 
m., pradėjus kilti anglies pramonei. 
Čia ėmė važiuoti ypatingai emigran- 
tai iš Europos. Pirmąjį lietuvį aptin- 
kame jau 1869 m. Paskui jų plūdo 
gausūs būriai, prisidėdami prie šio 
miestelio spartaus augimo. 1900 m. 
Shenandoah buvo per 20,000 gyven- 
tojų, o 1927 m. beveik 30,000. Po to, 
Ietėjant anglių kasyklose darbams, 
jų skaičius krito. Dabar ten bėra 
tik apie 17,000 gyventojų. Shenan- 
doah mieste lietuviai sudarė tokį di- 
delį nuošimtį, kad jie iš saviškių ga- 
lėjo pastatyti burmistrus ir kitus 
augštus pareigūnus. Kurį laiką šis 


HDD prprppvrvąvąPyPwvwvąvąvęvnvxvpnpąv4ęckvk[£[|kvk+„.::7 


liau savąjį kūrinį viešai paskaityti. 

Po pertraukos ir po Jogailos mo- 
nologo (B. Sruogos “Milžino paunks- 
mė") lyg ir suvaidinimo, Antanas 
škėma su Irena Nivinskaitė skaitė 
dvi. scenas iš premijuotos dramos— 
“Pabudimo"'. Vadinamomis “bio- 
mechaniškomis"' priemonėmis paįvai- 
rintas ' (taurių pripildymas ir p.), 
skaitymas buvo nuotaikingas ir pa- 
gaunąs. Jausmingesnė bei tikrai susi- 
kaupusi buvo Ir. Nivinskaitė. (Beje, 
abu programos dalyviai dirbo aiškiai 
sirgdami, todėl buvo pastebimas ŽoO- 
džių galūnių ir ištisų poetinių kūrinių 
baigiamjų sakinių neaiškumas. Ant- 
ra vertus, abu rečitalio kūrinių pildy- 
tojai šiame darbe reiškiasi atsitik- 
tinai). 


Irenos Nivinskaitės paskaityta V. 
Krėvės “Užkeikta merga'' turi būti 
atskirai iškeltas dalykas. Užsidegu- 
siai, lyg ir vienu mauku, pačiai vir- 
pant ir tą virpėjimą skleidžiant, tech- 
niškai naudojant greitokalbį, inter- 
pretatorė parodė, kaip skirtingai, O 
tuo pat metu ir įdomiai galima klau- 
sytojams perteikti Krėvės senų laikų 
padavimą. 

Rečitalio programą baigė A. škė- 
ma, parodęs Sapiegos monologo ir 
I'alio Sruogos poetinio-draminio ta- 
lento stiprybę. Šis monologas mūsuo- 
se turi stipresnių interpretatorių, bet 
abu Balio Sruogos, per vakarą mono- 


logai ir šioje programoje susilaukė 


Aidelio  klausytojuose pasisekimo. 
ST. MERINGIS. 


miestas vadintas Amerikos 
sostine. 

Jau 1872 m. čia lietuviai pradeda 
organizuotis į šv. Kazimiero draugi- 
ja. Iš pradžių veikiama sykiu su len- 
kais. Kurį laiką bendromis jėgomis 
jieškota kunigo bei sielotasi bažny- 
čios statymu. Pirmasis kunigas pasi- 
taiko lietuvis — Andrius Strupinskas, 
kuris ėmė telkti lietuvius į parapi- 
ją. Jų aukomis 1874 m. pastatoma 
medinė bažnyčia šv. Kazimiero gar- 
bei, bet, deja, įregistruojama lenkų 
katalikų vardu. Tai ji ir buvo šių 
dviejų tautų emigrantų visiško išsi- 
skyrimo priežastis, atvėrusi akis ir 
kitų vietovių mūsų tautiečiams bei 
pakreipusi jų veiklą savarankiška 
linkme. Didėjant lenkų įtakai, po tre- 
jų metų čia jau atkeliamas klebonas 
lenkas. Prasidėjo nesutikimai ir vai- 
dai, užsitęsę dvejus metus. Pagaliau 
lietuviai bylą dėl bažnyčios teisme 
pralaimėję, visiškai atsiskyrė nuo len- 
kų. Susirūpinta naujos parapijos stei- 
gimu ir naujos bažnyčios statyba. 


iietuvių 


Nepaisydamas lenkų intrigų, Fila- 
delfijos arkivyskupas davė reikalin- 
gus leidimus. Lietuviams skaldyti, 
lenkų klebono globoje, 1888 m. pra- 
dėta leisti laikraštis “Saulė". Jis pro- 
pagavo lietuvių - lenkų vienybę, bet 
nesėkmingai. Pradžioje vadovaujant 
kun. A. Burbai, paskui kun. P. Ab- 
romaičiui, Shenandoah miesto lietu- 
viai susiorganizavo į grynai tautinę 
parapiją, kurios globėju pasirinko šv. 
Jurgį. 1391 m. pašventintas kertinis 
akmuo, 0 po metų iškilo ir medinė 
bažnyčia, kuri netrukus buvo persta- 
tyta į mūrinę. Prasidėjo gyvas lietu- 
viškas veikimas. Steigėsi organizaci- 
jos, skaityklos, chorai. 1895 m. kuni- 
gų P. Abromaičio ir Žilinsko rūpes- 
čiu pradėta leisti net savaitraštis 
“Garsas Amerikos lietuvių". 

Tai pirmųjų lietuvių emigrantų 
darbo vaisiai svečioje žemėje — var- 
gingoje Pennsylvanijos anglių kasyk- 
lų srityje. Jie būtų gal dar brandes- 
ni, jeigu ne tie šešėliai, kurie anuo- 
met pritemdė lietuvių katalikų or- 
ganizacinį gyvenimą. Juos palietus, 
ypatingai minėtinas kun. Juozo Ka- 
raliaus triūsas, viską pakreipiant tie- 
sia linkme. 

Mūsų Jubiliatas į Shenandoah lie- 
tuvių šv. Jurgio parapiją klebonu 
buvo paskirtas 1929 m. spalio 30 d. 
Vos tik atvykęs, jis tuojau susidūrė 
su tais parapijos administraciniais 
sunkumais, dėl kurių jau nemaža bu- 
vo kentėję jo pirmatakai klebonai: 
P. Abromaitis, A. Milukas, J. Ka- 
minskas, K. Taškūnas, V. Slavynas, 
R. . Kutas, S. Pautienius ir J. Dum- 
čius. O tie sunkumai buvo tokie — 
parapijos komitetas norėjo savaran- 
kiškai tvarkyti pagrindinius jos rei- 
kalus, kurie pagal Kanonų Teisę 

priklauso klebonui. Kelti per daug 
augštai galvą komitetus skatino 
Pennsylvanijos valstybės įstatymai, 
esmėje liečią protestantiškų parapijų 
administravimą, tvarkomą pasaulie- 
čių. Tai labai trukdė lietuvių kata- 
likų kunigų pastoracinį darbą. Sten- 
giantis tvarkyti parapiją pagal Ka- 
nonų "Teisę, susilaukta iš komitetų 
griežto pasipriešinimo. Neišvengta by- 
linėjimosi teismuose. Shenandoah 
mieste mūsiškiai susiskaldė net į dvi 
dalis. Ištikimieji klebonams lietuviai 
susiorganizavo į Aušros Vartų para- 
piją, gyvavusią iki 1915 m., palaikan- 
tieji komitetus pasiliko senojoje pa- 
rapijoje. Pagaliau vėl sueita vienybėn. 

Kun. Juozui Karaliui teko sunkiau- 
siai kovoti. Byla galutinai buvo lai- 
mėta tik 1937 m., kai Pennsylvani- 
joj pripažinta teisė pagal kanonus 
administruoti katalikų parapijas ir 
tuo pačiu atšaukta pasenę įstatymai. 
Sugrįžus ramybei, dar labiau ėmė 
kilti šv. Jurgio parapijos dvasinis 1y- 
gis. Kun. Juozo Karaliaus pastango- 
mis, jau 1934 m. įsteigta pradinė mo- 
kykla, įkurta daugybė religinių ir 
patrijotinių organizacijų, kurios tebe- 
veikia iki šiandien. 

Ucliai dirbdamas savoj parapijoje, 
Jubiliatas rado laiko nemažesniu uo- 
lumu reikštis ir bendrame Amerikos 
lietuvių gyvenime. 1910 m. jį mato- 
me “Moksleivių Susivienijimo" orga- 
nizatorių gretose ir Tautos Fondo bei 
Lietuvos laisvės paskolų rinkliavų 
veikloje. 1923-4 m. kun. J. Karalius 
eina LRK Susivienijimo dvasios vado 
ir vykdomosios tarybos nario pareigas 
(vėliau pakeltas jos garbės nariu), o 
1933 - 1934 m. jis yra LRK Fede- 
racijos tarybos narys. Ketverius me- 
tus buvo Kunigų Vienybės centro val- 
dybos sekretorius, 1943 - 1945 m. iš- 
rinktas jos pirmininkas, 1945 m. pa- 
keltas garbės pirmininku. Be to, 1945 
- 1946 m. kun. Juczas Karalius pirmi- 
ninkauja Lietuvių Kultūros Institu- 
tui, nuo 1946 m. Motinėlės" draugi- 
jai (studijuojantiems šelpti). Veikia 
ir kitose organizacijose, puoselėda- 
mas bei gindamas Bažnyčios ir lie- 
tuvybės reikalus. 

Tarp daugelio organizacinių bei 
pastoracinių darbų jubiliatas neužlei- 
do nė spaudos srities. Religiniais bei 
visuomeniniais klausimais jis nuo 
1914 m. rašė “Moksleivyje", “Garse", 
“Darbininke", “Drauge", “Saulėje? ir 
kt. Yra suredagavęs daug rezoliucijų 
lietuvių suvažiavimuose, kurios, pa- 
siųstos Amerikos valdžiai, neretai bu- 
vo įtraukiamos į JAV Kongreso dar- 
bus. Taip pat rašė anglų kalba ame- 
rikiečių ir lietuvių leidžiamoje spau- 
doje. Paminėtina: "The Lithuanian 
Booster, A,Plea for Lithuanians, The 
Marian ... Aukomis ir premijomis 
prisidėjo prie lietuviškų knygų leidi- 


134 


Juozas 


Kun. 


mo. Šiuo metu jo rūpesčių centre 
stovi Amerikos Lietuvių Katalikų is- 
torijos paruošimas ir išleidimas, ku- 
riai talkina plunksna ir ištekliais. Jis 
yra pasižymėjęs ir vertimais iš ang- 
lų į lietuvių kalbą. čia ypatingai pa- 
minetinas vysk. F. Sheeno “Sūnus 
palaidūnas", išėjęs 1952 m. Parašė ir 
originalių dalykų, tarp kurių išsiski- 
a “Jaunuomenės auklėjimas" (1954 
m.). 

Tiek plačiai reiškęsis įvairios veik- 
los srityse ir sulaukęs trijų reikšmin- 
zų jubiliejų, kun. Juozas Karalius la- 
bai palankiai pažvelgė ir į kultūros 
žurnalo "Aidų" vargus. Paprašius tų 
jubiliejų proga tapti vieno numerio 
leidėju, jis taip skubiai ir taip atvi- 
rai atsiliepė su 500 dol. čekių, lyg, 


A. Karalius 


rodos, būtų jautęs kokią neišvengia- 
mą būtinybę. Taip, Jubiliatas ją tik- 
rai jautė, nes visą amžių pats dir- 
ba lietuviškos kultūros labui ir pa- 
žįsta jos varganą kelią emigracijoje. 
Šis jo žygis labai džiugina “ Aidų" 
leidėjus, kurie jam taria nuoširdžią. 
padėką, linkėčdami naujų Dangaus 
malonių, klebonaujant pamiltoje She- 
nandoah lietuvių parapijoje. 
Naudotasi: Lietuvių Enciklopedi- 
ja X t., Lietuvių Katalikų šv. Jur- 
gio parapija Shenandoah, Pa., 1941 


m. Rev. Joseph A. Karalius Silver 


Jubilee, 1954 m. Testimonial in 
honor of Rev. Joseph Karalius, 1949. 
m. Evening Herald 1954 m., nr. 275. 


Tėv. L. Andriekus, O.F-M. 


VISUOMENINIS 
GYVENIMAS 


PAPRASTAS ŽMOGUS MŪSŲ VEIKLOJE 


Kiekvienam organizuotam vienete 
neišvengiamai turi būti vadovaujan- 
čių asmenų. Jiems, tinkamai vykdan- 
tiems paskirtį, be abejo, privalome 
rodyti organizacinį paklusnumą. Už 
tai, kad, pildydami pavestus uždavi- 
nius, atlieka dalį mūsų individualiųjų 
pareigų, turime reikšti pagarbą. ši 
pagarba priklauso ne tik už darbą, bet 
ir už parodytą išmintį, kurios dau- 
geliui iš mūsų neužtektų. Kiekvienas 
patarnavimas yra atlygintinas, 0 vi- 
suomenininko atlyginimas yra jam 
parodytas respektas ir asmeninis pa- 
sitenkinimas jaučiant, kad jis reika- 
lingas. 

Tačiau ir čia negalima apseiti be 
saiko. Nedera be priežasties nuo vie- 
nur nuimti, o kitur pridėti. 

Yra atvejų, kad mažesnės koloni- 
jos lietuviškoji visuomenė, ruošdama 
iškilesnius pobūvius, garbės svečiais 
susikviečia visus savus gydytojus, ad- 
vokatus, prekybininkus, jiems, kaip 
išskirtiniams asmenims, veltui siųs- 
dama billčtus ir palikdama ryškes- 
nes vietas. Svečiai sueina, pavalgo 
vakarienės ir lietuvių būryje pasirodo 
tik kitais metais ta pačia proga. Jei 
kuris yra užsitarnavęs kur didesnę 
poziciją, jam, atsitiktinai pasirodžiu- 
siam, nuplojame, nors savo padėtimi 
jis nesinaudoja, kai reikia saviems 
pagelbėti. Kas uždirba daugiau pini- 
go, tokiam nepagailime meilaus Žo- 
džio, nors jis gėdinasi su lietuviais 
susitikti, kad nekristų autoritetas. 
Nepagailime meilaus žvilgsnio tiems 
kuriuos patys iškėlėme, bet šiandien 
iš jų nei mažiausio dėmesio nesusi- 
laukiame. Panašiai elgiamės su pro- 
fesionalais, naudodamiesi jų patarna- 
vimu tik dėl to, kad jie lietuviai, nors 
jie šį mūsų motyvą užmiršta. 

Neprisimintume šių reiškinių, jei 
jie neiššauktų neigiamų rezultatų: 
gerbiam vienus, kitus nustumiame 
šonan. Užmiršti lieka tie, kurie me- 
tų metais ruošė anuos pobūvius, tvar- 
kydami patalpas, jas švarindami bei 
puošdami: tos rūpestingos moterėlės, 
vakarienes rengusios ir jų metu patar- 
navusios; bilietus pardavinėjusieji ir 
juos pirkusieji, kad užmokėtų ir už 
garbingus svečius, vieną kartą me- 
;uose jų tarpe pasirodančius. Varg- 
dienis darbininkas, atidavęs Balfui 


tlolerį ir vakarais dar po namus ren- 
kąs drabužius už jį vargingesniems, 
nelengvai išsiaiškina, kodėl vertesniu 
laikomas gydytojas ar advokatas, iš 
savojo už patarnavimą tiek imąs, 
kiek iš kitų. Ne tik tai: jei jo duris 
pabeldžia žydų, masonų ar arabų rin- 
kėjai, jiems be žodžio duoda auką, o 
"ww zviškai dolerio prašančiam iškalba. 

» + muo, lietuviškon visuomenėn atė- 
;8s jieškoti užvėjos ir paguodos, jai 
sąžiningai atidavęs savo duoklę, daž- 
nai čia pasijaučia nereikalingu, arba 
tik galvą kitiems nusižeminusiai 
linkčiojančiu. Mūsų reikalais prisibė- 
giojęs ir nusidirbęs, jis turi džiaugtis, 
jei kas teikiasi ateiti ir pasinaudoti 
jo vaisiais. Laikų pasirodęs salėje, 
kantriai sėda paskutinėse vietose, ge- 
resnes užleisdamas tiems, kurie, nau- 
dodamiesi savo padėtimi, pusvalan- 
džiu vėluos. Neturėjęs progos išsi- 
mokslinti, bet sveika išmintimi ir 
patvarumu triūsęs lietuviškiesiems 
reikalams visą amžių, jis varžosi 
reikšti savo nuomonę, kad nebūtų 
sugėedintas gražiau kalbančiųjų, bet 
piršto nepajudinančiųjų. 

Tiesa, kad kartais esti gana už- 
kietėjusių mažesnio išsilavinimo žmo- 
nių. Kartais sunku juos perkalbėti, 
kad pakeistų savo įprastinę vagą ir 
veikloje taikytųsi prie laiko dvasios. 
Tačiau turime daug siuvėjų, augi- 


nančių penkis, šešis vaikus i“ visus 
siunčiančių  šeštadieninėn = "mokyk- 
lon. Sutinkame pensininkų, lankan- 
čių visus parengimus ir atsivedančių 
anūkus. Matome darbininkų su gau- 
siomis šeimomis, kurie perka knygą. 
O buvę ūkininkai, patys kukliausieji, 
duodą auką tiek Altui tiek Balfui? 
O samdiniai, remią kiekvieną visuo- 
meninę apraišką? O žmogus, karo 
audroje praradęs koją, šlavimu besi- 
verčiąs ir kasmet pats atnešąs duok- 
les? Kad ir nepriklausomybės kovų 
anksti mirusio invalido sūnus, likęs 
našlaičiu ir amžių prabernavęs, šian- 
dien renkąs solidarumo mokestį, bet 
jo neišprašąs iš buvusio augšto pa- 
reigūno ? 

Tai mūsų šeimos tylieji nariai, ku- 
riems lietuviška visuomenė yra pa- 
guoda, namai ir viltis, ir be kurių 
ši visuomenė neišsiverstų, nes jų įna- 
šai svarbūs ir dideli. šie nariai verti 
respekto tiek privačiame santykiavi- 
me, tiek lietuviškuose sambūriuose. 
Žmogus turi būti vertinamas pagal jo 
turinį, ir šis teisusis matas ypač rei- 
kalingas mūsų tautinėje šeimoje. Mo- 
dernusis Vakarų pasaulis stengiasi 
pasiekti visuomeninio teisingumo. Eū- 
tų gera, kad mes pirmieji juo galė- 
tume džiaugtis. šitokioje visuomenė- 
je būtų tinkama vieta kūrėju ir 
mokslininkui, darbininkui ir versli- 
ninkui. Asmens išsilavinimas, svarbi 
priemonė tiesos jieškant, būtų augš- 
tai vertinamas, bet nepamirštama ir 
nuoširdi paprastojo laikysena tauti- 
nės bendruomenės atžvilgiu. Gal tada 
atsirastų tinkama vieta ir niurgz- 
liams, kuriems visur, visada ir viskas 
negerai. šį objektyvų asmens trakta- 
vimą būtų nesunku pasiekti Lietu- 
vių  Bendruomenėje, kur dar nėra 
nusistovėjusių geležinių, bet ne visa- 
da vykusių, tradicijų, kaip kitose or- 
ganizacijose. 

Vytautas Volertas 


DĖL POLITINĖS PASAULĖŽVALGOS 


Dr. V. Viliamas, atsiliepdamas į 
mano pastabą, kad Maritaino poli- 
tinė filosofija galėtų būti geras pa- 
grindas lietuviams katalikams susi- 
kalbėti dėl politikos (“Aidai" 1959, 
Nr. 10), nurodo, kad mūsų krikščio- 
nių demokratų politinės pažiūros su- 
tampa su Maritaino pažiūromis. Tam 
įrodyti jis pateikia po vieną citatą 
iš Maritaino raštų ir iš “Tėvynės 
Sargo" (“Aidai" 1960, Nr. 1). 

šios dr. V. Viliamo pastabos reika- 
lingos patikslinimo. Tiesa, kad mūsų 
krikščionių demokratų spaudoj ne- 
sunku rasti vietų, kurios visai deri- 
nasi su Maritaino mokslu, bet taip 
pat tiesa, kad joj galima rasti min- 


čių, pareiškimų, kurie su M. mokslu 
ir nesiderina. Pasitenkinsiu tik pora 
pavyzdžių, kurie, mano nuomone, ro- 
do, kad mūsų krikščionių demokra- 
tų pažiūros tais atvejais su Maritai- 
no mokslu nesiderina. 


štai “Tėvynės Sargo" bendradar- 
bis A. Gražiūnas gina tokias pažiū- 
ras, skelbiamas “direktyvose katali- 
kams": “Valstybė negali leisti, kad 
būtų viešai skelbiamas ateizmas..; 
Lietuvos katalikai sieks, kad tikėji- 
mą ir dorą liečią klausimai... ne- 
būtų viešų diskusijų spaudoje, susi- 
rinkimuose ar parlamente objektu" 
ir pan. Kai aš “Laiškuose Lietu- 
viams'" (1957, Nr. 9) pastebėjau, kad 

tokie siūlymai ne visiems katalikams 
priimtini, nes tokia ateistų diskrimi- 
nacija šiandien nepraktikuojama net 
ir krikščionių demokratų valdomuo- 
se kraštuose, tai minėtas “"Tėv. Sar- 
go" bendradarbis atsakė: “mes nesis- 
tengsime patenkinti tų, kurie neseniai 
spaudoje nusiverkė dėl vyskupų ins- 
trukcijos"' (“"Tev. Sargas" 1959, Nr.1, 
32p.). (šią būtent citatą turėjau gal- 
voj ir savo recenzijoj, o ne tą, kurią 
pateikė dr. V.V.). Vadinas, ir A.G. 
pritaria minčiai, kad valstybė turėtų 
apriboti teises ateistų ar kokių lais- 
vamanių, kurie norės kalbėti ar rašy- 
ti “tikėjimą ir dorą liečiančiais klau- 
simais". Panašiai pasisako ir Julius 
Graurogkas. Jis stebisi frontininkais, 
norinčiais būsimoje Lietuvoje tokių į- 
statymų, “kuriais būtų leidžiama Die- 
vą viešai negarbinti", t.y. įstatymų, 
kurie gintų visų religijų bei ideolo- 
gijų laisvę (“Jaun. Žygiai" 1959, Nr. 
2-3, 19p.). Vadinas, J.G. mano, kad 
katalikai tokiems įstatymams netu- 
rėtų pritarti. 

Man, kiek esu su Maritaino poli- 
tinemis pažiūromis susipažinęs, nėra 
žinoma nė viena vieta, kurioje būtų 
pasisakoma už ateistų teisių apri- 
bojimą ir kad toks apribojimas krikš- 
čioniškoje valstybėje šiandien būtų 
laikomas pateisinamu dalyku. Mari- 
tainas sako, kad valstybė gali drausti 
tik tokias organizacijas, kurios “sie- 
kia griauti bendro gyvenimo pagrin- 
dus", kurios pvz. skelbtų “kolektyvinę 
savižudybę ar rasės išnaikinimą" ar 
kurios yra “kriminalinės ar destruk- 
tyvinės krašto saugumo atžvilgiu" 
(žr. Man and the State 174 p.). Tu- 
rint tai galvoj suprantamas pvz. 
Amerikoje daugpatystės draudimas, 
kurią skelbia marmonai, arba ko- 
munistų partijos draudimas vakarų 
Vokietijoj, nes pirmieji eina prieš 
krašte priimtą moralę, o Vokietijos 
komunistai pavojingi krašto saugu- 
mui. Tačiau ne vienoje šių valstybių 
nėra varžomos ateistų teisės. 

Jeigu dr. V. Viliamas nepritaria 
augščiau cituotoms iš krikš. demok- 
ratų spaudos pažiūroms, tai  many- 
čiau, kad mudu galetume susitarti 
bendros lietuviams katalikams politi- 
kos klausimu. Bet jeigu jis mano, 
kad anų cituotų autorių pareiškimai 
derinasi su Maritaino pažiūromis, tai 
tada tektų daryti išvadą, kad mu- 
dviejų Maritaino mokslo supratimas 
yra skirtingas. 

Esu vis dėlto linkęs manyti, kad 
tokių, kaip citatose pareikštų, pa- 
žiūrų laikosi tik nedaugelis krikš- 
čionių demokratų tarpe, nes šiandien 
krikščionių demokratų  valdomuose 
kraštuose, pvz. Vokietijoje, tokios ate- 
istų diskriminacijos nėra. Ten tur- 
būt nėra įstatymų, kurie draustų ate- 
istams diskutuoti špaudoje ar susirin- 

LV 4 KAI 


* Adomo Galdiko aliejinės tapybos 
darbų paroda atidaryta Feigl galeri- 
joje Niujorke kovo 16 d. Iškabinta 
20 paveikslų, kurių žymi dalis labai 
didelio formato. Vaizduojama gamta, 
iškelta į mistinių vizijų plotmę. Pa- 
roda buvo lankoma amerikiečių meno 
žinovų ir lietuvių, kurie ypatingai 
pripildė galeriją nedarbo dienomis — 
šeštadieniais. Parodos recenzija bus 
kitame “ Aidų" numeryje. 


* Arbito Blato tapybos ir grafikos 
paroda vyko Niujorke Hirschl-Adler 
galerijoje nuo kovo 8 iki 26 dienos. 
Dailininkas išstatė 36 darbus įvai- 
riomis temomis daugiausia aliejinės 
tapybos, išskyrus keletą pastelinių 
piešinių ir vieną kitą litografiją. Te- 
matika praturtinta vaizdais iš arabų 
pasaulio. Spalvingumo atžvilgiu ši pa- 
roda ypatingai tyra ir skaisti. Daili- 
ninkas gyvena Niujorke. Taipgi turi 
studiją Paryžiuje. 


* Čikagoje kovo 19 dieną Marijos 
augšt. mokyklos salėje pastatyta ope- 
ra “Trubadūras. Dainavo Alė Kal- 
vaitytė (Azucena), Stasys  Ba- 
ras (Manrico), Algirdas Brazis (Di 
Luna), Danutė Stankaitytė (Leono- 
ra), Jonas Vaznelis (kapitonas) ir kt. 
Grojo Čikagos Lyrinės Operos or- 
kestras, dirigavo Al. Kučiūnas, deko- 
racijas darė dail. V. Virkau. Opera 
buvo kartojama su nežymiais pakeiti- 
mais solistų sąstate. Apie ją išsamiau 
ateinantį kartą. 


* Dail. Adolfo Valeškos bažnytinio 
meno studijoje Čikagoje dirba dail. 
Ada Korsakaitė. Ji ten iš Niujorko 
išsikėlė praeitų metų rudenį. 


kimuose “tikėjimą ir dorą liečian- 
čiais klausimais". Jeigu nėra dabar, 
tai greičiausiai nebus ir ateityje. To- 
kio įstatymo nebuvo net ir neprikl. 
Lietuvoje krikščionių demokratų val- 
dymo laikais. Todėl augščiau minė- 
tų autorių siūlymai iš tikrųjų reiš- 
kia siūlymą grįžti atgal į dar senes- 
nius laikus. Kad tai nėra įmanoma, 
manau, aišku ir patiems siūlytojams. 
Ir dėl to man visai nesuprantamas 
tokių minčių propagavimas dabarti- 
nėje krikščionių demokratų spaudoj. 
Kai šitokios mintys skelbiamos be 
jokių redakcijos pastabų ir dargi pa- 
čių redakcijos narių, susidaro įspū- 
dis, kad tai yra ne vien straipsnių 
autorių, bet ir redakcijos, o gal ir 
platesnių tos partijos sluogsnių pa- 
žiūros. Gal būtų naudinga, kad mūsų 
krikščionys demokratai galėtų minė- 
tais klausimais aiškiau pasisakyti. 


L. Dambriūnas 


* Čikagoje Jaunimo centro patal- 
pose kovo 5 d. atidaryta Amerikos 
Lietuvių Dailininkų Sąjungos paroda. 
Dalyvauja 18 dailininkų. 

* Šiuo metu vyksta Lituanus žur- 
nalo vajus. Jo komitetas sudarytas 
Clevelande. Vadovauja Vytautas Ka- 
mantas. Išsiuntinėta laiškai prašant 
aukų. Žurnalas Lituanus, išsamiai in- 
formuojąs pasaulį anglų kalba apie 
Lietuvą, jos kultūrą bei laisvės sie- 
kimus, vertas kiekvieno mūsų para- 
mos. Tai tikrai reikšmingas veiksnys 
mūsų tautos kovoje už laisvę. 


Lietuvos Pasiuntinybės Vašing- 
tone patarėju paskirtas dr. St. Bač- 
kis, iki šiol atstovavęs Lietuvai Pran- 
cūzijoje. 

* Čikagoje Jaunimo Centro salėje 
kovo 13 d. suvaidinta Petro Vaičiūno 
komedija, “ Prisikėlimas". 

* 1960 m. balandžio 30 - gegužės 1 
dienomis, New Yorke įvyksta Dešim- 
tosios Šš. Amerikos Lietuvių Sportinės 
Žaidynės. Tam reikalui suorganizuo- 
tos visos New Yorko pajėgos ir su- 
darytas organizacinis komitetas, toms 
žaidynėms paruošti ir pravesti. Ko- 
mitetui pirmininkauja Jar. Kepenis. 
Žaidynes globoja BALFas. Pasiruo- 
šiamieji darbai eina visu spartumu. 

* Sol. Prudencija Bičkienė pakvies- 
ta Grand Park Guild operos, kovo 13 
Toscos operoje dainavo titulinę par- 
tiją. 

* Janina Liustikaitė, solistė, nese- 
niai baigusi Romoje dainavimo stu- 
dijas ir atvykusi į Torontą, Kanado- 
je, kovo 26 dalyvavo prof. J. Žilevi- 
čiaus išleistuvėse Elizabeth, N.J. So- 
listė yra pakviesta dainuoti Ateities 
koncerte, kuris bus balandžio 24, 
Brooklyne. 


PATIKSLINIMAI 


š.m. “Aidų" 2 nr. spausdintoje Bi- 
rutės Pūkelevičiūtės “Raudoje" reika- 
lingi šie korektūriniai patikslinimai: 
64 p., II kolonoj, 18 eilutėj iš apačios 
vietoj “karčiose"' turi būti “karčiuo- 
se". Tame pačiame psl. II kolonoj, 11 
eilutėj iš viršaus prieš žodį “pasivai- 
dino" turi būti “akyse". 66 psl. I kol. 
10-tą, eil. iš virš. išbraukti; 20 eil. iš 
apačios vietoi “sekmadienį turi būti 
“sekmadieny"'; II kel. 1 eil. iš viršaus 
vietoj Prietemoje — “Prietėmoje!'; 
22 eil. iš apačios vietoj “mintim" — 
"mirtim"; 14 eil. iš apačios vietoj 
"senoviškų" “senovišku": 67 psl. II 
kol. 1 eil. iš viršaus turi būti “kai tu 
riekei prie stalo duoną" ir ten pat po 
20 eil. turi būti šie žodžiai: “Kokiais 
žiedais dabar Tu sužydėsi, kokiais 
lapeliais sulaposi ?*' 

TĖVU IR MOKSLEIVIŲ DĖMESIUI 


Pranciškonų gimnazijoje Kennebunkport, Maine, jau 
prasidėjo registracija ateinantiems mokslo metams. Moki- 
niai, baigę pradžios mokyklą arba atitinkamą žemesniąją 
klasę, priimami į visas keturias klases. Gimnazijoje yra 
išeinamas kolegijoms bei universitetams paruošiamasis 
kursas su sustiprinta lituanistika. Informacijos ir įstojimo 
reikalais rašyti: Rev. Father Rector, St. Anthony's High 
School, Kennebunkport, Maine. 


“AIDŲ" GARBEĖS PRENUMERATORIAI 


Vincas Tuskenis, Los Angeles, CaliFf.; St. Rudys, Monterey, Calif.; kun. 
J. Grigonis, Willmautic, Con.; Janina Lieponienė, dr. J. Starkus, Chicago, 
Ill.; kun. J. Pragulbickas, Elizabeth, N. J.; N. N., Worcester, Mass.; St. 
Ankudas, MD,, Baltimore, Md.; L. Bajorunas, Detroit, Mich.; kun. Pr. 
Geisčiūnas, Fromberg, Mont.; P. Juška, kun. Ant. Račkauskas, Brooklyn, 
N. Y.; dr. A. Baltukėnas, Pranas Joga, Akron, Ohio; kun. Vyt. Zakaras 
Wakita, Okla.; N. N., Toronto, Ont. Canada. 


, 


“AIDŲ" RĖMĖJAI 


Pranas Gasparonis, Los Angeles, Calif.; Jonas Butkus, Bridgeport, Conn.; 
A. Daugirdas, A. Orvidas, Z. Valavičius, Chicago, III.; V. Vaičiūnas, Det- 
roit, Mich.; kun. J. Patašius, Great Falls, Mont.; kun. M. čyvas, Amster- 
dam, N. Y.; J. Pažemėnas, Gueens Village, N. Y.; Vyt. Žmuidzinas, Ro- 
chester, N. Y.; VI. Braziulis, Ant. Nasvytis, Myk. Venslauskas, Cleveland, 
Ohio; Danutė Juraitė, Milwaukee, Wisc.; Vincas Baronas, Caracas, Ve- 
nezuela, S. A. 


Administracijos adresas— Aidai, 


„a Šo 
Redaguoja— Antanas Vaičiulaitis 680 Bushwick Ave.. Brooklyn 21, N. Y. 


Redakci a s nariai— Leonardas Andriekus, 


O.F.M., Juozas Girnius, Alfonsas Nyka-Niliūnas Dailininko adresas — Telesforas Valius, 


84 Pine Crest Rd., Toronto, Ont. Canada 
i g iežiū — Telesforas Valius ss“ Ž 
L L Li š Redakcijos adresas — Antanas Vaičiulaitis, 


Leidžia — Tėvai Pranciškonai 4757 East Ave., S. E., Washington 28, D. C. 

DARBININKAS, 


VISUOSE PASAULIO KRAšTUOSE GYVENANČIŲ LIETUVIŲ 
YRA MIELAI LAUKIAMAS SVEčIAS 


DARBININKAS, 


turėdamas daug žymių bendradarbių ir lietuviškose vietovėse gerų 
korespondentų, gali aiškiai kalbėti tarptautinės politikos, religijos, 
literatūros, mokslo, meno, lietuviškos kultūros bei visuomeninės veik- 
los klausimais. Skaitytojas jame randa “Kūrybos priedą", jaunimo, 


moterų, sporto, filmų, šachmatų skyrius. Visa medžiaga pateikiama 
lengvu stiliumi ir sklandžia, taisyklinga lietuvių kalba. Redaguoja “ 


S. Sužiedėlis, J. Brazaitis, P. Jurkus, kun. V. Dabušis. 


DARBININKAS 


EINA 45 METUS, UGDYDAMAS MŪSŲ IšKIVIJOJE 
KRIKšČIONIšKA PASAULĖŽIŪRA IR MEILE 
LIETUVIŲ TAUTAI 


METINĖ PRENUMERATOS KAINA: 
J.A.V. — $6.00, BROOKLYNE — $6.50, UŽSIENYJE — $6.50 


Užsisakiusieji dabar, iki metų galo “Darbininką" gauna už 3 dol. 


Administracijos adresas: 


DARBININKAS 


910 WILLOUGHBY AVE. BROOKLYN 21, N. V. 

